**OSNOVNA ŠOLA MIRANA JARCA ČRNOMELJ**

**ULICA OTONA ŽUPANČIČA 8**

**8340 ČRNOMELJ**



**POROČILO O URESNIČITVI**

**LETNEGA DELOVNEGA NAČRTA ŠOLE ZA ŠOLSKO LETO 2019/20**

**Pripravil**

**Ravnatelj Boris MUŽAR**

**s sodelavci**

Črnomelj, junij 2020

Kazalo vsebine:

[*1* UVOD 4](#_Toc50451635)

[2 VIZIJA ŠOLE 4](#_Toc50451636)

[3 POSEBNOST ŠOLSKEGA LETA 5](#_Toc50451637)

[3.1 Uvod 5](#_Toc50451638)

[3.2 Sinteza izkušenj poučevanja na daljavo v 1. triadi 6](#_Toc50451639)

[3.3 Sinteza izkušenj poučevanja na daljavo v 2. in 3. triadi 6](#_Toc50451640)

[3.4 Vtisi učiteljev ob vrnitvi učencev 1. triade v šolske klopi 6](#_Toc50451641)

[3.5 Vtisi učiteljev ob vrnitvi učencev 4. in 5. razreda v šolske klopi 7](#_Toc50451642)

[3.6 Vtisi učiteljev ob vrnitvi učencev 3. triade v šolske klopi 7](#_Toc50451643)

[4 DELO SVETA ŠOLE 8](#_Toc50451644)

[5 DELO UČITELJSKEGA ZBORA 8](#_Toc50451645)

[6 REALIZACIJA PROGRAMA DELA RAVNATELJA 10](#_Toc50451646)

[7 ŠOLSKI SKLAD 12](#_Toc50451647)

[8 KADROVSKA ZASEDBA 13](#_Toc50451648)

[9 NACIONALNO PREVERJANJE ZNANJA UČENCEV 16](#_Toc50451649)

[10 POROČILO O KULTURNIH DEJAVNOSTIH 17](#_Toc50451650)

[11 POROČILO O DELU NARAVOSLOVNIH DEJAVNOSTI TER IZVEDBI TEHNIŠKIH DNEVOV 18](#_Toc50451651)

[12 POROČILO O ŠPORTNIH DEJAVNOSTI 19](#_Toc50451652)

[13 DELO Z NADARJENIMI UČENCI 25](#_Toc50451653)

[14 POROČILO O DELU UČITELJIC ZA DODATNO STROKOVNO POMOČ 26](#_Toc50451654)

[15 INDIVIDUALNA POMOČ UČENCEM 27](#_Toc50451655)

[16 POROČILO O DODATNI STROKOVNI POMOČI UČENCEM ROMOM 27](#_Toc50451656)

[17 POROČILO O DELU ROMSKE POMOČNICE 29](#_Toc50451657)

[18 POROČILO O DELU V ODDELKIH PODALJŠANEGA BIVANJA 30](#_Toc50451658)

[19 DODATNI, DOPOLNILNI POUK in REZULTATI TEKMOVANJ 31](#_Toc50451659)

[20 POROČILO O DELU PRI IZBIRNEM PREDMETU NEMŠČINA 37](#_Toc50451660)

[21 POROČILO O DELU INTERESNIH DEJAVNOSTI 38](#_Toc50451661)

[22 PREVERJANJE ZNANJA OB KONCU VZGOJNO-IZOBRAŽEVALNIH OBDOBIJ 55](#_Toc50451662)

[23 POROČILO 1. OCENJEVALNE KONFERENCE 56](#_Toc50451663)

[24 POROČILO 2. OCENJEVALNE KONFERENCE 59](#_Toc50451664)

[25 DOPOLNITEV POROČILA 2. OCENJEVALNE KONFERENCE 2019/20 64](#_Toc50451665)

[26 ZDRAVSTVENO VARSTVO UČENCEV 66](#_Toc50451666)

[27 DELO ŠOLSKE SVETOVALNE SLUŽBE 66](#_Toc50451667)

[28 POKLICNA ORIENTACIJA 68](#_Toc50451668)

[29 POROČILO O IZVAJANJU SVETOVALNEGA DELA UČENCEM ROMOM 69](#_Toc50451669)

[30 SODELOVANJE Z OKOLJEM 71](#_Toc50451670)

[31 POROČILO O MEDNARODNEM PROJEKTU Erasmus+ 76](#_Toc50451671)

[32 POROČILO O DELU EKOŠOLE 76](#_Toc50451672)

[33 POROČILO O DELU V PROJEKTU SLOVENSKA MREŽA ZDRAVIH ŠOL 78](#_Toc50451673)

[34 POROČILO O VODENJU ŠOLSKE PREHRANE 80](#_Toc50451674)

[35 POROČILO O DELU V ŠOLSKI KNJIŽNICI 83](#_Toc50451675)

[36 POROČILO O DELU BRALNE ZNAČKE 85](#_Toc50451676)

[37 POROČILO O DELOVANJU SKUPNOSTI UČENCEV ŠOLE IN ŠOLSKEGA PARLAMENTA 88](#_Toc50451677)

[38 POROČILO O DELU ROID 88](#_Toc50451678)

[39 SODELOVANJE S STARŠI 90](#_Toc50451679)

[40 USPOSABLJANJE OZ. IZOBRAŽEVANJE ZAPOSLENIH 91](#_Toc50451680)

[41 HOSPITACIJE 94](#_Toc50451681)

[42 ŠOLSKI PREVOZI IN VARSTVO VOZAČEV 96](#_Toc50451682)

[43 ZAGOTAVLJANJE VARNOSTI UČENCEV 96](#_Toc50451683)

[44 HIŠNI RED 98](#_Toc50451684)

# UVOD

Tako kot zasnova oz. podlaga za nastanek LDN je tudi realizacija in sedaj analiza potekala upoštevaje:

* Zakon o osnovni šoli,
* Zakon o organizaciji in financiranju vzgoje in izobraževanja,
* obvestila osnovnim šolam za šol. leto 2019/20, ki jih je posredovalo Ministrstvo za izobraževanje, znanost in šport Republike Slovenije,
* šolske pravilnike,
* realizacijo LDN šole v preteklih letih,
* predloge, sugestije, pripombe kolegov učiteljev in učiteljic, članic in članov sveta šole in sveta staršev v preteklih letih.

# VIZIJA ŠOLE

**»Dobro usposobljeni učitelji devetletke bodo v novih pogojih dela z učenci dosegali evropsko primerljive standarde znanja«.**

Učenci so se tudi v tem šolskem letu, kljub okrnjenemu delu zaradi pojava epidemije korona virusa covid-19, odlično odrezali na različnih tekmovanjih.

* Potrditev in podaljšanje statusa Kulturna šola za obdobje 2020 – 2024. Učenci, mentorji, starši so v minulem obdobju dokazali, da smo izvedli nadpovprečno aktivno kulturno udejstvovanje.
* Turistični krožek je na tekmovanju Turizmu pomaga lastna glava osvojil zlato priznanje. Projektna naloga Cicival pa je bila med 85. sodelujočimi šolami v Sloveniji ocenjena kot druga najboljša. Mentorice so bile Nevenka Jankovič, Eva Starašinič, Palmira Šašek in Mojca Stojanov.
* Logična pošast – en učenec je osvojil zlato priznanje. Mentorica je bila Romana Kočevar.
* Matemček – trije učenci so osvojili zlato priznanje. Mentorice so bile Mateja Žuželj, Barbara Pezdirc in Ana Plut.
* Razvedrilna matematike – dva učenca po mentorstvom Mateje Žuželj sta osvojila zlato priznanje.
* Na likovnem natečaju ob 150-letnici gasilstva na Slovenskem je učenka osvojila eno od petih enakovrednih najvišjih priznanj na državnem nivoju.
* Evropa v šoli: Na Marsu živeti ne znamo, zato Zemlje ne damo – učenka je na državnem nivoju na likovnem področju dosegla 3. mesto v državi.
* Trije učenci so uspešno premagali predtekmovanja in se udeležili televizijskega dela tekmovanja Male sive celice na TV Slovenija. Mentor je bil Boris Starašinič.
* Učenec, ki je uspešno nastopil na občinskem in regijskem otroškem parlamentu, je regijo zastopal tudi na nacionalnem parlamentu. Mentor je bil Darjan Grudnik.
* Ena učenka je na mednarodnem likovnem natečaju Kaj imaš rad – pri Rdečem križu, osvojila 1. nagrado. Mentorica je bila Natalija orlič.

# POSEBNOST ŠOLSKEGA LETA

POUK NA DALJAVO

## Uvod

12. marca 2020 je bila v Sloveniji zaradi naraščanja števila primerov okužb s korona virusom covid-19 razglašena epidemija.

Obvestilo je bilo v javnost posredovano v popoldanskem času, hkrati se je družine pozvalo, naj otroci že naslednji dan, v petek, ne prihajajo v šolo.

Z vidika nadaljnje organizacije dela je to delovalo slabo. Učitelji učencem niso mogli dati sistematičnih navodil za novo obliko dela, jim razdeliti DZ in drugih gradiv, ni se vedelo, koliko časa bo poseben režim trajal.

S poukom na daljavo smo pričeli takoj v ponedeljek, 16. marca. Učitelji so se morali hitro prilagoditi, totalno spremeniti dotedanji način dela, komunikacijo, stike z učenci, intenzivirati odnose s starši, itd.

Učitelji se niso mogli nasloniti na kakšno poprejšnjo pedagoško prakso, zgled. Utirati so morali poti povsem na novo.

Poudarjeno skrb smo namenjali socialno šibkim družinam. Šola je dvema družinama podarila računalnik, v sodelovanju z drugimi subjekti pa še: občina Črnomelj 3, ZPM Metlika 3, Zavod za šolstvo 10 tabličnih računalnikov za učence Rome.

MIZŠ je praviloma pozno postreglo svojimi stališči. Bili so ujetniki veljavne zakonodaje, ki jo je bilo potrebno proceduralno spreminjati.

Generalna obvestila smo objavljali na šolski spletni strani. Izjemno veliko je bilo komunikacij razrednik/učitelj/starši.

Realizirali smo vsa priporočila in zahteve NIJZ, MIZŠ in vlade RS glede zagotavljanja varnosti. Beležili nismo niti enega primera bolnega otroka ali zaposlenega.

Ob postopnem vračanju smo pripravili posebne varnostne in organizacijske protokole. Za varnost je poskrbljeno v skladu z navodili.

18. maja so se v šolske klopi vrnili učenci 1., 2., in 3. razreda.

25. maja so se v šolske klopi vrnili učenci 9. razreda in le tisti učenci od 4. do 8. razreda, ki so imeli pri pouku na daljavo težave pri doseganju minimalnih standardov znanja. Zanje je bil organiziran dopolnilni pouk.

1. junija so se v šolske klopi vrnili učenci 4. in 5. razreda

3. junija so se v šolske klopi vrnili učenci 6., 7., in 8. razreda.

V času dela na daljavo so bili učitelji nenormalno obremenjeni, enako velja za večino otrok, ki so redno delali in mnoge starše, ki so bili v zgodbi dejavno udeleženi.

Pozitivni psihološki vplivi ( razvili sposobnosti prilagajanja in soočenja s frustracijami, obvladovanja nepredvidljivega okolja, razvili ustvarjalnost, vztrajnost, postali bolj prilagodljivi)

Negativni psihološki vplivi (socialna izolacija, občutki osamljenosti, tesnoba, ki s seboj prinaša občutek negotovosti, zabeležen manko pri nadarjenih in tistimi s posebnimi potrebami, umanjkal potreben telesni stik, kontakt).

Učinek dela, prizadevanj je bil bistveno nižji, kot pri klasični obliki dela.

Smo se pa vsi naučili česa novega.

## Sinteza izkušenj poučevanja na daljavo v 1. triadi

Učiteljice ocenjujejo, da je bilo delo na daljavo zelo naporno. Mnogi učenci in starši so bili zelo prizadevni in razumevajoči. Veliko je bilo komunikacije med učiteljicami in starši, močno so se poglobile vezi, tja do skoraj prijateljskih. Starši so učiteljem izrekli zelo veliko pohval za prizadevnost, odnos ter za skupno doseženo znanje učencev. Učiteljice so izpostavile, da so bile na razpolago praktično 24 ur na dan. Ocenjujejo tudi, da so učenci praviloma usvojili temeljna in razširjena znanja. Posebne težave so imele pri družinah, kjer starši iz subjektivnih in objektivnih razlogov učencem niso nudili ustrezne podpore (slaba računalniška oprema, slabo računalniško znanje, slabo poznavanje učne materije, slabo pedagoško in metodično znanje za poučevanje, nezainteresiran odnos staršev do znanja, šolskih obveznosti itd.).

## Sinteza izkušenj poučevanja na daljavo v 2. in 3. triadi

Pouk na daljavo je prinesel več dela za učitelja, učenca in starše.

Veliko otrok je imelo težave z organizacijo svojega časa, samodisciplino. Zanimivo je, da so bili neodzivni tudi posamezni sicer odlični učenci.

Starši so se praviloma bolj angažirali pri delu z mlajšimi učenci.

Veliko staršev je izrazilo željo, da učitelj s pošto, namenjeno učencu, seznani tudi starše.

Pouk na daljavo smo zagnali tako rekoč iz danes na jutri. Učitelji niso uspeli učence usposobiti za vse oblike dela, ki jih je čakalo z učenjem na daljavo. Tako učenci praviloma niso znali odlagati dokumentov v spletno učilnico, mnogi tudi niso bili usposobljeni za pošiljanje dokumentov.

Vrzeli pri delu na daljavo smo zaznali tudi pri učiteljih. Spletne učilnice so bile nastavljene že januarja, a se mnogi učitelji do marca niso aktivirali. S pojavom korona virusa so vsi pospešeno pridobili znanja in v zelo kratkem času vzpostavili delo preko spletnih učilnic. Trenutno imamo na šoli 82 spletnih učilnic.

Dogovorjeno je, da se po 24. 6. 2020 organizira dodatno izobraževanja za strokovne delavce šole s področja IKT poučevanja na daljavo. Usposabljanja bodo izvajali Karmen Golobič, Darjan Grudnik in Palmira Šašek.

Razredniki so dolžni ob prihodu učencev k normalnemu šolskemu delu učence računalniško usposobiti za delo na daljavo. Temu bo namenjen tudi tehniški dan.

Posamezni starši so se v času dela na daljavo zelo grdo in nekorektno odzvali na učiteljeva prizadevanja, da bi poučevanje steklo s čim manj težavami, da bi učence čim bolj motivirali in jim približali učno snov, da bi jim posredovali kar največ znanja itd.

Učitelji so zaznali stiske mnogih družin, posledice pa so se kazale pri delu z otroci.

Veliko staršev ni moglo nuditi ustrezne pomoči svojim otrokom, bodisi zaradi slabe računalniške opreme, slabega računalniškega znanja, ker ne obvladajo učne materije in ker imajo samo izjemoma ustrezna pedagoška in metodična znanja za poučevanje.

Učitelji so od staršev prejeli veliko zahval.

## Vtisi učiteljev ob vrnitvi učencev 1. triade v šolske klopi

Učiteljice so že prve dni dela v šoli zaznale velike razlike med učenci, ki so prizadevno delali na daljavo in tistimi, ki so bili manj prizadevni. Ugotavljajo, da je socialnost na primerni ravni, so pa storilnostno počasni in hitro utrujeni. Hitro so padli v šolski ritem, spoštujejo učiteljevo avtoriteto, red in disciplino, se držijo novih pravil, spoštujejo higieno in distanco. Strahu ali tesnobnosti, ki bi bila povezana z epidemijo, niso zaznale. Predvidevajo, da so pomembno vlogo opravili starši, ki so jih pripravili na vnovičen vstop v šolske klopi. Radi imajo pouk v naravi. Učiteljice imajo pomisleke na nošenje maske, morda je ukrep zdravstveno racionalen, s pedagoškega vidika pa je neopravičljiv. Otrok te stopnje mora videti učiteljičin obraz, mimiko, izgovorjavo, premikanje ustnic itd.

## Vtisi učiteljev ob vrnitvi učencev 4. in 5. razreda v šolske klopi

Prehod iz pouka na daljavo v klasično obliko je bil narejen z občutkom in brez čustvenih pritiskov. Učenci so praviloma izjavljali, da jim je delo in življenje v šoli zanimivejše in lepše. Tisti, ki so vzorno sodelovali pri pouku na daljavo, so brez težav nadaljevali z rednim šolskim delom. Učenci, ki so bili pri pouku na daljavo nedosledni, so imeli pri povratku ugotovljene vrzeli v znanju. Največ težav so učiteljice ugotavljale pri učencih Romih, ki pouka na daljavo praviloma niso opravljali tako kot bi bilo treba. Odnosi med učenci so bili kvalitetni. Izolacija je povzročila, da so svoje »šolske vragolije« zamrznili, ob povratku so si zaželeli stika s sošolci. Učna snov je bila pogosto preslabo utrjena, povečale so se razlike v znanju med boljšimi in slabšimi učenci. Brez izjeme so vsi poznali in spoštovali higienske protokole. Izrecno so pohvalili malicanje v razredih.

## Vtisi učiteljev ob vrnitvi učencev 3. triade v šolske klopi

Boljši učenci so si želeli vrnitve v šolske klopi. Slabši bi raje ostali doma, kjer so v šolsko delo vlagali manj truda kot sicer. Oboji so se v redno šolsko delo normalno vključili, pogrešali so vrstnike, socialne stike. Všeč jim je bil razredni način pouka. Dosledno so spoštovali higienske standarde.

Učitelji niso zadovoljni z izplenom dela na daljavo. V delo je bilo vložene ogromno energije. Mnogi učenci niso delali odgovorno. Pogrešali so več razlage, premalo je bilo ponovitev, povratnih informacij in utrjevanja znanja. Od tod znanje mnogih ni bilo utrjeno ali je bilo na ravni zgolj prepoznavanja snovi. Razlike v znanju med boljšimi in slabšimi učenci so se povečale. Učitelji so mnenja, da se bodo vrzeli šele pokazale. Opažajo tudi, da so imeli večje težave slušni in vizualni tipi učencev, ki rabijo učitelja ob sebi. Pri mnogih so glavnino dela opravljali starši. Zmanjšala se jim je zmožnost koncentracije pri vsakdanjem rednem delu. Med poukom na daljavo so zanemarjali športne aktivnosti. Opazen je pad motoričnih sposobnosti in splošne kondicije.

Predlogi, pripombe članov sveta staršev in sveta šole v zvezi s poukom na daljavo

Člani sveta staršev so na sestanku izrekli soglasno pohvalo učiteljem za prizadevno delo pri pouku na daljavo. V svojih predlogih so navedli, da bi si v primeru, da do take situacije še pride, želeli več video poučevanja, online pouka. Predlagali so izdelavo posnetkov povedanega, ki bi omogočali več ogledov ter da učitelj grafično prikazuje novo snov. Ugotavljajo, da so imeli mnogi otroci srečo, ker so bili doma istočasno s svojimi starši, ki so jim lahko nudili pomoč, da so imeli težave pri samostojnem delu ter hkrati s samodisciplino. Ugotavljajo, da učenci nujno rabijo učitelja. Le-ti so se čez ves dan prilagajali in veliko komunicirali s starši in z učenci v popoldanskem in večernem času. Starši predlagajo, da bi tak nivo komunikacije ohranili tudi v prihodnje. Mnenja so, da vsi učenci niso imeli vse opreme (kamera, mikrofon …). MIZŠ predlagajo, da le-ta poskrbi za brezplačne internetne storitve, cenejšo elektriko, TV oddaje. Izpostavili so praktičnost in hkrati problematičnost ZOOM orodja in predlagali uporabo kakšnega varnejšega. Pogrešali so podrobneje definirana pravila.

Priporočila Zavoda RS za šolstvo

Potrebno je intenzivno razvijati digitalne kompetence učiteljev in učencev.

Še posebej letos je zelo pomembna primopredaja, kjer učenci zamenjajo učitelja. Ob predaji morajo natančno predstaviti primanjkljaje posameznih učencev in vsebine, ki so bile slabše obdelane ali sploh neobdelane. Ravnatelj je zavodu posredoval mnenje učiteljskega zbora, da novost letošnjega leta, ko mora šola pri slabših učencih do 6. razreda pridobiti soglasje za ponavljanje, ni primerna. Hkrati je apeliral, da se MIZŠ v poletnih mesecih dogovori za brezplačne internetne storitve, cenejšo elektriko …

# DELO SVETA ŠOLE

Svet šole se v šolskem letu 2019/20 sestal na treh rednih sejah.

Na 12. seji 30. septembra 2019 je obravnaval in sprejel Poročilo o uresničitvi letnega delovnega načrta za šolsko leto 2018/19 in Letni delovni načrt za šolsko leto 2019/20. Obravnaval je rezultate NPZ učencev 6. in 9. razreda za šolsko leto 2018/19. Sprejel je sklepa o naslovitvi dopisa informacijskemu pooblaščencu in pooblaščeni osebi za informacije javnega značaja v zvezi s snemanjem sej sveta zavoda in za pripravo dopisa za Občino Črnomelj, Policijo Črnomelj in Direkcijo za ceste RS v zvezi s prometno varnostjo na Kolodvorski cesti in ostalih črnih točkah v okolici šole.

Na 13. seji 27. februarja 2020 je obravnaval in sprejel samoevalvacijo Varnost učencev in Letno poročilo za leto 2019. Sprejel je sklep o razporeditvi presežka prihodkov nad odhodki ter sklep o določitvi dela plače za delovno uspešnost ravnatelja šole. Na pobudo staršev učencev 7. razreda je razpravljal o izboru knjige za domače branje.

Seznanil se je z odgovori pristojnih glede prometne varnosti in snemanja sej sveta zavoda.

Na 14. seji 29. junija 2020 je obravnaval in sprejel program dela OŠ Mirana Jarca Črnomelj za leto 2020, kadrovski načrt za leto 2020 in finančni načrt za leto 2020. Sprejel je okvirni program dela sveta zavoda v šol. letu 2020/21 in bil seznanjen z višjo ceno kosil v šol. letu 2020/21. Člani so razpravljali o pouku na daljavo in podali predloge za izboljšanje le-tega.

# DELO UČITELJSKEGA ZBORA

Učiteljski zbor je realiziral vsa srečanja, ki so bila predvidena v LDN.

**V tekočem šolskem letu je sprejel:**

* Letni delovni načrt šole za šolsko leto 2019/20,
* Poročilo o uresničitvi letnega delovnega načrta šole za šolsko leto 2018/19,
* usmeritve nadaljnje prihodnosti šole,
* sinteze izkušenj poučevanja na daljavo,
* sinteze vtisov ob prehodu iz pouka na daljavo v klasično obliko,
* dogovor o načinu malicanja v matičnih učilnicah,
* nov režim vstopa obiskovalcev v šolo in posebej v upravne prostore,
* mnenje učiteljskega zbora o napredovanju učiteljice Teje Svetelšek v naziv mentorica,
* izrek vzgojnega opomina dvema učencema,
* seznam delovnih zvezkov in drugih učnih gradiv za posamezen razred s skupno nabavno ceno
* program Ekošole,
* program dela Zdrave šole,
* samoevalvacijo Varnost učencev, ki sta jo pripravili Teja Svetelšek in Ana Plut,
* sklepe o dodelitvi statusa perspektivnega športnika in mladega umetnika,
* veliko število dogovorov, ukrepov za reševanje drobnih obveznosti.

**Seznanil se je:**

* s kadrovsko zasedbo,
* z okvirnim planom in organizacijo dela v šolskem letu 2019/20,
* z učno obveznostjo strokovnih delavcev šole za šolsko leto 2019/20,
* z načinom evidence delovnega časa (iLDN),
* s projektom Erasmus plus in z našo vlogo v projektu,
* z organizacijo osrednje občinske prireditve ob slovenskem kulturnem prazniku,
* z delom šolskega sklada,
* s podrobnostmi ekskurzije učencev v London,
* z napredovanji v nazive,
* z načrtom dela Zdrave šole,
* z oblikovalskimi rešitvami podobe šole,
* z načrtom promocije zdravja,
* s projektnim sodelovanjem s Srednjo šolo Črnomelj v vertikali znanja,
* s problematiko šolskih prevozov na relaciji Lokve,
* z odstranitvijo ute pod šolo in izgradnjo osmih novih parkirišč,
* s prizadevanji za odpravo težav prisotnosti radona v kletnih prostorih starega dela šole,
* s posodobitvijo video nadzora,
* s preureditvijo zbornice v učilnico,
* z odločitvijo, da bo v ekipi civilne zaščite Jožeta Hudeljo zamenjala Ana Plut,
* z montažo defibrilatorja na zunanji steni športne dvorane,
* s prizadevanji za odpravo težav ogrevanja šole,
* s problematiko nabora delovnih zvezkov,
* z načrtom zagotavljanja kontinuiranega dela ob pojavu in širjenju korona virusa covid-19 v OŠ Mirana Jarca Črnomelj,
* preko več video konferenc o poteku, zahtevah, priporočilih, novostih … pouka na daljavo,
* s problematiko trajno učno neuspešnih učencev,
* z idejno rešitvijo napisa šole,
* z novostmi prehoda iz poučevanja na daljavo v klasično,
* s pripombami staršev na svetu šole,
* s kadrovskimi spremembami, ki so se zgodile skozi šolsko leto,
* s stroški prenove prostorov,
* s seznamom evidentiranih nadarjenih učencev,
* z opravljenimi vzdrževalnimi deli in nakupi šolske opreme,
* s sklepom MIZŠ, da učiteljica Teja Svetelšek prejme naziv mentorica,
* z okvirno razporeditvijo dela strokovnih delavcev za šolsko leto 2020/21,
* z vidnejšimi dosežki učencev šole,
* z analizo izvedbe evakuacije,
* z ugotovitvami ravnatelja po opravljenih hospitacijah,
* z organizacijskimi napotki,
* z učno vzgojno problematiko šole,
* s stanjem učnega uspeha pri posameznih učencih in celotnih oddelkih,
* z zahtevo po izrecnem spoštovanju zakonodaje pri delu z mladimi,
* s sindikalnimi novicami.

Ravnatelj je učiteljski zbor redno obveščal o opravljenih vzdrževalnih delih na šolski stavbi, nakupih računalniške opreme in učnih pripomočkov, različnih varnostnih ukrepih, osvojenih zlatih priznanjih, kadrovskih spremembah, sodelovanju z Občino Črnomelj in drugimi subjekti.

Na sejah je učiteljem vedno uradno čestital in jih pohvalil za pomembne dosežke.

Direktorica posvetovalnice za učence in starše Novo mesto, Mateja Petric, je za učiteljski zbor izvedla predavanje Posebna komunikacija s posebnimi starši posebnih otrok.

Učiteljici Urška Petric in Lina Zupančič sta izvedli predavanje z naslovom Avtoriteta v šoli.

Skozi leto je ravnatelj učiteljski zbor opozarjal na spoštovanje otrokovih pravic, varovanje osebnih podatkov, korektno napovedovanje preverjanja in ocenjevanja znanja, redno, dosledno in natančno izpolnjevanje šolske dokumentacije ter poudarjal skrb za varnost otrok in varovanje šolske lastnine.

# REALIZACIJA PROGRAMA DELA RAVNATELJA

Delo v šolskem letu 2019/20 je bilo posebej v času epidemije covid-19 tudi z vidika vodenja drugačno, posebno in zahtevno. Zadovoljen sem, da smo realizirali učni program ter šolo dodatno izdatno opremljali in modernizirali. Šola v kraju predstavlja spoštovano inštitucijo. Zadovoljen sem z našim prispevkom skupnosti, v kateri delujemo.

V strateškem smislu me je vodila misel, da je za šolo dobro, če je zagotovljen ustvarjalni mir, red, strokovnost, dodatno strokovno usposabljanje, motiviranost, težnja k odličnosti, dobri medsebojni odnosi, promocija kot posledica kvalitetnega dela, maksimalen razvoj otrokovih potencialov, visok pedagoški čut do otrok, odprtost v okolje, skrb za sočloveka in naravo, finančna stabilnost, urejeni prostorski pogoji in opremljenost s sodobnimi učnimi pripomočki.

Pri vodenju šole upoštevam dejstvo, da je učitelj v razredu suveren, samostojen in hkrati odgovoren do javnosti, učencev, sebe in ravnatelja. Ko skrbi za profesionalnost, strokovnost, ugled šole, skrbi tudi za svoj ugled.

V operativnem smislu sem izvedel naloge, ki mi jih predpisuje 49. člen Zakona o organizaciji in financiranju vzgoje in izobraževanja, se pravi naloge, ki jih narekuje vsakodnevno življenje in funkcioniranje šole.

Poseben poudarek sem namenil večjim in pomembnejšim dogodkom šole, kot so prireditve za javnost, sodelovanje z zunanjimi inštitucijami ipd. Ob tem sem skrbel za stalno strokovno spopolnjevanje zaposlenih, spremljanje dela zaposlenih in svetovanje, zakonitost delovanja zaposlenih in šole kot celote, varnost otrok, spoštovanje pravic in dolžnosti učencev.

|  |  |  |
| --- | --- | --- |
| **VZDRŽEVALNA DELA V ŠOL. LETU 2019/2020** | | |
|  |  |  |
| **Opis vzdrževalnega dela** | **Vrednost v EUR** | **Financer** |
| Barvanje interventnih poti | 536,80 € | šola |
| Naris parkirnih črt | 500,20 € | šola |
| IKT vzdrževanje | 1.833,00 € | šola |
| Servis plinske pečice | 910,53 € | šola |
| Servis stroja v tehnični učilnici | 185,93 € | šola |
| Popravila pomivalnega stroja | 554,71 € | šola |
| Popravilo stroja za rezanje in lupljenje (kuhinja) | 544,00 € | šola |
| Zamenjava poškodovanih grelnih kablov (na strehi) | 2.653,50 € | šola |
| Meritev strel. in elektr. instalacije | 2.781,60 € | šola |
| Popravilo potopnega stebrička | 231,80 € | šola |
| Popravilo zamrzovalne omare | 139,08 € | šola |
| Popravilo videonadzornega sistema | 585,60 € | šola |
| Razširitev parkirišča | 5.928,69 € | šola |
| Servis čistilnega stroja | 318,56 € | šola |
| Popravilo stropne košare (ŠD) | 1.434,72 € | občina |
| Popravilo pogonskega dela stropne košare (ŠD) | 2.696,69 € | občina |
| Servisni periodični pregled (ŠD) | 1.372,77 € | občina |
| Zamenjava potopnega stebrička | 5.490,49 € | šola |
| Popravilo reflektorjev (igrišče za ŠD) | 2.610,80 € | zavarovalnica |
| Čiščenje površine fasade in steklenih površin | 1.647,00 € | zavarovalnica |
| Popravila oken in vrat | 313,61 € | šola |
| **SKUPAJ** | **33.270,08 €** |  |
|  |  |  |
| **OPREMA V ŠOL. LETU 2019/2020** | | |
|  |  |  |
| **Opis opreme** | **Vrednost v EUR** | **Financer** |
| Projektor 3x | 2.580,99 € | šola |
| Interaktivna tabla 3x | 2.670,34 € | šola |
| Pohištvo za teraso | 2.227,68 € | šola |
| Videonadzor | 4.120,18 € | šola |
| Računalnik 9x | 5.235,02 € | 50 % občina / 50 % MIZŠ |
| Prenosni računalnik | 960,14 € | 50 % občina / 50 % MIZŠ |
| Pohištvo za preureditev učilnice | 8.388,72 € | šola |
| Ograja za balkon (preureditev učilnice) | 2.122,97 € | šola |
| Informativni zaslon | 4.876,46 € | šola |
| Interaktivna tabla 2x | 2.173,36 € | šola |
| Klima | 1.617,72 € | šola |
| **SKUPAJ** | **36.973,58 €** |  |
|  |  |  |
| **DROBNI INVENTAR V ŠOL. LETU 2019/2020** | | |
|  |  |  |
| **Opis drobnega inventarja** | **Vrednost v EUR** | **Financer** |
| Zvočniki | 159,99 € | šola |
| Tablični računalnik | 368,57 € | šola |
| Monitor 6x | 871,08 € | 50 % občina / 50 % MIZŠ |
| Tiskalnik 2x | 320,00 € | šola |
| Pralni stroj | 350,00 € | šola |
| Stoli za tehnično učilnico | 930,37 € | šola |
| Elektronsko pisalo | 115,90 € | šola |
| Hladilnik in zamrzovalnik | 236,67 € | šola |
| **SKUPAJ** | **3.352,58 €** |  |

# ŠOLSKI SKLAD

V letošnjem šolskem letu je zaživel šolski sklad. Predstavniki šolskega sklada so: ravnatelj Boris Mužar, Tatjana Pašič, Boris Starašinič, Romana Kočevar, Barbara Pezdirc, Sonja Pavše Grabrijan, Roman Plut in Maja Schweiger.

**Namen sklada:**

* finančna pomoč pri izobraževanju socialno šibkih učencev,
* financiranje dejavnosti, ki niso sestavni del izobraževalnega programa oz. se ne financirajo iz javnih sredstev (izleti, kulturne prireditve, udeležba na tekmovanjih …),
* financiranje raziskovalnih dejavnosti na šoli, ki nimajo svojih virov v rednem šolskem proračunu,
* financiranje izvedbe projekta, za katerega donator izrecno donira sredstva v sklad in je donacija v skladu s predpisi dopustna (npr. šola smučanja).

**Sklad pridobiva sredstva iz:**

* prispevkov staršev učencev šole,
* donacij pravnih in fizičnih oseb,
* zapuščin,
* sredstev proračuna (državnega in občinskega),
* drugih virov (npr. zbiralne akcije učencev, prostovoljni prispevki v okviru šolskih bazarjev in prihodkov od prodaje učencev).

V šol. letu 2019/2020 je bilo na računu 3.155,00 evrov.

Zaradi epidemije covid-19 se je veliko družin srečalo z brezposelnostjo. Iz sklada smo namenili 1.600 evrov finančne pomoči za nakup delovnih zvezkov in učnih gradiv v šol. letu 2020/21 socialno šibkim družinam.

Pripravili smo kriterije za dodelitev subvencije za nakup delovnih zvezkov in učnih gradiv. Na šolo je prispelo 21 vlog. Šestim upravičencem je bilo odobrena subvencija za 1/3 nakupa delovnih zvezkov, osmim upravičencem 2/3 nakupa, enemu upravičencu 100 % nakupa. Dvema prosilcema subvencija za nakup delovnih zvezkov ni pripadala.

Za šolsko leto 2020/2021 je bilo porabljenih 1.075,01 evrov za subvencije, namenjene nakupu delovnih zvezkov in učnih gradiv.

# KADROVSKA ZASEDBA

Ravnatelj: BORIS MUŽAR, univ. dipl. pedagog

Pomočnica: BERNARDA STARAŠINIČ, prof. razrednega pouka

Svetovalna delavka: TATJANA PAŠIČ, univ. dipl. pedag. in prof. zgod.

Specialna in reh. pedag.: URŠKA ŽUNIČ, mag. prof. spec. in reh. pedagogike

ROID: KARMEN GOLOBIČ, univ. dipl. org.

Knjižničarke: dr. PETRA ŠTREKELJ, prof. kem. in biol.,

DAMJANA ROŽMAN, univ. dipl. bibl. in prof. slovenščine,

SIMONA GRDEŠIČ, mag. bibliot., inf. in založ. študijev

Svetovalna delavka za

učence Rome: MARGARETA ANDRIŠEVIĆ, univ. dipl. soc. del.

Računovodkinji: NADA KOZAN, ekonomist

MAJA PLAVEC LEVAI, dipl. ekon.

Knjigovodja: MARINKA ŽUNIČ, ekonomski tehnik

Tajnica: VLADKA SCHWEIGER, poslovni sekretar

Profesorji oziroma učitelji razredniki

|  |  |  |  |
| --- | --- | --- | --- |
| **RAZRED** | **IME IN PRIIMEK** | **IZOBRAZBA** | **MATIČNA UČ.** |
| 1. a | Alenka Mravinc  Ana Plut | Prof. raz. pouka  Prof. raz. pouka | K 1.17 |
| 1. b | Marija Grahek  Nada Cvitkovič | Učit. razrednega pouka  Vzgojiteljica | K 1.18 |
| 1. c | Helena Jelenič  Tjaša Žunič | Prof. razrednega pouka  Mag. prof. pouč. na razr. st. z angl. | K 1.16 |
| 2. a | Zlata Vranešič | Učit. razrednega pouka | P 2.13 |
| 2. b | Katja Kocjan Plut | Prof. razrednega pouka | P 2.12 |
| 2. c | Ana Plut | Prof. razrednega pouka | P 2.11 |
| 3. a | Maja Nemanič | Prof. razrednega pouka | N 3.10 |
| 3. b | Nevenka Jankovič | Prof. razrednega pouka | N 3.11 |
| 3. c | Teja Svetelšek | Prof. razrednega pouka | P 2.14 |
| 4. a | Jožica Šterbenc | Učit. razrednega pouka | N 3.12 |
| 4. b | Martina Vogrinec | Učit. razrednega pouka | N 3.13 |
| 4. c | Lina Zupančič | Prof. razrednega pouka | M 4.7 |
| 5. a | Andreja Vraničar | Prof. razrednega pouka | M 4.6 |
| 5. b | Barbara Pezdirc | Prof. razrednega pouka | M 4.5 |
| 5. c | Katja Žagar | Mag. prof. pouč. na razr. st. z angl. | M 4.8 |
| OPB 1. ab,  5. ac | Urška Petric | Prof. športne vzgoje |  |
| OPB 1. bc,  5. b | Eva Starašinič  Lina Zupančič | Prof. slov. in lit. komp.  Prof. razr. pouka | K 1.18 |
| OPB 2. ab | Matejka Skrbinšek  Barbara Pezdirc | Učit. gosp. in biol.  Prof. razr. pouka | P 2.13 |
| OPB 2. bc | Darjan Grudnik  Tjaša Žunič  Ana Plut | Prof. geog. in sociol.  Mag. prof. pouč. na razr. st. z angl.  Prof. razr. pouka | P 2.11 |
| OPB 3. abc | Boris Starašinič  Mihaela Filak  Nada Cvitkovič | Učit. geog. in zgod.  Prof. angleščine  Vzgojiteljica | N 3.13 |
| OPB 4. abc | Martina Vogrinec  Barbara Pezdirc  Katja Žagar  Andreja Vraničar | Učit. razrednega pouka  Prof. razrednega pouka  Mag. prof. pouč. na razr. st. z angl.  Prof. razrednega pouka | N 3.13 |
| 6. a | Agata Cindrič | Učit. slov. in knjiž. | Uč. za slovenščino |
| 6. b | Darjan Grudnik | Prof. geog. in sociol. | Uč. za gospodinjstvo |
| 6. c | Mateja Žuželj | Prof. kem. in mat. | Uč. za fiziko |
| 7. a | Boris Starašinič | Učit. geog. in zgod. | Uč. za geografijo |
| 7. b | Mihaela Filak | Prof. angleščine | Uč. za tehniko in teh. |
| 8. a | Irma Oblak | Učit. mat. in fiz. | Uč. za matematiko |
| 8. b | Eva Starašinič | Prof. slov. in lit. komp. | Uč. za glasbo |
| 9. a | Nada Zupanič | Prof. angl. in franc. | Uč. za kemijo |
| 9. b | Palmira Šašek | Prof. angleščine | Uč. za lik. umetnost |

Profesorji oziroma učitelji, ki niso razredniki

|  |  |
| --- | --- |
| **IME IN PRIIMEK** | **IZOBRAZBA** |
| Tanja Pavlakovič | Prof. slovenščine |
| Romana Kočevar | Prof. fiz. in mat. |
| Janez Pašič | Učit. teh. v. in fizike |
| Jože Hudelja | Prof. športne vzgoje |
| Antonija Papež | Prof. športne vzgoje |
| Zdenka Vrtin | Učit. kem. in biol. |
| Karmen Golobič | Univ. dipl. org. dela |
| Margareta Andrišević | Univ. dipl. socialna delavka |
| Natalija Orlič | Prof. likovne pedagogike |
| Urška Žunič | Mag. prof. spec. in reh. ped. |
| Iva Schweiger | Prof. angleščine |
| Judita Ilenič | Prof. glasbe |
| Alexandra Kočevar | Prof. nemščine |

Tehnični delavci

|  |  |
| --- | --- |
| Hišnik  Kuhar  Kuharice  Čistilke | Milan Butala  Marko Matotek  Brigita Jurejevčič  Marija Cvitkovič  Martina Malnarič  Liljana Medle  Jožica Pečavar  Silvana Vlahovič  Marjana Lujić  Ljubica Stevanović  Zvonka Jurejevčič  Majda Veselič |

Vse strokovne delavke in delavci imajo neenakomerno razporejen delovni čas. Natančne opredelitve so urejene za vsakega posebej z individualnim letnim delovnim načrtom.

V začetku šolskega leta 2019/20 smo imeli na šoli zaposlenih 64 delavcev, od tega

17 tehnično-administrativnih in 47 strokovnih delavcev. Število delavcev se je med šolskim letom spreminjalo zaradi začasnih nadomeščanj zaradi bolniškega in porodniškega dopusta ter ene upokojitve.

Od strokovnih delavcev je imela ena delavka VIII/2 (doktorat znanosti) stopnjo izobrazbe, 33 jih je imelo VII/2 (univerzitetno oziroma magisterij po bolonjskem sistemu) stopnjo izobrazbe, 2 delavki sta imeli VII/1 oz. opravljeno prvo stopnjo magistrskega študija, 10 delavk VI. stopnjo izobrazbe in 1 delavka V. stopnjo.

MIZŠ nam je iz naslova specifik ponovno za eno leto odobrilo zaposlitev svetovalnega delavca za področje dela z učenci Romi. Delo je opravljala Margareta Andrišević, ki ima na šoli sklenjeno delovno razmerje za nedoločen čas.

Ravno tako iz naslova specifik nam je MIZŠ odobrilo zaposlitev spremljevalca učencev (vedenjsko problematični učenci Romi) v deležu 0,6 delovnega mesta za čas od 1. 9. 2019 do 24. 6. 2020. To delo je do 10. 9. 2019 opravljala Sandra Jakobčič, prof. pedagogike in dipl. anglistka, od 24. 9. 2019 do 24. 6 2020 pa Anamari Mavrin, dipl. slovenistka.

Knjižničarki Damjana Rožman in Darinka Gorše, ki jo je nadomeščala do 11. 7. 2019, sta bili na porodniškem dopustu (Darinka Gorše je bila zaposlena za določen čas do 26. 11. 2019). Od 10. 9. do 26. 11. 2019 ju je nadomeščala dr. Petra Štrekelj, prof. kem. in biol. 27. 11. 2019 se je na delo za polovičen delovni čas vrnila Damjana Rožman, zato smo s 1. 12. 2019 (do 23. 12. 2021) za polovičen delovni čas zaposlili Simono Grdešič, mag. bibliot., inf. in založ. študijev, ki bo porodniški dopust nastopila julija 2020.

S 1. septembrom 2019 se je za določen čas enega šolskega leta s polnim delovnim časom zaposlila Tjaša Žunič, mag. prof. razr. pouka z angl. Junija 2020 je sklenila delovno razmerje za nedoločen čas.

10. septembra 2019 je sklenila delovno razmerje za določen čas in poln delovni čas kot razredničarka 5. c razreda (do vrnitve Jerneje Simčič s porodniškega dopusta) prof. razr. pouka (UN) Katja Žagar, ki je magistrski študij končala 12. 2. 2020, strokovni izpit pa opravila 15. 6. 2020.

S 1. septembrom 2019 je delovno razmerje za določen čas enega šolskega leta s polnim delovnim časom nadaljevala Urška Žunič, mag. prof. spec. in rehabilit. pedagogike, posebne razvojne in učne težave. Strokovni izpit je opravila 4. 6. 2020 in sklenila delovno razmerje za nedoločen čas.

2. septembra 2019 je sklenila delovno razmerje za določen čas enega šolskega leta v obsegu 0,45 delovnega mesta Iva Schweiger, prof. angleščine z opravljenim izobraževanjem za zgodnje poučevanje angleškega jezika. Učila je angleščino v 1. in 2. razredu. Svojo delovno obveznost je dopolnjevala v OŠ Stari trg ob Kolpi.

Od 1. 9. 2019 delovno obveznost na naši šoli dopolnjujeta Judita Ilenič, prof. glasbe, učiteljica v Glasbeni šoli Črnomelj, ki poučuje glasbeno vzgojo in vodi pevski zbor v obsegu 9 pedagoških ur in Alexandra Kočevar, profesorica nemščine, učiteljica v Srednji šoli Črnomelj, ki poučuje 5 ur izbirnega predmeta nemščina.

Iz OŠ Milke Šobar Nataše sta učno obveznost na naši šoli dopolnjevali Vlasta Lah (1 uro na teden) in Jana Vranešič (5 ur na teden).

Računalničarka Karmen Golobič je pri nas zaposlena v deležu 0,55 delovnega časa, preostanek delovnega časa do polne zaposlitve opravlja v Srednji šoli Črnomelj.

Angelca Hudorovac, ki je formalno zaposlena v CŠOD, je opravljala delo romske pomočnice v obsegu polnega delovnega časa.

Računovodkinja Nada Kozan je bila od 1. 9. 2019 na dopustu pred upokojitvijo s 1. 11. 2019. Nadomeščala jo Maja Plavec Levai, dipl. ekon., ki je s 1. 11. 2019 sklenila delovno razmerje za nedoločen čas.

S Srednjo šolo Črnomelj smo za dve leti /od 1. 9. 2019 do 31. 8. 2021/ sklenili pogodbo o pripravi toplih obrokov za učence in delavce srednje šole, zato smo zaradi povečanega obsega dela od 1. 9. 2019 do 30. 6. 2020 dodatno zaposlili tri kuharice s polnim delovnim časom - Martino Malnarič, Liljano Medle in Jožico Pečavar.

V začetku šolskega leta 2019/20 smo imeli na Osnovni šoli Mirana Jarca Črnomelj vpisanih 399 učenk in učencev, ki so bili razporejeni v 24 oddelkov. Šolo je obiskovalo tudi 78 Romov, kar je predstavljalo 19,5 % celotne populacije.

Dograjena in adaptirana šola z bogato opremo nudi lepe pogoje za kvalitetno delo.

Realizacija pouka:

|  |  |
| --- | --- |
| **OBVEZNI PROGRAM** | **%** |
| **Pouk** | **99,02** |
| **Dnevi dejavnosti** | **100** |
| **Oddelčne skupnosti** | **111,07** |
| **Obvezni izbirni predmeti** | **101,56** |
|  |  |
| **RAZŠIRJENI PROGRAM** |  |
| **Neobvezni izbirni predmeti** | **107,86** |
| **Podaljšano bivanje** | **100** |
| **Jutranje varstvo** | **100** |
| **Dodatni pouk** | **102,87** |
| Razredna stopnja | 105,88 |
| Predmetna stopnja | 99,86 |
| **Dopolnilni pouk** | **98,57** |
| Razredna stopnja | 100 |
| Predmetna stopnja | 97,14 |
| **Dodatna strokovna pomoč za učence Rome** | **87,3** |
| **Interesne dejavnosti** | **83,33** |

# NACIONALNO PREVERJANJE ZNANJA UČENCEV

64. člen Zakona o osnovni šoli določa, da se ob koncu drugega in tretjega obdobja znanje učencev preverja z nacionalnim preverjanjem znanja (v nadaljevanju NPZ), s katerim se preverjajo standardi znanja, določeni z učnim načrtom.

Dosežki NPZ so dodatna informacija o znanju učencev. Podatki in analize o dosežkih NPZ se ne smejo uporabljati za razvrščanje šol.

Učenci šestega razreda bi bili na Nacionalnem preverjanju znanja v maju preverjani iz

* slovenščine,
* matematike in
* angleščine.

Devetošolci bi se preverili v znanju iz

* slovenščine,
* matematike in
* tretjega predmeta, ki je vsako leto drugačen in ga določi minister. Letos bi se preverili iz angleščine.

Zaradi epidemije letos Nacionalno preverjanje znanja za šestošolce in devetošolce ni bilo izvedeno.

Republiški izpitni center je vsem šolam posredoval izpitne pole, da bi učitelji na šolah vseeno lahko izvedli preverjanje znanje učencev, kar so nekateri tudi storili.

# POROČILO O KULTURNIH DEJAVNOSTIH

V šolskem letu 2019/2020 smo izvedli naslednje kulturne dejavnosti:

1. razred:

* Sprejem šolskih novincev (2. 9. 2019)
* Predstava Muca Copatarica, obisk Dolenjskega muzeja (17. 1. 2020)
* Knjiga moja prijateljica (7. 2. 2020)
* S kulturo na počitnice, radijska ura (24. 6. 2020)

2. razred:

* Abecedna hiša (28. 11. 2019)
* S knjigo v svet (4. 5. 2020)
* Kulturna dediščina Bele krajine (19. 6. 2020)
* Veselo na počitnice, radijska ura (24. 6. 2020)

3. razred:

* Igrajmo se gledališče (14. 2. 2020)
* Ogled predstave Sapramiška (13. 5. 2020)
* Pesniške igrarije (17. 6. 2020)
* Jurjevanje (23. 6. 2020)

4. razred:

* Pikin festival v Velenju (10. 9. 2019)
* Pravljica (16. 1. 2020)
* Ogled ene izmed predstav Lutkovnega gledališča Ljubljana (23. 4. 2020)

5. razred:

* Ogled predstave Lutkovnega gledališča Ljubljana, Tajno društvo PGC (1. 4. 2020)
* Črnomaljski muzej in belokranjska kulturna dediščina (10. 6. 2020)
* Dan samostojnosti in enotnosti – radijska ura (24. 6. 2020)

6. razred:

* Krajinski park Lahinja in Kolpa (23. 10. 2019)
* Ob kulturnem prazniku – CŠOD Misija in Belokranjsko izročilo (7. 2. 2020)
* Virtualni ogled Narodne galerije, Cankarjevega doma in Državnega zbora (25. 5. 2020)

7. razred:

* Ob kulturnem prazniku – Mega kviz, JSKD (7. 2. 2020)
* Virtualni ogled Narodne galerije, Cankarjevega doma in Državnega zbora (25. 5. 2020)
* Ogled predstave Kit na plaži v izvedbi Lutkovnega gledališča Ljubljana (26. 5. 2020)

8. razred:

* Ob kulturnem prazniku – Knjižnica Črnomelj, nadaljevanka o Prešernu (7. 2. 2020)
* Osnovna šola Brihtna glava, Belokranjski muzej v Metliki (21. 2. 2020)
* Virtualni ogled Narodne galerije, Cankarjevega doma in Državnega zbora (25. 5. 2020)

9. razred:

* Trubarjeva domačija (7. 10. 2019)
* Virtualni ogled Narodne galerije, Cankarjevega doma in Državnega zbora (25. 5. 2020)
* Valeta (12. 6. 2020)

V letošnjem šolskem letu je bilo potrebnih veliko prilagoditev pri dnevih dejavnosti zaradi izrednega stanja z epidemijo novega korona virusa. Dneve dejavnosti, ki jih ni bilo možno izvesti v prvotno zamišljeni obliki, smo nadomestili z virtualnimi dnevi dejavnosti, ki so jih učenci izvedli v času šolanja na domu.

# POROČILO O DELU NARAVOSLOVNIH DEJAVNOSTI TER IZVEDBI TEHNIŠKIH DNEVOV

Naravoslovne dejavnosti:

V šolskem letu 2019/20 niso bili realizirani vsi načrtovani naravoslovni dnevi od 1. do 9. razreda. Nekateri naravoslovni dnevi so bili prilagojeni delu na daljavo. Realizirali smo predpisano število naravoslovnih dni.

Na razredni stopnji so naravoslovne dejavnosti v glavnem organizirale in izvajale razredničarke, na predmetni stopnji pa učiteljica Matejka Skrbinšek. Tako na razredni kot na predmetni stopnji so dejavnosti potekale brez posebnosti.

2. 6. 2020 smo izvedli ekodan na predmetni stopnji. Na razredni stopnji se je ekodan realiziral različno po razredih, večinoma v mesecu aprilu. Nekateri so za ekodan koristili tehniški dan.

Sodelovali smo z gospo Ano Starešinič in gospo Anito Zajc iz Zdravstvenega doma Črnomelj, ki sta v okviru oddelčnih skupnosti in naravoslovnih dni izvedli teme zdravstvene vzgoje in zobne preventive. Zdravstveno vzgojo in preventivo bomo izvajali tudi v šolskem letu 2020/21.

Teme naravoslovnih dni smo izbirali tako, da smo dopolnjevali vsebine učnega načrta. Med metodami dela so prevladovale oblike praktičnega dela, s katerimi so učenci urili naravoslovne veščine.

Tehniški dnevi:

Šolsko leto 2019/20 je bilo do marca meseca 2020 povsem običajno leto glede izvajanja dni dejavnosti po programu. Do takrat so bili tehniški dnevi realizirani po predhodnem časovnem in vsebinskem planu. S 13. marcem pa smo se soočili z izzivom, kot ga še ni bilo. Poleg pouka na daljavo je bilo potrebno tudi dneve dejavnosti virtualno realizirati. Ko se oziramo nazaj na povsem nov pristop in količino opravljenega dela na šoli, smo zadovoljni s prispevkom vseh udeleženih v teh hudih razmerah izobraževanja mladostnikov, ki živijo v najbolj občutljivem in nedefiniranem obdobju svojega življenja.

Dnevi dejavnosti učencem nudijo poti in izkustvena ter praktična znanja za prihodnost. Zanimivo in koristno obliko tehniškega dne smo učencem ponudili v osmem in devetem razredu. Iz Šolskega centra Novo mesto smo gostili predavatelje različnih programov, ki so učencem predstavili potek srednješolskega programa izobraževanja. Za devete razrede pa je bil dan dejavnosti na Srednji šoli v Črnomlju, kjer so učenci prejeli vse potrebne informacije za vpis in bili seznanjeni z vsebino izobraževanja. Tudi v tem letu smo gostili strokovnjake iz podjetja Safe.si iz Ljubljane. V delavnicah so učenci z aktivnim pristopom pridobili vsa potrebna znanja v zvezi s svetovnim spletom, predvsem pa so bili seznanjeni z bontonom obnašanja in nevarnostmi ter pastmi na spletu, ki prežijo na vsakega uporabnika.

Vsi dnevi dejavnosti do 13. marca so bili izvedeni skladno s časovnim in vsebinskim planom. Po omenjenem datumu pa smo v zadnjem delu izobraževanja na daljavo realizirali še preostale dneve deve dejavnosti. Ti dnevi na daljavo so imeli časovno izvedbo spremenjeno. Teme so ostale nespremenjene, vsebino tehniških dni je bilo nujno potrebno prilagoditi nastalim razmeram.

Predlog za planiranje TD v prihodnjem letu:

Dnevi dejavnosti so koristni in zanimivi za učence, zato naj ostanejo v podobnih vsebinskih okvirjih tudi v prihodnje. Spremembe se naj izvedejo le tam, kjer se pokaže pomanjkljivost oziroma utemeljen razlog za spremembo.

# POROČILO O ŠPORTNIH DEJAVNOSTI

Športne dejavnosti na šoli so se izvajale v okviru **obveznega, prostovoljnega in dodatnega programa.**

**1. Obvezni program**

**Obvezni program** (redni pouk, športni dnevi) je bil sestavljen na osnovi učnih načrtov za šport po posameznih razredih, katerih snovalci so bili razredniki na razredni stopnji in učitelja športa, ki poučujeta tako na predmetni kot na razredni stopnji. Obvezni program smo realizirali tudi preko pouka na daljavo.

**Športni dnevi** so bili izvedeni po programu, ki je bil sprejet na sestanku z vodji razrednih aktivov (julij 2019). Nekatere športne vsebine so opravili učenci v sklopu šole v naravi, aktivnosti v CŠOD oz. plavalnega tečaja (3. razred – plavalni tečaj, 2., 4. v CŠOD). Neizvedljive športne vsebine športnih dni, kot so plavanje, ogled športne prireditve, smo spremenili v kolesarjenje in pohod. Zaradi epidemije smo nekaj vsebin športnih dni realizirali preko pouka na daljavo.

Športni dnevi so bili v večini primerov zaradi prostorskih problemov in večje učinkovitosti organizirani ločeno na razredni in predmetni stopnji. Učenci so aktivno sodelovali pri pripravah kakor tudi pri sami organizaciji športnih dni. Prevzeli so določene naloge in tako občutili odgovornost za uspešno realizacijo in učinkovitost športnih dni.

Kolesarski izpiti:

Učenci petih razredov so v septembru in oktobru osvajali nova znanja in spretnosti v prometu. Tudi pri urah športa so vadili spretnosti na kolesu.

Najprej so opravili teoretični del kolesarskega izpita. Sledil je tehniški dan z naslovom Kolo in poligon, kjer so se urili v vožnji med različnimi ovirami, ki predstavljajo posamezne okoliščine vožnje kolesa v prometu. Učenci, ki so bili uspešni na obeh preizkušnjah, so se v naslednjih dneh na prometnih površinah pripravljali na zadnje dejanje, to je kolesarski izpit. Njihov napredek so spremljali učitelji in policisti s Policijske postaje Črnomelj. Kolesarski izpit je bil za mnoge prva resna osebna izkušnja v prometu in večina učencev ga je uspešno opravila (od 53 je 32 učencev opravilo oboje, poligon pa 41).

1. **Prostovoljni program** (vključevanje učencev je prostovoljno)

V okviru prostovoljnega programa je bila organizirana šola v naravi za učence 5. razredov v Nerezinah, ki pa je v letošnjem letu zaradi nastale situacije odpadla, ter interesne dejavnosti. Na šoli so delovale naslednje interesne dejavnosti: šahovski (g. B. Starašinič), badminton in odbojka (g. A. Papež), športne igre na nižji stopnji (ga. Helena Jelenič – 1. r, ga. T. Žunič - 2. r., ga. Katja Žagar – 3. in 4.r., g. Jože Hudelja, - 5. in 6. r). Omenjene dejavnosti so delovale na podlagi programov, ki so jih na začetku šol. leta pripravili njihovi mentorji. Realizirane niso bile v celoti, ker smo delo prekinili zaradi epidemije (od 16. 3. 2020 do 18. 5. 2020).

1. **Dodatni program** (vključevanje učencev je prostovoljno)

**a) Športni program »Zlati Sonček« in »Krpan«**

V preteklem šol. letu so učenci razredne in predmetne stopnje tekmovali po športnih programih »Zlati sonček« in »Krpan«. Učenci 2. r. in 3. r so izvajali gibalne aktivnosti po športnem programu »Zlati sonček«, učenci 4., 5. in 6. razreda pa po športnem programu »Krpan«. Z opravljanjem določenih nalog so zadostili potrebi po primerjanju sposobnosti, tekmovanju in merjenju doseženega. Poglavitna naloga ni bila v osvajanju športne značke, temveč v rezultatih, ki jih daje tekmovanje za športno značko (razvijanje gibalne kulture).

ŠPORTNI PROGRAM » ZLATI SONČEK« (2. r)

|  |  |  |
| --- | --- | --- |
| Razred | Velika modra medalja – Zlati sonček | Priznanje za sodelovanje |
| 2. a 18 | 13 | 5 |
| 2. b 17 | 14 | 2 |
| 2. c 18 | 14 | 4 |
| **Skupaj 53** | **41** | **11** |

ŠPORTNI PROGRAM » ZLATI SONČEK« ( 3. r)

|  |  |  |
| --- | --- | --- |
| Razred | Velika zlata medalja – Zlati sonček | Priznanje za sodelovanje |
| 3. a 16 | 11 | 2 |
| 3. b 16 | 14 | 2 |
| 3. c 15 | 13 | 1 |
| **Skupaj 47** | **38** | **5** |

ŠPORTNI PROGRAM »KRPAN«

|  |  |  |
| --- | --- | --- |
| Razred | Priznanje Krpan bronasti | Priznanje za sodelovanje |
| 4. a 18 | 14 | 0 |
| 4. b 17 | 12 | 4 |
| 4. c 17 | 18 | 0 |
| **Skupaj 52** | **44** | **4** |
| Razred | Priznanje Krpan srebrni | Priznanje za sodelovanje |
| 5. a 18 | 12 | 2 |
| 5. b 17 | 14 | 1 |
| 5. c 17 | 14 | 2 |
| **Skupaj 52** | **40** | **5** |

|  |  |  |
| --- | --- | --- |
| Razred | Medalja Krpan zlati | Priznanje za sodelovanje |
| 6. a 15 | 7 + 4 | 1 + 4 |
| 6. b 16 | 7 + 5 | 0 + 0 |
| 6. c 16 | 6 + 6 | 2 + 1 |
| **Skupaj 47** | **35** | **8** |

Učenci 7., 8. in 9. razredov niso opravljali nalog športnega programa 3. skupine športne značke, ker je ta program opuščen in ni možno dobiti športnih knjižic, ustreznih značk in diplom.

Letošnje šolsko leto nismo izvedli vseh nalog po načrtu, ker nam je to preprečila epidemija. Učenci so dobili priznanja o sodelovanju v projektu in kolajne za tri uspešno opravljene naloge.

**b) Program »Naučimo se plavati**

|  |  |  |  |  |  |  |  |
| --- | --- | --- | --- | --- | --- | --- | --- |
| Razred | Bronasti konjiček | Srebrni konjiček | Zlati konjiček | Delfinček | Bronasti delfin | Strebrni delfin | Zlati delfin |
| 1. a 17 |  |  |  |  |  |  |  |
| 1. b 17 |  |  |  |  |  |  |  |
| 1. c 16 |  |  |  |  |  |  |  |
| **Skupaj 50** |  |  |  |  |  |  |  |

|  |  |  |  |  |  |  |  |
| --- | --- | --- | --- | --- | --- | --- | --- |
| Razred | Bronasti konjiček | Srebrni konjiček | Zlati konjiček | Delfinček | Bronasti delfin | Strebrni delfin | Zlati delfin |
| 3. a 16 | 13 | 2 | 1 | 1 | 7 |  |  |
| 3. b 16 | 13 | 2 | 1 | 2 | 9 |  |  |
| 3. c 16 | 14 | 1 |  | 2 | 9 |  |  |
| **Skupaj 48** | **40** | **5** | **2** | **5** | **25** | **0** | **0** |

Podatki so iz plavalnega tečaja izpred dveh let!

|  |  |  |  |  |  |  |  |
| --- | --- | --- | --- | --- | --- | --- | --- |
| Razred | Bronasti konjiček | Srebrni konjiček | Zlati konjiček | Delfinček | Bronasti delfin | Strebrni delfin | Zlati delfin |
| 5. a 18 |  |  |  |  |  |  |  |
| 5. b 17 |  |  |  |  |  |  |  |
| 5. c 17 |  |  |  |  |  |  |  |
| **Skupaj 52** | **3** | **5** | **1** | **3** | **33** |  |  |

Letošnje šolsko leto nismo izvedli vseh nalog po načrtu, ker nam je to preprečila epidemija. Nismo opravili preverjanja znanja plavanja v 6. razredu, imamo pa podatke iz šole v naravi iz prejšnjega šolskega leta. Tudi LŠN za 5. razrede v Nerezinah je odpadla iz istega razloga.

**c) Športna tekmovanja**

Učenci so se v tem šol. letu udeleževali **športnih tekmovanj**, ki so jih razpisali Športna zveza Črnomelj (občinska tekmovanja), Agencija za šport Novo mesto (območna tekmovanja) in Zavod za šport Planica (državna tekmovanja). Predčasno smo jih zaključili zaradi epidemije korona virusa.

**Rezultati šolskih športnih ekip in posameznikov na občinskih tekmovanjih:**

|  |  |  |  |  |
| --- | --- | --- | --- | --- |
| Panoga | Kategorija | Uvrstitev | Mentor | Kraj- datum |
| Mali nogomet | St. dečki | 4. mesto | J. Hudelja | Črnomelj, 19.11.2019 |
| Mali nogomet | ml. dečki | 1. mesto | J. Hudelja | Črnomelj, 4.2.2020 |
| Rokomet | St. dečki | 3. mesto | J. Hudelja | Črnomelj, 26.11.2019 |
| Rokomet | ml. dečki | odpadlo | J. Hudelja | Črnomelj, 24.03.2020 |
| Odbojka | St. deklice | 4. mesto | A. Papež | Semič, 12.12.2019 |
| Odbojka | St. dečki | 4. mesto | A. Papež | Semič, 11.12. 2019 |
| Košarka | Str. dečki | 3. mesto | B. Jankovič | Črnomelj, 15.11.2019 |
| Košarka | St. deklice | 2. mesto | B. Fabjan | Črnomelj, 28.11.2019 |
| Košarka | ml. dečki | 2. mesto |  | Črnomelj, 23.1.2020 |
| Badminton | posamezno | 1. , 2., 3. mesto | A. Papež | Črnomelj, 8.10.2019 |
| Badminton | Ml. dečki-deklice ekipno | 2. mesto | A. Papež | Črnomelj, 22.1.2020 |
| Badminton | St. dečki-deklice-ekipno | 2. in 3. mesto | A. Papež | Črnomelj, 22.1.2020 |
| Športno plezanje | Cicibani  6. in 7. raz.  8. in 9. raz | 4. mesto Ž  2. mesto Ž  1. mesto Ž | PD Črnomelj | Črnomelj, 18.1. 2020 |
| Atletika | Str. in ml. deklice in dečki | odpadlo | A.Papež, Jože Hudelja | Črnomelj, 8.5.2018 |

**Rezultati športnih ekip in posameznikov na področnih tekmovanjih:**

|  |  |  |  |  |
| --- | --- | --- | --- | --- |
| Panoga | Kategorije | Uvrstitev | Mentor | Kraj – datum |
| Badminton- posamezno | Str. deklica | 3. mesto | A. Papež | Mirna, 17. 10.2019 |
| Ekipno badminton | St., ml. učenci | St. - 4. mesto  ml.- 5.- 6. mesto | A. Papež | Mirna, 30.1.2020 |
| Nogomet | ml. dečki | 2. mesto | J. Hudelja | Črnomelj, 19.2.2020 |
| Lokostrelstvo | dečki | 6., 9. mesto | L. Z. Grahek | Vavta vas, 1. 2. 2020 |
| Atletika | disciplina | odpadlo | A. Papež | Novo mesto, maj |

**Rezultati športnih ekip in posameznikov na državnih tekmovanjih:**

|  |  |  |  |  |
| --- | --- | --- | --- | --- |
| Panoga | Kategorije | Uvrstitev | Mentor | Kraj – datum |
| Badminton | St. deklice posamezno | odpadlo | A. Papež | 2020, Mirna |

Mnenja aktiva športnih pedagogov na šoli glede športnih tekmovanj so sledeča:

* uspeh na tekmovanjih (že na nižjih nivojih npr. občinsko) dosežejo le učenci, ki redno večkrat tedensko trenirajo v okviru interesnih dejavnosti na šoli ali po športnih klubih;
* na šoli smo dali prednost predvsem množični udeležbi na tekmovanjih,
* tudi v bodoče želimo dati možnost čim večjem številu učencev sodelovanja na občinskem tekmovanju v razpisanih športnih panogah.

**c) Množične prireditve**

Simbioza giba:

SIMBIOZA GIBA 2019

Tudi v letošnjem šolskem letu se je šola priključila že šesti zaporedni vseslovenski akciji Simbioza giba 2019. Povezali smo različne generacije in odprli vrata telovadnic za izvedbo brezplačnih športnih aktivnosti. Šolarji so spoznali,

kako pomembne so nekatere življenjske vrednote: prostovoljnost, neformalno učenje in izmenjava izkušenj s starejšimi generacijami.

Športne dejavnosti učencev in njihovih starih staršev so potekale pri urah športa od 14. do 18. oktobra 2019. V projektu je sodelovalo 88 babic in dedkov ter 250 učencev. Svoje športno znanje so izražali v različnih športnih aktivnostih: športnih in štafetnih igrah, poligonih, itd.

# DELO Z NADARJENIMI UČENCI

V letu 2019/20 smo na šoli imeli 10 nadarjenih učencev.

**Število nadarjenih učencev po razredih**

|  |  |
| --- | --- |
| **RAZRED** | **NADARJENI** |
| 6. razred | 3 |
| 7. razred | 3 |
| 8. razred | 1 |
| 9. razred | 3 |
| SKUPAJ | 10 |

Nadarjeni učenci so po Zakonu o osnovni šoli (11. člen) učenci, ki izkazujejo visoko nadpovprečne sposobnosti mišljenja ali izjemne dosežke na posameznih učnih področjih, v umetnosti ali športu. Šola tem učencem zagotavlja ustrezne pogoje za vzgojo in izobraževanje tako, da jim prilagodi vsebine, metode in oblike dela ter jim omogoči vključitev v dodatni pouk, druge oblike individualne in skupinske pomoči ter druge oblike dela.

Za učence so bile organizirane dodatne ure, na katerih so učenci svoje znanje poglabljali na področju matematike, fizike, kemije, slovenščine, biologije, geografije, zgodovine in angleščine. Mnogi učenci so bogatili svoje znanje tudi na različnih področjih izven šole /klubi, društva, glasbena šola …/.

Dokazovali so se na različnih tekmovanjih, natečajih in dosegali vidne rezultate tudi na državnih tekmovanjih, dokler so se le-ta izvajala.

Zaradi epidemije covid-19 in omejitev so bile okrnjene številne aktivnosti, ki bi nadarjenim še bolj obogatile znanje.

V decembru smo nadarjenim učencem devetega razreda v sodelovanju z Gimnazijo Novo mesto omogočili udeležbo na Akademiji znanja, kjer so bogatili svoje znanje na področju fizike, kemije, jezikov, geografije in zgodovine.

V letošnjem šolskem letu smo evidentirali dva nova nadarjena učenca, vendar postopka identifikacije zaradi epidemije nismo mogli izvesti. Izvedli ga bomo v začetku naslednjega leta.

# POROČILO O DELU UČITELJIC ZA DODATNO STROKOVNO POMOČ

Dodatna strokovna pomoč je namenjena učencem s posebnimi potrebami. Dodeljena jim je z odločbo Komisije za usmerjanje otrok s posebnimi potrebami, ki deluje pri Zavodu RS za šolstvo. Z odločbo jim je določeno število ur učne pomoči, svetovalnih storitev in ur pomoči za premagovanje primanjkljajev, ovir oziroma motenj.

V šolskem letu 2019/20 smo imeli na šoli enajst otrok z odločbami.

Učno pomoč, svetovalne storitve in pomoč pri premagovanju primanjkljajev, ovir oziroma motenj so učencem nudili profesorji, učitelji in strokovni delavci šole ter socialna pedagoginja in logopedinja iz Osnovne šole Milke Šobar – Nataše.

**Dodatna strokovna pomoč po razredih:**

|  |  |
| --- | --- |
| **RAZRED** | **UČENCI** |
| 1. | 1 |
| 2. | 1 |
| 3. | 2 |
| 6. | 2 |
| 8. | 4 |
| 9. | 1 |
| SKUPAJ | 11 |

Učna pomoč je bila učencem nudena iz predmetov, kjer imajo običajno največ težav (matematika, slovenščina, angleščina, kemija). Pri premagovanju primanjkljajev, ovir oziroma motenj so strokovni delavci učencem nudili pomoč pri vključevanju v skupnost, razvijanju delovnih in učnih navad, sprejemanju odgovornosti, navajanju na samostojnost …

Eni učenki so bile z odločbo opredeljene le tehnične prilagoditve.

Vsi učenci, ki so prejemali dodatno strokovno pomoč, so bili uspešni in so napredovali v višji razred.

Ure so se v glavnem izvajale izven razreda, v okolju, kjer se učenci lažje skoncentrirajo in kjer je manj motečih dejavnikov kot v razredu. Vsi, ki so učencem nudili dodatno strokovno pomoč, so skoraj vsak dan sodelovali z učitelji, ki so učence poučevali v razredu, razredniki, s svetovalno delavko in po potrebi tudi starši.

Za vse učence so bili izdelani individualizirani programi dela, s katerimi so bili seznanjeni tudi starši. Med letom je bilo delo učencev spremljano in evalvirano skupaj s starši.

V času epidemije in dela na daljavo se je dodatna strokovna pomoč nadaljevala. Učitelji in strokovni delavci so se z učenci srečevali preko video konferenc. Nudili so jim tako učno kot psihosocialno pomoč, saj so ravno ti učenci običajno bolj izpostavljeni krizam in stiskam, se težje prilagajajo nastalim razmeram. Izkazalo se je, da je sodelovanje in pomoč potekala uspešno, saj so vsi napredovali.

# INDIVIDUALNA POMOČ UČENCEM

Iz naslova 0,5 ure na oddelek smo 12 ur porazdelili na ure učne pomoči učencem, ki so potrebovali dodatno pomoč pri učenju in tudi nadarjenim učencem.

Ure so izvajali učitelji razredne in predmetne stopnje in sicer v glavnem v dopoldanskem času, nekaj ur z nadarjenimi učenci pa tudi v popoldanskem času.

Pomoč je bila učencem nudena individualno in v manjših skupinah.

Učencem z učnimi težavami so učitelji nudili dodatno razlago težjih snovi, ki jih učenci pri rednih urah niso osvojili in so bile osnova za uspešno nadaljnje delo. Mnogim je tovrstna pomoč pomagala do boljšega uspeha.

Izbor učencev za vključitev je bil opravljen po strokovnih in razrednih aktivih ob sodelovanju staršev.

Izvajanje ur je bilo v celoti financirano s strani Ministrstva za izobraževanje, znanost in šport.

Nadarjeni učenci so se pri urah pripravljali na tekmovanja, poglabljali in razširjali svoja znanja na različnih področjih, sodelovali so na različnih delavnicah in natečajih.

V času epidemije so se ure izvajale tudi preko video konferenc. Učitelji so učencem z učnimi težavami pomagali premostiti prenekatero težavo.

Tudi z nadarjenimi se je preko video konferenc vzdrževalo stike in poglabljalo znanja, vendar so bila zaradi omejitev okrnjena številna tekmovanja. Učenci svojega znanja niso mogli pokazati pred ocenjevalci tekmovanj.

# POROČILO O DODATNI STROKOVNI POMOČI UČENCEM ROMOM

V šolskem letu 2019/20 je šolo obiskovalo 76 učencev Romov. Dodatno strokovno pomoč za učence Rome (DSPR) so izvajali strokovni delavci šole v obsegu 44 ur tedensko, poleg njih pa tudi svetovalna delavka za pomoč romskim učencem v okviru svetovalnega dela.

DSPR je potekala v ali izven razreda. Delo je potekalo po predhodnem dogovoru z učitelji. Učitelji so si prizadevali, da bi učenci dosegali vsaj minimalne standarde znanja. Pri tem so posebno pozornost namenjali razvijanju primernih in raznolikih metod ter oblik dela. Učence so vzpodbujali k sprotnemu učenju in rednemu opravljanju domačih nalog.

DSP za učence Rome so od 1. do 9. razreda izvajali naslednji učitelji:

|  |  |
| --- | --- |
| **Učitelj** | **Število ur tedensko** |
| Alenka Mravinc | 1,5 |
| Tjaša Žunič | 2 |
| Marija Grahek | 1,5 |
| Helena Jelenič | 0,5 |
| Zlata Vranešič | 0,5 |
| Katja Kocjan Plut | 0,5 |
| Ana Plut | 0,5 |
| Maja Nemanič | 0,84 |
| Nevenka Jankovič | 0,84 |
| Teja Svetelšek | 1,84 |
| Jožica Šterbenc | 0,5 |
| Martina Vogrinec | 1,5 |
| Lina Zupančič | 0,5 |
| Andreja Vraničar | 0,5 |
| Barbara Pezdirc | 0,5 |
| Katja Žagar | 0,5 |
| Agata Cindrič | 2 |
| Tanja Pavlakovič | 2,5 |
| Eva Starašinič | 3,5 |
| Romana Kočevar | 1 |
| Mateja Žuželj | 3,5 |
| Boris Starašinič | 2 |
| Zdenka Vrtin | 1 |
| Irma Oblak | 1 |
| Urška Petric | 1 |
| Bernarda Starašinič | 3 |
| Urška Žunič | 9 |
| **Skupaj:** | **44** |

*Tabela: Dodatna strokovna pomoč za učence Rome po razredih*

|  |  |  |
| --- | --- | --- |
| **RAZRED** | **ŠTEVILO UČENCEV ROMOV, ki so prejemali DSP** | **PREDMETI** |
| **1.** | 1 | SLJ, MAT, SPO |
| **2.** | 11 | SLJ, MAT, SPO |
| **3.** | 7 | SLJ, MAT, SPO |
| **4.** | 9 | SLJ, MAT, NIT, DRU, TJA |
| **5.** | 11 | SLJ, MAT, NIT, DRU, TJA |
| **6.** | 5 | MAT, SLJ, TJA, GEO, ZGO |
| **7.** | 5 | SLJ, MAT, TJA, ZGO, GEO, NAR |
| **8.** | 2 | MAT, SLJ, TJA |
| **9.** | 2 | MAT, SLJ, TJA, GEO |
| **SKUPAJ** | **53** |  |

DSPR je prejemalo 53 učencev Romov skozi celo šolsko leto, razen v času šolanja na daljavo.

Obseg in vsebino DSPR so učitelji prilagajali potrebam učenca. Odvisna sta bila od predznanja, učnih zmožnosti in znanja učencev.

V večini so romski učenci radi obiskovali ure dodatne strokovne pomoči, saj se jim je pri teh urah učitelj lahko bolj posvetil, jim snov razložil na njim razumljiv način. Prednost takšnega načina dela je v tem, da učenec in učitelj delata v mirnem okolju, kjer je manj motečih dejavnikov in se učenec tako lažje osredotoči na delo.

# POROČILO O DELU ROMSKE POMOČNICE

Delo romske pomočnice je opravljala Angelca Hudorovac. Zaposlena je na Centru šolskih in obšolskih dejavnosti, delo je izvajala na naši šoli v okviru projekta Skupaj za znanje.

Naloge, ki jih je opravljala:

* učencem je pomagala pri odpravljanju jezikovnih težav – z njimi je komunicirala v slovenskem in romskem jeziku,
* neposredno je sodelovala pri pouku, kjer je delala po dogovoru s strokovnimi delavci šole,
* pomagala je učencem pri podaljšanem bivanju in drugih dejavnostih na šoli,
* pomagala je učencem pri vključevanju v šolsko okolje in jih spodbujala k aktivnemu vključevanju v pouk in druge dejavnosti šole,
* sodelovala je z učitelji pri varstvu učencev,
* pomagala je staršem oziroma skrbnikom pri komunikaciji s strokovnimi delavci šole,
* spodbujala je starše oziroma skrbnike k čim boljšemu sodelovanju s šolo,
* motivirala je učence in starše oziroma skrbnike za redno prihajanje v šolo,
* ozaveščala je starše o pomenu vzgoje in izobraževanja za nadaljnje življenje in pridobitev poklica.

Redno je pisala poročila o opravljenem delu, vodila evidence prisotnosti in jih mesečno pošiljala na CŠOD. Po navodilih CŠOD je opravljala še druge dejavnosti (sodelovala pri izvedbi delavnic za otroke v naselju, se udeleževala izobraževanj, med zimskimi počitnicami je dopolnjevala delo v Vrtcu Otona Župančiča v Črnomlju).

**V času šole na daljavo je romska pomočnica:**

* vzpostavila kontakte z vsemi starši, ki niso sodelovali z učitelji,
* osveščala starše o pomembnosti dela šole na daljavo in sodelovanja z učitelji,
* posredovala učencem učna gradiva (jih tiskala in razdeljevala),
* zbirala rešene naloge, jih slikala in posredovala učiteljem,
* staršem prenašala pomembne informacije s strani šole in obratno,
* pomagala učencem pri šolskem delu in jih motivirala,
* vodila potrebno dokumentacijo o opravljenem delu.

# POROČILO O DELU V ODDELKIH PODALJŠANEGA BIVANJA

Šolsko leto 2019/20 je bilo z organizacijskega vidika posebno leto. Zaznamovala nas je pandemija covid-19, ki je dodobra posegla v našo vsakdanjo rutino dela v podaljšanem bivanju. Organizacijsko smo se kar trikrat prerazporejali in sledili smernicam ministrstva in NIJZ. Od 16. 3. 2020 do 18. 5. 2020 se je izvajalo delo na daljavo preko spletne učilnice.

V šolskem letu 2019/20 je oddelke podaljšanega bivanja obiskovalo 128 učencev in učenk. Razdeljeni so bili v 6 oddelkov, po naslednjem razporedu:

|  |  |  |  |
| --- | --- | --- | --- |
| **ODDELEK** | **RAZRED** | **ŠTEVILO UČENCEV** | **UČITELJI, KI SO POUČEVALI V ODDELKU** |
| 1 | 1.a,b in 5.a,c | 25 | Urška Petric |
| 2 | 1.b,c in 5.b | 18 | Eva Starašinič, Margareta Andrišević, Lina Zupančič |
| 3 | 2.b,c | 22 | Darjan Grudnik, Ana Plut, Tjaša Žunič |
| 4 | 2.a,b | 17 | Matejka Skrbinšek, Barbara Pezdirc, Margareta Andrišević |
| 5 | 3.a,b,c | 25 | Boris Starašinič, Mihaela Filak, Nada Cvitkovič |
| 6 | 3.b in 4.a,b,c | 21 | Martina Vogrinec, Andreja Vraničar, Barbara Pezdirc, Katja Žagar |

Pouk v oddelku podaljšanega bivanja se je vsak dan pričel takoj po končanem rednem pouku, in sicer ob 11.50 in se zaključil ob 16.00.

Podaljšano bivanje na naši šoli je vključevalo naslednje vsebine, ki so bile v naprej skrbno načrtovane glede na starost, želje, interese in potrebe učencev in njihovih staršev:

* **prehrana** - Učenci so po v naprej dogovorjenem vrstnem redu najprej odšli na kosilo, kateremu je sledilo umirjanje in sproščanje ob igri ali branju pravljic.
* **samostojno učenje** – Učenci so pisali domače naloge in učenje dopolnjevali z dopoldanskim delom pri pouku.
* **ustvarjalno preživljanje prostega časa** – Od 15.15 dalje so bili vsi učenci združeni v en oddelek in skupaj preživljali usmerjen prosti čas v učilnici. V tem času so veliko ustvarjali in se igrali različne družabne igre do odhoda domov.
* **sprostitvene dejavnosti** – Vsi učenci so imeli vsak dan sprostitvene dejavnosti (neusmerjen prosti čas) v veliki telovadnici, kjer so se vse skupine združile. Učenci so se medsebojno samostojno igrali, družili, gibali, izvajali različne poligone, navezovali medsebojne socialne stike itd.

Vsi učitelji smo redno, vsakodnevno sodelovali s starši otrok. Sproti smo reševali morebitna nesoglasja in nastale težave. Večjih vzgojnih težav v letošnjem šolskem letu nismo imeli.

V dveh skupinah podaljšanega bivanja so bili združeni učenci 1. in 5. razredov. Ta delitev se je izkazala za zelo učinkovito, saj so starejši učenci pomagali mlajšim pri domačih nalogah in ustvarjalnih delavnicah, jim igrali na različne glasbene instrumente in jih spodbujali za delo. Zadovoljstvo je bilo obojestransko, saj so učenci 5. razredov dobili pomembno vlogo pri sodelovanju s prvošolčki. S tem so se krepile medsebojne vezi in socialne kompetence.

16. 3. 2020 smo začeli z delom na daljavo tudi v podaljšanem bivanju. Ustvarili smo spletno učilnico, v katero so bili povabljeni vsi starši učencev od 1. do 5. razreda, ne glede na to, ali otrok obiskuje podaljšano bivanje ali ne. V tej situaciji se nam to ni zdelo pomembno, saj je bilo bistvo, da smo otrokom in staršem olajšali dolge dneve v karanteni. Sodelovanje ni bilo obvezno, služilo je zgolj kot pomoč pri ustvarjalnem preživljanju prostega časa doma. Starše smo povabili, da nam utrinke in izdelke pošljejo, če seveda želijo.

Vsak dan smo pripravili in objavili različne ideje za ustvarjalne dejavnosti, športne aktivnosti, gospodinjska opravila, kuharske recepte, miselne igre, poučne priloge … Trudili smo se, da smo upoštevali praznike in aktualne dejavnosti, obeleževanja raznih dnevov in podobno. Pazili smo, da smo uporabljali izključno material, ki ga imajo otroci doma ali ga lahko izdelajo sami.

Starši so nam redno pošiljali povratne informacije ter fotografije izdelkov in otrok pri delu. Glede na odzive otrok, smo se lažje organizirali za nadaljnje delo, saj smo videli, katere stvari so jim najljubše, zato smo jim iz tega področja želeli ponuditi še več idej in aktivnosti.

V času trajanja epidemije v Republiki Sloveniji smo prva dva tedna (18. do 31. 5. 2020) po ponovnem odprtju šol organizirali prilagojeno podaljšano bivanje za prvo triado. Učenci niso zapuščali razreda niti se družili z vrstniki. V prvih razredih je bila organizirana samo ena skupina učencev 1.b razreda. V drugih razredih so bile 3 skupine, saj je vsak razred imel svoje varstvo. Učenci 3. razredov pa so bili v eni skupini, saj so odhajali domov zelo hitro.

Po 1. juniju je sledila še tretja organizacija popoldanskega dela. S preklicem epidemije se je v oddelke podaljšanega bivanja vrnilo večje število otrok. Ponovno se je vzpostavilo 5 skupin podaljšanega bivanja – vpisanih je bilo 18 prvošolcev, 18 drugošolcev, 6 tretješolcev in 3 četrtošolci. Učenci so čas preživljali na zunanjih površinah šole, ki smo jih v naprej določili, da smo zadostili kriterijem za čim manjše število socialnih stikov. V primeru slabega vremena so učenci do odhoda domov ostali v svoji učilnici z učiteljem in se niso združevali.

V času podaljšanega bivanja, po ponovnem odprtju šol, smo upoštevali vsa varnostna priporočila. Učence smo opozarjali na varnostno razdaljo, preoblikovali urnik odhoda na kosilo (zaradi gneče in razporeditve po jedilnici), roke smo umivali in razkuževali redno in pogosto. Ker so učenci vse šolske stvari puščali v šoli, smo v primeru lepega vremena ves čas preživeli zunaj. Ob 14.20. uri so se vsi učenci združili na enem mestu na zunanjih površinah. Po tej uri je ostalo zelo malo otrok, ki so šolo zapuščali do 16. ure.

# DODATNI, DOPOLNILNI POUK in REZULTATI TEKMOVANJ

Dopolnilni pouk smo izvajali po urniku. Organiziran je bil iz slovenščine, matematike, angleščine, kemije in fizike. Učenci so ga obiskovali vsak teden, ker smo ga kombinirali z urami dodatne strokovne pomoči za učence Rome. Nekateri učenci 3. triade ga kljub opozorilom učiteljev niso obiskovali. Starše smo o izostajanju učencev sproti obveščali.

Dodatni pouk je bil organiziran za učence od 1. do 9. razreda. V prvi triadi smo ga izvajali iz matematike in slovenščine, občasno pa tudi iz spoznavanja okolja; v drugi triadi iz slovenščine, matematike in angleščine, v tretji pa iz matematike, slovenščine, angleščine, biologije, kemije, zgodovine, geografije in fizike. Obiskovali so ga učenci, ki so si želeli poglobiti svoje znanje. Udeleževali so se različnih tekmovanj, kjer so dobili bronasta, srebrna in zlata priznanja. Ustvarjali so tudi za različne natečaje in dosegali vidne rezultate.

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **REZULTATI TEKMOVANJ 2019/20** | | | |  | **Priznanje na šolskem tekmovanju** | | | **Priznanje na območnem tekmovanju** | | | **Priznanje na državnem tekmovanju** | | | Uvrstitev v državi |
| **Vrsta tekmovanja** | **Razred** | **Mentor** | **Število učencev, ki so tekmo-vali** | **Število učencev, dobitni-kov prizna-nj** | **Bronasto** | **Srebrno** | **Zlato** | **Število učencev, ki so tekmovali** | **Število učencev, dobitnikov priznanj** | **Srebrno** | **Bronasto** | **Sreberno** | **Zlato** |
| Logika | 4.a | Barbara Pezdirc | 3 | 1 | 1 |  |  |  |  |  |  |  |  |  |
| 4.b | 2 |  |  |  |  |  |  |  |  |  |  |  |
| 4.c | 2 | 1 | 1 |  |  |  |  |  |  |  |  |  |
| 5.a | 3 |  |  |  |  |  |  |  |  |  |  |  |
| 5.b | 3 | 2 | 2 |  |  |  |  |  |  |  |  |  |
| Logika | 6.a | Romana Kočevar | 3 |  |  |  |  |  |  |  |  |  |  |  |
| 6.b | 1 | 1 | 1 |  |  |  |  |  |  |  |  |  |
| 6.c | 4 | 3 | 3 |  |  |  |  |  |  |  |  |  |
| 7.a | 1 |  | 1 |  |  |  |  |  |  |  |  |  |
| 7.b | 3 |  |  |  |  |  |  |  |  | 1 |  |  |
| 8.b | 1 |  |  |  |  |  |  |  |  |  |  |  |
| 9.a | 2 |  | 1 |  |  |  |  |  |  |  |  |  |
| 9.b | 3 |  | 1 |  |  |  |  |  |  | 1 |  |  |
| Logika | 3. b | Ana Plut | 2 | 2 | 2 |  |  |  |  |  |  |  |  |  |
|  |  |  |  |  |  |  |  |  |  |  |  |  |
| 3. c | 1 | 1 | 1 |  |  |  |  |  |  |  |  |  |
| Matemček | 4.a | Barbara Pezdirc | 2 | 1 | 1 |  |  |  |  |  |  |  |  |  |
| 4.b | 2 | 1 |  | 2 |  |  |  |  |  |  | 1 |  |
| 4.c | 2 | 2 |  | 2 |  |  |  |  |  |  |  |  |
| 5.a | 2 | 1 | 1 |  |  |  |  |  |  |  |  |  |
| 5.b | 3 | 2 | 2 |  |  |  |  |  |  |  |  |  |
| Matemček | 1.a | Alenka Mravinc | 3 | 3 |  | Biserno: 3 |  |  |  |  | 2 |  |  |  |
| 1.b | 5 | 5 | Biserno: 5 |  |  |  |  |  | 1 | 2 |  |  |
| 1.c | 2 | 2 | Biserno: 2 |  |  |  |  |  |  |  |  |  |
| Matemček | 2.a | Ana Plut | 5 | 5 | 2 | Biserno: 3 |  |  |  |  | 1 | 1 | 1 |  |
| 2.b | 2 | 2 | 2 | Biserno: 1 |  |  |  |  |  |  |  |  |
| 2.c | 0 | 0 |  |  |  |  |  |  |  |  |  |  |
| 3.a | 0 | 0 |  |  |  |  |  |  |  |  |  |  |
| 3.b | 3 | 3 | 1 | Biserno: 2 |  |  |  |  | 1 |  |  |  |
| 3.c | 1 | 1 | 1 |  |  |  |  |  |  |  |  |  |
| Matemček | 6.b | Mateja Žuželj | 1 | 1 |  | Biserno: 1 |  |  |  |  |  |  |  |  |
| 6.c | 5 | 5 | 5 | Biserno:1 |  |  |  |  |  | 1 |  | 17 |
| 7.a | 2 | 2 |  | Biserno: 2 |  |  |  |  |  |  | 1 | 6 |
| 7.b | 3 | 3 | 2 | Biserno: 1 |  |  |  |  |  |  |  |  |
|  |  | Ana Plut |  |  |  |  |  |  |  |  |  |  |  |  |
| Boberček | 2.r. | Katja Kocjan Plut | 23 | 5 | 5 |  |  |  |  |  |  |  |  |  |
|  |  | Zlata Vranešič |  |  |  |  |  |  |  |  |  |  |  |  |
|  |  | Maja Nemanič |  |  |  |  |  |  |  |  |  |  |  |  |
| Boberček | 3.r. | Nevenka Jankovič | 18 | 5 | 5 |  |  |  |  |  |  |  |  |  |
|  |  | Teja Svetelšek |  |  |  |  |  |  |  |  |  |  |  |  |
|  |  | Martina Vogrinec |  |  |  |  |  |  |  |  |  |  |  |  |
| Boberček | 4.r. | Jožica Štrbenc | 21 | 7 | 7 |  |  |  |  |  |  |  |  |  |
|  |  | Lina Zupančič |  |  |  |  |  |  |  |  |  |  |  |  |
|  |  | Katja Žagar |  |  |  |  |  |  |  |  |  |  |  |  |
| Boberček | 5.r. | Barbara Pezdirc | 15 | 6 | 6 |  |  |  |  |  |  |  |  |  |
| Bober | 7.r | Barbara Pezdirc | 4 | 3 | 3 |  |  |  |  |  |  |  |  |  |
| 8.r | 8 | 1 | 1 |  |  |  |  |  |  |  |  |  |
| 9.r | 8 | 1 | 1 |  |  |  |  |  |  |  |  |  |
| Angle-ščina | 9. r | Palmira Šašek | 14 | 3 | 3 |  |  | 1 |  |  |  |  |  |  |
| Razvedri-lna matema-tika | 4.r | Barbara Pezdirc | 7 | 2 | 2 |  |  |  |  |  |  |  |  |  |
| 5.r |  | 4 | 1 | 1 |  |  |  |  |  |  |  |  |  |
| Razvedri-lna matema-tika | 2.r | Ana Plut | 9 | 3 | 3 |  |  |  |  |  |  |  |  |  |
| 3.r | 3 | 1 | 1 |  |  |  |  |  |  |  |  |  |
| Razvedri-lna matema-tika | 6. r | Mateja Žuželj | 6 | 2 | 2 |  |  |  |  |  |  |  | 1 | 20 |
| 7. r | 4 | 2 | 2 |  |  |  |  |  |  |  | 1 | 7 |
| Angleščina | 8. r |  | 8 | 3 | 3 |  |  |  |  |  |  | 1 |  |  |
| Zgodovina | 9.r |  | 6 | 2 | 2 |  |  | 2 | 1 | 1 |  |  |  |  |
| Šah | 4., 7. |  |  |  |  |  |  | 3 |  |  |  |  |  |  |
| Male sive celice | 7.,8.,9. r. |  |  |  |  |  |  | 6 |  |  |  |  |  |  |
| Tekm. iz znanja o sladkorni bolezni | 8.,9. | MatejkaSkrbinšek | 11 | 4 | 4 |  |  |  |  |  |  |  |  |  |
| Proteuso-vo priznanje | 8.,9. | MatejkaSkrbinšek | 9 | 1 | 1 |  |  |  |  |  |  |  |  |  |
| Angleška bralna značka | 3. r | Mihaela Filak |  |  |  |  |  |  |  |  |  |  |  |  |
| 4. r | Nada Zupanič | 20 |  |  | 5 | 7 |  |  |  |  |  |  |  |
| 5. r | Palmira Šašek | 14 | 14 |  | 9 | 4 |  |  |  |  |  |  |  |
| 6. r | Palmira Šašek | 22 | 22 |  | 9 | 10 |  |  |  |  |  |  |  |
| 7. r | Mihaela Filak |  |  |  |  |  |  |  |  |  |  |  |  |
| 8. r | Nada Zupanič | 10 | 10 |  | 4 | 1 |  |  |  |  |  |  |  |
| 9. r | Palmira Šašek | 10 | 10 |  | 1 | 1 |  |  |  |  |  |  |  |
| Tekmova-nje iz znanja o sladkorni bolezni | 8.,9.r | Matejka Skrbinšek | 13 | 4 | 5 |  |  |  |  |  |  |  |  |  |
| Logična pošast | 5. r | Barbara Pezdirc | 3 | 3 | 2 | Biserno: 1 |  |  |  |  |  |  |  |  |
|  |  |  |  |  |  |  |  |  |  |
| Logična pošast | 2. r | Ana Plut | 8 | 7 | 3 | Biserno: 4 |  |  |  |  |  | 1 |  |  |
|  |  |  |  |  |  |  |  |  | 1 |  |  |
| Fizika Stefanovo priznanje | 9,r | Janez Pašič | 6 | 2 | 2 |  |  |  |  |  |  |  |  |  |
|  | 8.r | Romana Kočevar | 6 | 3 | 3 |  |  |  |  |  |  |  |  |  |
| Geografija | 6., 7. r | Darjan Grudnik | 12 | 7 | 7 |  |  | 3 | 1 | 1 |  |  |  |  |
|  | 8.r, 9. r | Darjan Grudnik | 12 | 5 | 5 |  |  | 2 | 1 | 1 |  |  |  |  |
| Cankarje-vo tekomva-nje | 4. r. | Lina Zupančič | 12 | 4 | 4 |  |  |  |  |  |  |  |  |  |
|  | Jožica Šterbenc |  |  |  |  |  |  |  |  |  |  |  |  |
|  | Martina Vogrinec |  |  |  |  |  |  |  |  |  |  |  |  |
| 5. r. | Andreja Vraničar | 10 | 5 | 5 |  |  |  |  |  |  |  |  |  |
| 6. r. | Agata Cindrič | 6 | 2 | 2 |  |  |  |  |  |  |  |  |  |
| 7. r. | Agata Cindrič | 7 | 2 | 2 |  |  |  |  |  |  |  |  |  |
| 8. r. | Tanja Pavlakovič | 6 | 2 | 2 |  |  | 1 | 1 | 1 |  |  |  |  |
| 9. r. | Tanja Pavlakovič | 9 | 3 | 3 |  |  | 1 | 0 |  |  |  |  |  |
| Vesela šola | 5. r | Mateja Žuželj | 1 | 1 | 1 |  |  |  |  |  |  |  |  |  |
| 6. r | 1 | 1 | 1 |  |  |  |  |  |  |  |  |  |
| 7. r | 3 | 2 | 2 |  |  |  |  |  |  |  |  |  |
| Hitro in zanesljivo računanje | 6. r | Mateja Žuželj | 8 | 2 |  |  |  |  |  |  |  |  |  | 1 |
| 7. r | 2 |  |  |  |  |  |  |  |  |  |  | 1 |
| Logična pošast | 4.r | Barbara Pezdirc | 6 | 5 |  | Biserno: 5 |  |  |  |  |  | 3 |  |  |
|  |  |  |  |  |  |  |  |  |  |  |  |
| Logična pošast | 3.r | Ana Plut | 3 | 3 |  | Biserno: 3 |  |  |  | 1 |  |  |  |  |
| Hitro in zanesljivo računanje | 3.r | Nevenka Jankovič | 13 | 2 |  |  |  |  |  |  |  |  |  | 1 - 10. mesto |
|  |  |  |  |  |  |  |  |  |  |  |  |  |  | 1 - 12. mesto |
| Logična pošast | 9.r | Romana Kočevar | 3 | 3 |  | 3 |  |  |  |  |  |  |  |  |
| Logična pošast | 6.r | Romana Kočevar | 5 | 5 | 1 | 4 |  |  |  |  |  | 1 |  |  |
| Logična pošast | 7. r. | Romana Kočevar | 3 | 3 |  | 3 |  |  |  |  |  | 1 | 1 |  |
| Matema-tični kenguru | 2.c | Ana Plut | 7 | 0 |  |  |  |  |  |  |  |  |  |  |
| Matema-tični kenguru | 3.b | Nevenka Jankovič | 6 | 2 | 2 |  |  |  |  |  |  |  |  |  |
| Matema-tični kenguru | 2.a | Zlata Vranešič | 8 | 4 | 4 |  |  |  |  |  |  |  |  |  |
| Matema-tični kenguru | 2. b | Katja Kocjan Plut | 8 | 3 | 3 |  |  |  |  |  |  |  |  |  |
| Matema-tični kenguru | 3. c | Teja Svetelšek | 4 | 2 | 2 |  |  |  |  |  |  |  |  |  |
| Logična pošast | 5.r | Barbara Pezdirc | 3 | 3 | 2 | Biserno: 1 |  |  |  |  |  |  |  |  |
| Matema-tični kenguru | 1. a | Alenka Mravinc | 6 | 3 | 3 |  |  |  |  |  |  |  |  |  |
| Matema-tični kenguru | 1.c | Helena Jelenic | 5 | 1 | 1 |  |  |  |  |  |  |  |  |  |
| Turizmu pomaga lastna glava | 7. - 9. | Nevenka Jankovič | 16 | 16 |  |  |  |  |  |  |  |  | 16 |  |
|  | Mojca Stojanov |  |  |  |  |  |  |  |  |  |  |  |
|  | Eva Starašinič |  |  |  |  |  |  |  |  |  |  |  |
|  | Palmira Šašek |  |  |  |  |  |  |  |  |  |  |  |
| Matema-tični kenguru | 1.b | Marija Grahek | 7 | 5 | 5 |  |  |  |  |  |  |  |  |  |
| Lefo | 4.-5.r | Barbara Pezdirc | 5 |  |  |  |  |  |  |  |  |  |  |  |
| Tek. iz kemije - Preglova priznanja |  | Zdenka Vrtin | 13 | 4 | 4 |  |  |  |  |  |  | 1 |  |  |
| Eko kviz | 6.-8.r | Teja Svetelšek | 13 |  |  |  |  |  |  |  |  |  |  |  |
|  |  | Mateja Žuželj |  |  |  |  |  |  |  |  |  |  |  |  |
| **Skupaj:** |  |  | **590** | **277** |  |  | **23** | **19** | **4** | **5** | **5** | **15** | **22** |  |

|  |  |  |  |  |  |  |
| --- | --- | --- | --- | --- | --- | --- |
| 10. MEDNARODNI NATEČAJ : OTROCI POMAGAJO OTROKOM – Rdeči križ Slovenije | junij 2020 | Natalija Orlič | 1 | Mednarodno tekmovanje - osvojila 1. mesto za 3. triado |  |  |
| Evropa v šoli | junij 2020 | Natalija Orlič | 1 |  |  | 3. mesto - 2.triada |
| Natečaj - Naj pirhi 2020 | 6.april 2020 | Nada Cvitkovič | 4 |  | 1.mesto |  |
| Mednarodni natečaj: Mini RestART (Srbija) | 23.6.2020 | Natalija Orlič | 3 diplome - za razstavljena dela na mednarodni razstavi |  |  |  |
| Tekmovanje za Stefanovo priznanje 9.razred | 5.2.2020 | Janez Pašič | bronasto Stefanovo priznanje: 2 |  |  |  |
| Tekmovanje za Stefanovo priznanje 8.razred | 5.2.2020 | Romana Kočevar | bronasto Stefanovo priznanje:3 |  |  |  |
| Občinski otroški parlament | 18. 2 | Darjan Grudnik | 4 |  |  |  |
| Regijski otroški parlament | 9. 3. | Darjan Grudniik | 2 |  |  |  |

# POROČILO O DELU PRI IZBIRNEM PREDMETU NEMŠČINA

Učna snov je bila predelana po učnem načrtu. Od 13. 3. 2020 je poučevanje potekalo na daljavo. Pri izbirnem predmetu NI 1 je bilo 18 učencev iz 7. a in b razreda. Vsi učenci so bili uspešni. Povprečna ocena je **3,88**. 5 učencev je ocenjeni z oceno 5, 6 z oceno 4 in 7 z oceno 3. Realizacija pouka je bila 71 ur od 70 ali **101 %.**

Pri izbirnem predmetu NI 2 je bilo 12 učencev iz 8. a in b razreda in 1 učenka iz 9. a razreda. Vsi učenci so bili uspešni. Povprečna ocena je **3,7**. 3 učenci so ocenjeni z oceno 5, 6 z oceno 4, 1 učenka z oceno 3 ter 3 učenci z oceno 2. Realizacija je bila 70 ur od 70 ali **100 %**.

Pri izbirnem predmetu NI 3 je bilo 5 učencev iz 9. a in b razreda. Vsi učenci so bili uspešni. Povprečna ocena je **4,2**. 2 učenca sta ocenjena z oceno 5, 2 z oceno 4 in 1 učenec z oceno 3. Realizacija je bila 67 ur od 64 ali **104 %**.

Na začetku šolskega leta jim je učiteljica predstavila cilje in standarde znanja, opredeljene v učnem načrtu ter kriterije ocenjevanja.

Določila je način in rok ocenjevanja, ocenjevala je pred učenci učne skupine.

Zagotavljala je sprotno obveščanje učencev, učiteljev in staršev o doseženih rezultatih pri ocenjevanju tako, da je pisne izdelke izročila učencem za informacijo staršem.

Ponavljanja pisnega ocenjevanja ni bilo.

Ocene je vpisala v predpisano dokumentacijo.

S preverjanjem znanja je ugotavljala razumevanje posredovane učne vsebine. Preverjala je znanje pred, med in ob koncu posredovanja novih učnih vsebin. S tem je ugotavljala razumevanje učnih vsebin ter analizirala in odpravljala vzroke, zaradi katerih učenci učne vsebine slabo razumejo ali jih ne razumejo.

Znanje je preverjala in ocenjevala tako, da je uporabljala različne načine preverjanja in ocenjevanja znanja glede na učne vsebine in glede na razred, omogočala je učencem kritično samopreverjanje in samoocenjevanje ter spoštovala osebnostno integriteto učencev in njihovo različnost.

Ocenjevala je učenčeve ustne odgovore ter pisne izdelke, nastope učencev in druge dejavnosti, ki so tudi potekale na daljavo.

Zaradi COVIDa-19 ni bila realizirana predvidena ekskurzija v Celovec 18. 4. 2020. Nameravamo jo izpeljati v začetku šolskega leta 2020/21.

# POROČILO O DELU INTERESNIH DEJAVNOSTI

V Letnem delovnem načrtu šole smo načrtovali interesne dejavnosti, ki so se izvajale skozi celo šolsko leto, kamor sodijo dejavnosti, ki so sistematizirane in tiste, za katere smo načrtovali več ur. Veliko interesnih dejavnosti pa se je izvajalo v manjšem obsegu in sicer po planu za interesne dejavnosti za posamezno šolsko leto. Nekatere izvajamo v 1. ocenjevalnem obdobju, druge pa v 2. ocenjevalnem obdobju. Zaradi dela na daljavo od 16. 3. je realizacija ur pri nekaterih ID nižja, ID Vesele likovno-oblikovalne urice in Spretni prsti pa učitelji sploh niso izvajali. V manjšem obsegu so izpeljali nemščino, odbojko, prvo pomoč za najmlajše, športne igre v 3. razredu, ID Mladi gasilec in tehniški krožek. Atletike in računalništva v 4. in 5. razredu nismo izvajali zaradi težav glede uvrstitve dejavnosti v urnik.

**Jezikovno-umetnostno področje:**

**Pesniške igrarije** /Bernarda Starašinič, Eva Starašinič/:

Recitatorski krožek so obiskovali učenci od 2. do 7. razreda. Vključenih je bilo 9 učencev. Določeni učenci pa so bili vključeni po potrebi, glede na vrsto in vsebino nastopa. Pred nastopi smo imeli dodatne vaje.

Krožek je deloval skozi celo šolsko leto. Poudarek je bil na učenju pesmi z različnimi gledališkimi igrarijami in povezovalnega besedila. Nismo pozabili tudi na pisanje pesmi. Iskali smo rime in se z njimi poigrali. Učenci so se seznanili z številnimi pesmimi in se jih naučili na pamet in jih deklamirali. Nastopali so na šolskih prireditvah in sodelovali na številnih prireditvah v kraju. Na Župančičevi frulici kot deklamatorji in pesniki letos zaradi korona situacije nismo sodelovali.

**Igrajmo se gledališče** /Eva Starašinič/:

V šolskem letu 2019/2020 je interesno dejavnost Igrajmo se gledališče obiskovalo 19 učencev, in sicer ena učenka iz 6. b razreda, dve iz 7. a razreda, pet učencev iz 8. a razreda, šest iz 8. b razreda in pet iz 9. a razreda. Dobivali smo dvakrat, občasno tudi trikrat tedensko. Na podlagi knjige o Piki Nogavički smo napisali lastno dramsko besedilo ***Pika Nogavička odraste***. V mesecu marcu smo morali zaradi epidemije korona virusa prenehati s krožkom, zato nam predstave ni uspelo postaviti na oder. Z delom bomo nadaljevali prihodnje šolsko leto. Poiskati bomo morali nove igralce, saj so nekateri člani krožka, ki so sodelovali v predstavi, z letošnjim šolskim letom zaključili šolanje. Ure zaradi epidemije korona virusa niso bile v celoti realizirane.

**OPZ 1., in 2. razred** /Jožica Šterbenc/**:**

V letošnjem šolskem letu se je v OPZ 1. in 2. razred vpisalo 21 učenk in učencev. Vaje so potekale 1xkrat tedensko in sicer ob torkih 6. učno uro. Učenci so se vaj redno udeleževali. Zaradi izredne situacije smo realizirali le 20 ur. V tem času smo se naučili 15 pesmi. Učenci so spoznali vrednost slovenske zborovske zakladnice ter poglobili zavest o kulturni dediščini. Razvijali so interes za bogato preživljanje prostega časa, si intenzivno razvijali in kultivirali pevski glas. Usvajali, razvijali in poglabljali so vokalno tehniko, intonacijo, glasovni obseg, glasbeni spomin, ritmični in melodični posluh, občutek za tempo, dinamiko in agogiko. Večina učencev je napredovala v petju, vokalni tehniki in posluhu.

Učenci vsako leto nastopijo na zaključni šolski prireditvi pred dnevom državnosti. Zaradi izrednih razmer je letošnji nastop odpadel.

**OPZ 3., 4. in 5. razred** /Judita Ilenič/**:**

Zbor je do konca šolskega leta obiskovalo 25 pevcev. Največ pevcev je bilo iz 3. razreda in najmanj iz 5. razreda. Zaradi izgube velikega števila pevcev iz lanskih 5. razredov in prihoda novih pevcev je bilo potrebno veliko vaj vokalne tehnike, da se je oblikoval dokaj dober zvok zbora za nastop. Vaje so potekale samo 1x tedensko zaradi zasedenosti zborovodkinje. Po potrebi je zbor imel kakšno dodatno vajo zaradi nastopov na prireditvah.

Glede na letošnjo situacijo s karanteno, je zbor zaradi nastopa na občinski prireditvi imel 29 vaj od predvidenih 35 in zato dosegel 83% realizacijo ur. Zaradi učenja na daljavo in prepovedi pevskih vaj pevskih zborov po vrnitvi v šolo, je imel zbor do 16. 3. samo 4 nastope. Eden od pomembnejših je bil nastop na občinski prireditvi za KULTURNI PRAZNIK 6. 2. 2020. Na žalost pa niso uspeli nastopiti na REVIJI OTROŠKIH PEVSKIH ZBOROV Bele krajine zaradi začetka karantene. Na ta nastop so se že intenzivno pripravljali, a na žalost se pevci niso mogli izkazati pred strokovno spremljevalko, ki bi lahko podala strokovno oceno pevskega zbora.

Vseeno so se pevci naučili približno 8 pesmi različnih žanrov, od slovenskih ljudskih pesmi, do slovenskih zabavnih, do tujih zabavnih in seveda umetnih pesmi slovenskih skladateljev. S petjem v zboru so si razvijali ritmični, melodični in harmonski posluh. Navajali so se tudi na samostojno petje, prilagajanje, soliranje in na bistvo zborovskega petja, da je vsak posameznik v zboru pomemben, čeprav ne sme izstopati.

Na dveh nastopih je zbor spremljal s klavirjem Andrej Kunič, na dveh pa Urška Ristič.

Večina pevcev je v petju, vokalni tehniki, harmonskem posluhu in obsegu glasu napredovala. Karantena in pomanjkanje vaj bo verjetno pustila posledice na zvoku zbora. V naslednjem šolskem letu bo potrebno veliko delati na vokalni tehniki, da se oblikuje pravi, dober zvok zbora; če bomo lahko pevske vaje sploh imeli.

Cilj zbora v naslednjem šolskem letu je privabiti še več novih pevcev, okrepiti vokalno tehniko in spet dobiti zlit zvok zbora; imeti čimveč nastopov, da nadoknadi primanjkljaj iz letošnjega leta in s tem otroke še bolj motivirati za petje.

**Mladinski pevski zbor** /Judita Ilenič/:

Zbor je do konca šolskega leta obiskovalo 38 pevcev od 6. do 9. razreda. Imeli so čez 61 vaj in 4 nastope. Glede na karanteno so dosegli kar dobro realizacijo ur vaj ki je 87%. Vaj se je nabralo zaradi intenzivnih vaj, dodatnih vaj in generalk za prireditev ob kulturnem prazniku, ki je bila občinska prireditev in hkrati najpomembnejši nastop zbora. Na žalost je bil drugi pomembnejši nastop zbora odpovedan zaradi karantene. To je bila revija MPZ Bele krajine, na kateri bi zbor dobil strokovno oceno strokovne spremljevalke revije.

Glavnina zbora so pevci iz 6. in 8. razredov. Naučili so se približno 10 pesmi različnih žanrov od ljudskih slovenskih, ljudskih tujih, slovenskih zabavnih in tujih zabavnih pesmi, do slovenskih in tujih umetnih pesmi. Veliko so se naučili tudi kanonov v različnih jezikih, s katerimi so se navajali na večglasje itd. Peli so enoglasne, dvoglasne in triglasne pesmi. Večina pesmi za nastop je bilo dvoglasnih ali triglasnih.

S petjem v zboru so si razvijali ritmični, melodični in harmonski posluh. Navajali so se tudi na samostojno petje, prilagajanje, soliranje in na bistvo zborovskega petja, da je vsak posameznik v zboru pomemben, čeprav ne sme izstopati. Na žalost bo pomanjkanje vaj zaradi karantene vodilo k temu, da bo moral zbor naslednje šolsko leto veliko delati na zlitosti glasov, na harmonskem posluhu in na vokalni tehniki. Karantena je zboru naredila veliko škodo, ko pevci niso prepevali in si krepili svojih glasov ter predvsem harmonski posluh za večglasje, ki je bistvo mladinskega pevskega zbora.

Na dveh nastopih je zbor spremljal s klavirjem Andrej Kunič, na zadnjih dveh pa Urška Ristič.

Večina pevcev je v petju, vokalni tehniki, harmonskem posluhu in obsegu glasu napredovala, vendar pa je ta napredek verjetno zbledel zaradi karantene. Nekateri pevci bi lahko bolj vestno obiskovali vaje in s tem pripomogli k večji kvaliteti petja.

Cilj zbora v naslednjem šolskem letu bo postaviti vokalno tehniko zbora nazaj na svoje mesto, popraviti zlitost glasov in krepiti harmonski posluh; dobro osvojiti dvoglasje in počasi preiti na preprosto triglasje in proti koncu leta na kakšno zahtevnejše triglasje; okrepiti 3. glas, pridobiti kakšnega fanta v zbor in imeti čimveč nastopov, da pevci spet dobijo motivacijo.

**Bistroumnice** /Nevenka Jankovič/:

Bistroumnice je v tem šolskem letu obiskovalo 13 učencev od 4. do 6. razreda, ki so poglabljali svoje znanje s področja naravoslovja (živalstvo, rastlinstvo, snovi, ekologija,) in družboslovja.

S pomočjo računalnika in interaktivnih vsebin so reševali različne spletne kvize, križanke, uganke, rebuse, anagrame in osmerosmerke. Preizkušali so se tudi v reševanju kvizov s tekmovanj Male sive celice in Prvaki znanja.

Pri dejavnosti so z zanimanjem spremljali tudi kratke poučne filme in si ob tem širili znanje iz različnih področij.

Seznanili so se tudi z zanimivimi poučnimi spletnimi stranmi in literaturo s tega področja.

**Pravljične urice /Razredničarke 1. triade/:**

Organizirane so bile za učence 1., 2. in 3. razreda. Mentorice so bile razredničarke.

**1. razred**

Učenci so poslušali različne pravljice in zgodbe. Po poslušanju so pravljice obnavljali in opisovali svoja doživetja.

Učenci so bili motivirani za pripovedovanje pravljic. Ob ilustracijah v slikanicah so vsebino pripovedovali svojim sošolcem. V sklopu te dejavnosti so tekmovali za bralno značko.

Dejavnost pri učencih razvija govorno področje, domišljijo in čustveno doživljanje.

**2. razred**

Namen dejavnosti je vzbuditi zanimanje za branje, s tem pa tudi za širjenje besednega in jezikovnega znanja, pravilnega ravnanja s knjigo, razvijanja domišljije, sposobnosti poustvarjanja pravljičnega sveta.

Učenci so brali domače in tuje avtorje ter si ogledali dela različnih ilustratorjev. Tudi sami so pripravili pravljično urico. Prebrana besedila so poustvarjali z igro vlog, dramatizacijo odlomkov in ilustracijo. Svoje znanje so pokazali tudi v pravljičnem kvizu. V sklopu dejavnosti so opravili tudi bralno značko.

**3. razred**

Interesno dejavnost so obiskovali učenci, ki radi berejo, poslušajo ali pripovedujejo pravljice, zgodbe in pesmi ter poustvarjajo. Prebirali so dela domačih in tujih avtorjev ter si ogledali nekaj risanih filmov z znanimi pravljičnimi junaki.

Po branju ali pripovedovanju so si na različne načine razvijali domišljijo, se vživljali v književne osebe in se poistovetili z njimi. Radi so se igrali igre vlog in se preizkusili v dramatizaciji delov pravljic. Nekatere pravljice so tudi ilustrirali. Na srečanjih so pripovedovali obnove pravljic, zgodb in recitirali pesmi, ki so jih prebrali za bralno značko. Ob tem so si razvijali pozitiven odnos do branja, govorne sposobnosti in bogatili besedni zaklad.

**Folklorni ŽIV ŽAV** /Katja Kocjan Plut, Bernarda Starašinič/:

V šolskem letu 2019/20 so folklorniki pri folklornem krožku ustvarjali kar v treh skupinah, saj je bilo prijavljenih veliko število učencev (62). Prvo skupino so sestavljali učenci 1. razreda (vaje so imeli ob sredah šesto šolsko uro), drugo učenci 2. in 3. razreda (vaje ob četrtkih preduro), tretjo skupino pa so sestavljali učenci od 4. do 8. razreda (vaje ob ponedeljkih preduro). Pred nastopi so po potrebi imeli tudi dodatne vaje. Folklorniki so radi in redno prihajali na vaje.

Veliko časa so namenili dvoglasnemu petju ljudskih pesmi, plesanju belokranjskih ljudskih plesov, belokranjskim izštevankam, pastirskim in drugim igram in delu s folklornim ansamblom, ki je bil glasbena podpora drugi in tretji skupini.

Mlajša skupina je pripravljala odrsko postavitev Al je kaj trden ta vaš most. Izvedli so kar nekaj nastopov in se tako še bolj intenzivno urili v petju, razvijanju ritma in obvladovanju odra. Predstavili so se na dobrodelni prireditvi ob zaključku projekta Spet v šolo; nastop za KD Merak Črnomelj na prireditvi Ples in pesem v jeseni in na šolski prireditvi ob dnevu samostojnosti in enotnosti.

Starejša skupina se je intenzivno pripravljala za novo odrsko postavitev Fant pa punca, rit se gunca, s katero so se zelo uspešno predstavili na osrednji občinski prireditvi ob slovenskem kulturnem prazniku. Pomembnejši nastop v tem šolskem letu je bil na povabilo kabineta župana občine Črnomelj v Jastrebarskem, kjer so se folklorniki zelo suvereno predstavili kar z dvema odrskima postavitvama, ki sta nastali v zadnjem letu. Zadnji nastop je bil v marcu v oddaji Dobro jutro. Odrske postavitve so se prilagajale različnim namenom nastopanja.

Zaradi korona virusa in priporočil NJIZ o preprečevanju širjenja bolezni so bile zadnje folklorne vaje 12. marca 2020. V tem šolskem letu je bil cilj in želja nastopati tudi na Območnem srečanju otroških folklornih skupin Bele krajine v Črnomlju 25. marca 2020 in na Jurjevanju junija 2020, oba dogodka sta bila odpovedana.

Kljub vsemu je folklorni krožek deloval intenzivno in uspešno. Delo v timu je bilo prijetno in omogoča lažje in kvalitetnejše delo, ki je kljub temu še vedno težko in naporno, saj je interes učencev izredno velik. Le z dobro voljo, iznajdljivostjo, s kreativnostjo, potrpežljivostjo in z vztrajnostjo sta mentorici kos zahtevnemu delu. Po njunem mnenju je ohranjanje folklorne dejavnosti nujno v našem belokranjskem prostoru.

**Lutkovna igralnica** /Ana Plut, Alenka Mravinc/:

V šolskem letu 2019/20 je interesno dejavnost redno obiskovalo 9 učencev. Realiziranih je bilo 16 ur. Realiziranih je bilo manj ur, kot je bilo načrtovano. Delo je prekinil pojav bolezni covid-19 v mesecu marcu. Po novem leto pa je bilo veliko učencev odsotnih zaradi bolezni in priprav na šolsko prireditev ob kulturnem prazniku.

Učenci so v letošnjem šolskem letu spoznali nekatere elemente oblikovanja gledališko lutkovne predstave. Ob pravljici Stonoga Berta, ki so jo nekateri že poznali iz preteklega šolskega leta, so se preizkusili kot scenaristi, režiserji, glasbeniki, izdelovalci lutk in seveda igralci. Predvsem pa so se naučili, kako se izražati govorno, gibalno in s pomočjo lutk.

**Turistični krožek** /Nevenka Jankovič, Eva Starašinič, Palmira Šašek, Mojca Stojanov/:

Turistični krožek je obiskovalo 16 učencev od sedmega do devetega razreda, ki so pridobivali osnovna znanja s področja turizma in se seznanili s turistično ponudbo našega mesta ter Bele krajine.

Sodelovali so na 34. državnem festivalu Turizmu pomaga lastna glava, ki ga organizira Turistična zveza Slovenije. Pripravili so turistično projektno nalogo z naslovom Cicival, v kateri so predstavili zanimiv festival za otroke, ki povezuje Cicibana, Otona Župančiča, njegovo spominsko hišo in reko Kolpo. Veliko truda so vložili tudi v pripravo propagandnega materiala in izdelkov za turistično tržnico in se pripravljali na nastop, a je bila žal zaradi koronavirusa odpovedana.

V mesecu maju so namesto tržnice za tekmovanje pripravili še promocijski videospot, v katerem je prikazana ponudba festivala in povabilo nanj.

S takšno nalogo so se učenci srečali prvič. Snemanje je potekalo v času pouka na daljavo, kar je še otežilo delo. Ob spodbudi mentoric jim je uspelo.

Pri delu so bili zelo uspešni, saj so za celoten projekt (turistično projektno nalogo in promocijski videospot) prejeli zlato priznanje. Turistično projektna naloga pa je bila med petinosemdesetimi sodelujočimi šolami druga najboljše ocenjena.

Delo krožka so trije učenci v mesecu juniju predstavili v Novicah na televiziji Vaš kanal.

**Bralni klub** /Lina Zupančič/:

K Bralnemu klubu je bilo vključenih 21 učencev tretjega, četrtega in petega razreda. Predvidenega števila ur (40) nismo realizirali zaradi korona virusa. Do 16. marca smo izvedli 30 ur (75% realizacija). Krožek smo izvajali ob sredah 6. šolsko uro. Učenci, ki jim ta termin ni ustrezal, so prihajali ob petkih v času predure. Kar nekaj učencev je krožek obiskovalo dvakrat tedensko.

Že v mesecu oktobru smo sodelovali na Cicibanovem natečaju Pravljični svetovi, ki je bil organiziran ob 80 – letnici Svetlane Makarovič in Jelke Reichman. Učenci so raziskovali njuno življenje in delo. V šolski knjižnici smo pripravili razstavo, na katero smo povabili učence podaljšanega bivanja. Predstavili smo jim plakate, knjige in ilustracije ter prebrali nekaj zgodb. S šolsko knjižnico smo sodelovali skozi celotno šolsko leto in smo jo po dogovoru s knjižničarkami večkrat obiskali.

Letošnje leto smo posvetili predvsem slovenskim ljudskim pravljicam. Na to temo smo ustvarili tudi kamišibaj predstave. V mesecu marcu bi morali nastopiti na festivalu kamišibaj gledališča v knjižnici Črnomelj, vendar je bil ta odpovedan. Predvidoma bo izpeljan v mesecu oktobru.

Poleg naštetih projektov smo v decembru zapisovali praznične recepte in jih združili v knjigo receptov. V tem mesecu smo imeli bralno čajanko s Piko Nogavičko. V okviru Bralnega kluba smo se pripravljali tudi na Cankarjevo tekmovanje. Navdušila nas je letošnja knjiga za tekmovanje 4. in 5. razreda Groznovilca v Hudi hosti. V sodelovanju s knjižnico Črnomelj smo bili vključeni tudi v projekt Pikina bralna značka.

Zaradi predčasnega zaključka krožka, nam ni uspelo realizirati vseh idej in načrtov, ki smo si jih zadali za to šolsko leto.

**Francoščina** /Nada Zupanič/:

Interesno dejavnost FRANCOŠČINA je obiskovalo 10 učencev, pet učencev 4. in pet učencev 5. razreda. Načrtovanih je bilo 12 ur, toliko smo jih tudi realizirali. Dejavnost je potekala od oktobra do januarja.

Pri interesni dejavnosti smo uporabljali zbirko učnih listov, ki sem jih predhodno pripravila, kot vir sem uporabila učbenik Alex et Zoë et compagnie.

Učenci so se naučili pozdraviti, vprašati in povedati, kako jim je ime, šteti do 10, poimenovati šolske potrebščine, barve, hišne ljubljenčke, povedati, koliko so stari in če imajo brata ali sestro. Prav tako so se naučili nekaj francoskih pesmic in izštevank.

Vsi učenci so redno obiskovali interesno dejavnost in bili zelo prizadevni.

**Male sive celice** /Boris Starašinič/:

Dejavnost je potekala kot priprava na tekmovanje Male sive celice.

4. septembra 2019 je bilo izvedeno šolsko tekmovanje. Na podlagi rezultatov tekmovanja smo sestavili dve ekipi učencev od 7. do 9. razreda za tekmovanje dolenjske regije. Sledile so priprave ekip na tekmovanje.

Regijsko tekmovanje je bilo 17. 9. 2020 na OŠ Kozje. Nastopilo je 37 ekip. Prva ekipa OŠ Mirana Jarca Črnomelj je zasedla drugo mesto in se uvrstila v studijski del tekmovanja.

Sledile so priprave na studijski del tekmovanja.

Tekmovanje je bilo 7. 11. 2019 na RTV Ljubljana. OŠ Mirana Jarca Črnomelj se je pomerila z ekipo OŠ Gornja Radgona in bila kljub bučni podpori domačih navijačev poražena. V nadaljevanje tekmovanja se je tako uvrstila OŠ Gornja Radgona.

Dejavnost se je s tem zaključila.

**Šah** /Boris Starašinič/:

Šahovski krožek so obiskovali učenci od 4. do 8. razreda. Potekal je eno uro tedensko od oktobra 2019 do marca 2020. Krožek je redno obiskovalo 14 učencev. Učenci so spoznavali osnove šahovske igre.

Boljši šahisti so se 5. 12. 2020 udeležili medobčinskega tekmovanja v Črnomlju. Eden učenec je med starejšimi dečki zasedel tretje mesto, ostali so bili med prvih deset. Med mlajšimi dečki je bil najboljši na četrtem mestu.

17. 12. 2019 so se nato najboljši tekmovalci iz medobčinskega tekmovanja udeležili območnega šahovskega tekmovanja v Mirni peči.

**Vesela šola** /Mateja Žuželj/:

Pri interesni dejavnosti Vesela šola učenci na hudomušen in igriv način pridobivajo splošno znanje, ki je vezano na aktualne teme. V letošnjem šolskem letu smo tako spoznavali pomen in delovanje cepiv, pogovarjali smo se o valutah sveta, se naučili kaj novega o temperaturi ob temi toplo-hladno, osvajali Luno, se čudili ob raziskovanju mogočnih ognjenikov in se prepustili glasbi Ludwiga van Beethovna. V interesno dejavnost je bilo vključenih pet učencev od 5. do 7. razreda. Srečevali smo se enkrat tedensko od oktobra do marca. Debatirali smo o mesečnih temah predstavljenih v reviji Pil, reševali različne kvize in učne poti. Pridobljeno znanje so učenci izkazali na šolskem tekmovanju 11. marca 2020, na katerem so štirje učenci osvojili bronasto priznanje, dva od njih pa sta se uvrstila tudi na državno tekmovanje, ki bi moralo biti 8. aprila 2020 na OŠ dr. Ivana Prijatelja Sodražica, vendar je bilo zaradi epidemije koronavirusa in zaprtja šol odpovedano. Ob vrnitvi učencev v šole smo 11. junija 2020 izpeljali vseslovensko veselošolsko akcijo »Dokaži znanje« – reševanje vprašalnika, ki je bil predviden za državno tekmovanje. Vprašalnik sta rešila oba učenca, ki sta se uvrstila na državno tekmovanje. Zaradi epidemije smo realizirali tudi manj ur od načrtovanih (16 ur od 20-ih).

**Podjetniški krožek** (Urška Petric, Darjan Grudnik/:

OŠ Mirana Jarca Črnomelj se je v letošnjem letu pridružila konzorciju belokranjskih šol, ki skupaj sodelujejo vprojektu »Mladim se dogaja«, na šoli pa je pričel z delovanjem tudi podjetniški krožek, katerega glavni namen je bil izvajanje dejavnosti na področju spodbujanja ustvarjalnosti, inovativnosti in podjetnosti. Mentorja Darjan Grudnik in Urška Petric sta pri prijavljenih učencih spodbujala razvoj tistih osebnostnih lastnosti, ki so pomembne za podjetnost, ustvarjalnost, samoiniciativnost, sprejemanje tveganja in odgovornosti ter krepitev samozavesti, ki je potrebna za podjetniške izzive in javno nastopanje. Skupaj z učenci sta oblikovala osnovna znanja in stike s poslovnim svetom, sodelovanje z okoljem, drugimi šolami in lokalnim Podjetniškim inkubatorjem. V povezavi z slednjimi sta mentorja učencem pripravljala številne podjetniške izzive. Eden izmed pomembnih ciljev krožka pa je tudi udeležba na start up vikendih in popri tekmovanjih.

V šolskem letu 2019/20 je bilo k podjetniškem krožku prijavljenih 12 učencev.

**Glavni cilji podjetniškega krožka z OŠ so bili:**

* prvo spoznavanje pojma podjetništvo na zanimiv način,
* iskanje novih idej in konceptov,
* utrjevanje občutka potrebe po skupinskem načinu reševanja problemov in obdelovanja posameznih enostavnih podjetniških projektov z uporabo različnih tehnik generiranja idej, iskanja soglasja v skupini z zanimivimi oblikami iger,
* izdelava »mini poslovnega načrta« s konkretnim pridobivanjem podatkov in informacij, potrebnih za takšen dokument, s spoznavanjem in razmejevanjem posameznih področij poslovanja in s poskusom organizacije izvedbe konkretnega izbranega projekta,
* reševanje avtentičnih izzivov, razvijanje svoje rešitve z različnimi metodami (design thinking, business model canvas …),
* izgradnja prototipov (najosnovnejši sprejemljivi produkt),
* prijava izbranih poslovnih modelov na spremljevalne dogodke v organizaciji SPIRIT-a,
* pičanje (predstavitev) izbranih poslovnih modelov pred komisijo,
* če se skupina za to odloči, tudi realizacija projekta.

**PREDVIDENO ŠTEVILO UR: 50**

**IZVEDENE DEJAVNOSTI DO 13. 3. 2020**

|  |  |  |
| --- | --- | --- |
| **mesec** | **dejavnost** | **vsebina** |
| **SEPTEMBER** | **1. Uvodno srečanje** (1 ura) | Predstavitev dejavnosti. Seznanitev s cilji, metodami dela. Spoznavanje in pogovor udeležencev. |
| **OKTOBER** | **2. Pripravljalna delavnica** (2 uri) | Priprava na ZUIP. |
| **3. ZUIP podjetniški vikend** (dva vikenda) | Aktivno razvijanje podjetniške ideje ter produkte, delo na terenu, predstavitev poslovne ideje in predstavljanje podjetniških idej pred sodniki. |
| **4. Vmesne priprave na ZUIP** (4 ure) | Priprave učencev na zaključni vikend ZUIPa. Izdelava prototipa podjetniške ideje. Vaje iz javnega nastopanja. |
| **JANUAR** | **5. Seznanitev učencev s projekti Varna kolesarska pot do moje šole, Poslovni izziv Jurjevanje 2020 in Obisk podjetniške spot točke.** (6 ur)  **6. Obisk točke SPOT.** (3 ure) | Seznanitev učencev z novimi projekti, s katerimi se bomo ukvarjali do konca šolskega leta. Iskanje idej o realizaciji projektov. Obisk lokalne SPOT točke in seznanitev z njenim delovanjem. |
| **FEBRUAR** | **7. Izdelava projekta Varna kolesarska pot do moje šole** (6 ur) | Terensko delo in izdelava projekta Varna kolesarska pot. Delo po skupinah |
| **MAREC** | **8. Izdelava projekta Varna kolesarska pot do moje šole** (2 uri) | Izdelava projekta in njegove predstavitve. Delo po skupinah. |

Do 13. 3. 2020 je bilo realiziranih **24** ur podjetniškega krožka:

ZUIPa se je po dogovoru s Podjetniškim inkubatorjem Bela krajina udeležilo 9 učencev, ki so bili prisotni na vseh srečanjih. Na preostalih izvedenih urah krožka je bilo prisotnih 12 učencev.

V okviru krožka smo se v letošnjem šolskem letu odločili, da bomo sodelovali v dveh projektih. Prvi je bil Varna kolesarska pot do moje šole, drugi pa Podjetniški izziv Jurjevanje 2020. V okviru prvega projekta smo sodelovali na razpisu pod okriljem Zavoda RS za šolstvo, katerega nosilec je bila Srednja šola Črnomelj. Cilji projekta so bili predvsem pri učencih krepiti veščine za kulturo vedenja v cestnem prometu ter zdrav način življenja, promovirati varno mobilnost v neposrednem in širšem okolju, povezovati različne potencialne partnerje z namenom vsesplošnega ozaveščanja o varni mobilnosti. Učenci so dobili priložnost, da na kreativen način izrazijo svoj pogled na kolesarske poti, ki sodijo v njihov šolski okoliš, in jih vzpodbuditi k bolj trajnostnemu obnašanju.

Pri drugem projektu bi učenci sodelovali z Organizacijskem odborom Jurjevanja v Beli krajini, Podjetniškim inkubatorjem in lokalnimi podjetji. Oblikovali bi idejo svojega poslovnega darila, ga realizirali in ponudili gostom na festivalu.

Oba omenjena projekta sta bila planirana za izvedbo v pomladanskih mesecih, vendar je državo zajela epidemija korona virusa, zaradi česar so šole zaprle svoja vrata, vseh dejavnosti posledično ni bilo mogoče izvesti. To je tudi razlog, da niso bile realizirane načrtovane ure krožka.

**Otroški parlament** /Darjan Grudnik/:

Šolski parlament je izvršilni organ skupnosti učencev šole. Sestavljajo ga učenci, ki jih izvoli skupnost učencev šole. V šolskem letu 2019/20 je bilo izvoljenih 31 učencev, izvedli smo 3 seje.

Učenci so na sejah predstavljali pripombe in predloge oddelčnih skupnosti, razpravljali o uresničevanju pravic in dolžnosti učencev, predlagali izboljšave bivalnega okolja in učnega procesa. Razpravljali so tudi o aktualni temi Otroškega parlamenta, ki je bila v letošnjem letu »Moja poklicna prihodnost«. Z štirimi izvoljenimi predstavniki smo se poglobljeno pripravljali na sejo Občinskega šolskega parlamenta, ki je potekala v prostostih Občine Črnomelj v mesecu februarju. To sejo je vodil učenec naše šole, na regijsko sejo v mesecu marcu pa sta bila izvoljena dva učenca. Tudi tam sta se odrezala odlično, en učenec je bil izvoljen za sejo Otroškega parlamenta na državni ravni, ki bi v mesecu aprilu morala potekati v Ljubljani. Do te kasneje zaradi zdravstvenih razmer v državi ni prišlo, je pa naš učenec na povabilo Zveze prijateljev mladine Slovenije preko javljanja v živo sodeloval v radijski oddaji za otroke in mlade Hudo!, ki je bila posvečena letošnji temi Otroškega parlamenta.

**Proizvodno-tehnično področje:**

**Tehnični krožek** /Janez Pašič/:

Dejavnost je pričela 20. 9. 2019 in se odvijala tedensko dve uri po koncu pouka. Vpisanih je bilo 12 učencev in realiziranih je bilo 46 ur. Krožek je z delom zaključil 6. 3. 2020.

Učenci so se ukvarjali s tehniko nasploh in z vsemi tehnologijami, ki jih je na šoli možno izvajati. Izdelki so nastajali na osnovi motivacije mentorja in prizadevnosti in potreb učencev. Nabor gradiv je bil odvisen od zalog v skupnem skladišču. Tako so nastajali izdelki iz najrazličnejših materialov in tudi elektronike ter krmiljenja modelov v različnih projektih.

Vsi vpisani učenci niso bili prisotni pri vseh izvedenih urah ID. Odzivali so se glede na urnik ali pa ko jih je prijela potreba po ustvarjanju oziroma želja po koristno preživetem prostem času.

**Pisanice in vezenine** /Nada Cvitkovič/:

Interesno dejavnost PISANICE – VEZENINE je obiskovalo 6 učenk od 7. do 9. razreda. Prijavljenih je bilo več učenk, ki pa ID niso mogle obiskovati, ker je ni bilo mogoče uskladiti z urniki. Zelo težko so našle termin, ki je ustrezal večini učenk.

Ker so se pripravljale za natečaj za „Naj pirh”, ki ga razpisujeta časopisni hiši Delo in Slovenske novice, so začele z dejavnostjo ustvarjanja pisanic.

Na natečaju, ki je potekal v mesecu aprilu, je pet učenk dobilo 1. mesto za ustvarjene pisanice.

ID Vezenine pa zaradi pandemije korona virusa mentorica ni uspela realizirati.

**Ročna izdelava papirja** /Martina Vogrinec, Jožica Šterbenc/:

Realizacija krožka je 100 %. Potekal je v septembru, oktobru, novembru in decembru ob petkih 6. in 7. učno uro. H krožku se je vpisalo 11 učencev, redno pa ga je obiskovalo 8 učenk. Iz odpadnega, narezanega pisarniškega papirja so po postopkih ročne izdelave papirja izdelali nov papir. Izdelali so ga 300 kosov. Pri likovnem krožku so oblikovali novoletne voščilnice, s katerimi je šola voščila novoletne praznike upokojenim delavcem šole in poslovnim partnerjem. Učenke so bile delavne, ustvarjalne.

**Postani KUHAR/ica** /Mateja Skrbinšek/:

Krožek je bil organiziran za učence šestih razredov, ki še nimajo v predmetniku izbirnih predmetov in se lahko udeležijo popoldanskih dejavnosti.

Realiziranih je bilo vseh 20 načrtovanih ur. Ure so bile opravljene v prvem ocenjevalnem obdobju.

Krožek je obiskovalo 13 učencev.

Učenci pri krožku utrjujejo in širijo znanje praktičnega pouka gospodinjstva. Uporabljajo različne tehnike priprave jedi in se urijo v ročnih spretnostih. Jedi servirajo, in degustirajo. Učenci pospravijo za seboj. Učijo se uporabljati ustrezen pribor.

Spoznavajo ukrepe higienskega minimuma.

Denarna sredstva prispevajo starši.

Učenci so bili zadovoljni in bi si želeli imeti krožek skozi vse šolsko leto.

**Aktivnosti v naravi** /Maja Nemanič, Margareta Andriševič/:

V interesno dejavnost Aktivnosti v naravi je bilo v šolskem letu 2019/20 vključenih 17 učencev iz tretjih, četrtih in petih razredov. Z aktivnostmi so pričeli 27. 9. 2019. Zaradi neugodnih vremenskih razmer, daljše bolniške odsotnosti mentorice in poteka šole na daljavo je bilo izvedenih 9 ur.

Z različnimi dejavnostmi smo na igriv način spodbujali otrokov motorični razvoj, koncentracijo, občutek za red, lepoto in medsebojno sodelovanje. Učenci so se v naravi sprostili, dobro razgibali in napolnili z energijo. Krepili so spoštljiv odnos do narave in se iz nje tudi učili.

Aktivnosti, ki so jih učenci izvajali pri krožku:

* opazovali so naravo in prepoznavali različne zvoke in šume,
* nabirali in spoznavali gozdne plodove,
* iz naravnih materialov so izdelali zimske in novoletne dekoracije,
* ustvarjali slike iz naravnih materialov,
* igrali se elementarne igre v naravi.

Učencem je bila med izvajanjem dejavnosti omogočena priložnost za delovanje in uživanje v naravnem okolju.

**EKO KROŽEK** /Mateja Žuželj/:

V eko krožek so bili vključeni učenci 6., 7. in 8. razredov. Pri krožku so se učenci pripravljali na tekmovanje iz Ekokviza. Letošnje vsebine so bile:

* Gozd in les (6. razred),
* Ogljični odtis (7. razred),
* Krožno gospodarstvo (8. razred).

Svoje znanje so učenci pokazali na Ekokvizu, ki je potekal 4. marca 2020 v računalniški učilnici. Sodelovalo je 13 učencev, ki so tekmovali v ekipah. Sestavili smo dve ekipi po dva člana in tri ekipe po tri člane.

**Društvo Mladi gasilec** – **DMG** /Darjan Grudnik/:

V šolskem letu 2019/20 je bilo v krožek DMG vpisanih 18 učencev razredne stopnje. Srečanja so potekala v šoli enkrat tedensko oziroma po dogovoru. Učencem je mentor predstavljal razne gasilske vsebine, gasilska orodja, na praktičen način jim je poizkušal prikazati življenje in delovanje gasilca. Velik poudarek so namenjali spoznavanju osnov prve pomoči, izvedli praktično delavnico, v kateri so se lahko učenci tudi sami preizkusili. Zaradi zdravstvenih razmer v Sloveniji vseh predvidenih ur krožka niso mogli realizirati, prav tako je odpadlo tekmovanje belokranjskih društev DMG, ki bi moralo biti v mesecu juniju.

**Športno področje:**

**Športne igre 1. razred** /Helena Jelenič/:

Za interesno dejavnost športne igre je bilo namenjenih 20 ur, izvedli pa smo jih 19 (razlog zaprtje šol). Prijavljenih je bilo 26 učencev 1. razreda. Dejavnost smo zaradi velikega vpisa izvajali v dveh skupinah. Namen dejavnosti je, da se otroci ob igrah razvedrijo in si razvijajo gibalne sposobnosti. Igrali smo različne elementarne igre, moštvene igre, igre z žogo, štafetne igre, poligon …

**Športne igre 2. razred** /Tjaša Žunič/:

V šolskem letu 2019/20 je v športne igre obiskovalo 29 učencev 2. razredov, ki so bili razdeljeni v dve skupini. Vsaka skupina naj bi imela 10 ur interesne dejavnosti, a je bila druga skupina zaradi epidemije korona virusa prikrajšana za 5 ur. Realiziranih je tako 15 ur (75%).

Pri športnih igrah so se učenci spoznali z različnimi naravnimi oblikami gibanja, štafetnimi, družbeno-plesnimi in elementarnimi igrami. Učenci so se preizkusili tudi v nekaterih ekipnih in individualnih športih, kot so košarka, nogomet, badminton in odbojka.

Velik pomen smo dali tudi socialnim igram, ki so med učenci poleg zabave in telesne aktivnosti krepile tudi medsebojne odnose in kolegialnost.

**Športne igre 3., 4. razred** /Ana Plut/:

V šolskem letu 2019/20 je interesno dejavnost Športne igre obiskovalo 35 učencev, in sicer 18 učencev 3. razreda in 17 učencev 4. razreda. Zaradi zagotavljanja varnosti učencev, sem jih razdelila v dve heterogeni skupini. Vsaka skupina je obiskovala interesno dejavnost enkrat tedensko – v torek, 6. šolsko uro ali v sredo ob 7.30 v mali telovadnici.

Temeljni cilj interesne dejavnosti je bil spodbujanje gibalne dejavnosti učencev. Dosegala sem ga predvsem preko različnih gibalnih iger. Posredno sem pri učencih poskusila doseči še razvoj veselja do športa, navajanje na dejaven življenjski slog, ki se navezuje na splošno psihofizično počutje človeka, razvijanje korektnega odnosa do soigralcev in nasprotnikov ter pomen sodelovanja v športnih situacijah (fair play).

Predvidenega števila ur (20) nismo realizirali. Razlog je razglasitev epidemije covid-19 13. 3. 2020 in posledično zaprtje javnih ustanov oz. šol 16. 3. 2020 po celotni državi.

**Športne igre 5., 6. razred** /Jože Hudelja/:

Učenci so izpopolnjevali osnovne elemente tehnike in taktike treh športnih iger (nogomet, hokej in badminton) ter jih uporabili v igralnih situacijah. Seznanjali so se z določenimi teoretičnimi vsebinami (spoznavanje in upoštevanje pravil malih športnih iger). Razvijali so pozitivne vzorce športnega obnašanja, medsebojnega sodelovanja in pomoči. Interesne dejavnosti se je redno udeleževalo 9 učencev. Opravljeno je bilo 19 učnih ur.

**Plesni krožek** /Lina Zupančič, Tjaša Žunič, Urška Žunič/:

Plesni krožek je obiskovalo 20 učencev tretjega in četrtega razreda. Predvidenega števila ur (30) nismo realizirali zaradi epidemije korona virusa. Do 16. marca smo izvedli 15 ur (50 % realizacija). Krožek smo izvajali ob četrtkih 7. šolsko uro v mali telovadnici. Pred nastopom so vaje potekale dvakrat tedensko.

Pri plesnem krožku smo se igrali razne gibalne in plesne igre, ustvarjali z gibom, izvajali otroško jogo ter se naučili nekaj plesnih koreografij. Učenci so jih na vajah včasih sestavljali sami, za nastope pa smo jih sestavile mentorice. Dosegli smo zastavljene cilje interesne dejavnosti, saj so se učenci ob glasbi sproščali, družili in gibalno ustvarjali.

V mesecu novembru smo obiskale plesni seminar Plesnega mesta v Ljubljani, kjer smo osvojile tri nove koreografije.

Decembra smo nastopili na prireditvi ob dnevu samostojnosti in enotnosti s hip hop praznično obarvano koreografijo *Ice, ice baby.* V mesecu februarju smo začeli s pripravami za nastop na prireditvi ob koncu šolskega leta, ki zaradi razmer ni bila izvedena.

**PLES** /Urška Petric/:

V sredini decembra je začela z izvajanjem dejavnosti – družabni ples za učence od 2. - 9. razreda. Učili so se standardne in latinsko - ameriške plese. Učenci so se učili obvladovanja lastnega telesa skladno z glasbo in ritmom. Z naučenim dunajskim valčkom in rumbo so se predstavili na občinski prireditvi ob državnem prazniku, 8. februarju.

**Aerobika**  /Helena Jelenič/:

Za interesno dejavnost aerobika je bilo namenjenih 15 ur, ki so bile izvedene. Namen interesne dejavnosti je:

* spoznavati osnovne aerobične elemente ob glasbi,
* naučiti se bolje koordinirati svoje telo.

Kombinacije vaj so enostavne in primerne za vsakogar, tempo je prilagojen zmogljivostim vsakega posameznika, ne glede na spol in starost. Pripravile smo koreografijo, s katero so učenke nastopile na šolski prireditvi. Dejavnost je obiskovalo 19 učenk iz 3. razreda, 11 iz 4. razreda, 1 iz 5. razreda, 2 iz 6. razreda in 1 iz 8. razreda.

**Badminton** /Antonija Papež/:

IDje bila zelo obiskana. Zaradi različnih aktivnosti učencev je bila ID razdeljena na dva dneva, da so lahko prišli vaditi vsi. Z mlajšimi so vadili tehnične elemente (udarci, gibanje, igra na mreži, servis, pravila igre), starejši pa so izpopolnjevali tako tehnične kot taktične elemente igre posameznikov in igre dvojic. Udeležili so se občinskih in področnih tekmovanj posamezno in ekipno. Ekipno tekmovanje so izvedli doma. Ena tekmovalka se je uvrstila na državno tekmovanje, ki pa je odpadlo zaradi epidemije. Rezultati so bili objavljeni na šolski spletni strani.

**Odbojka** /Antonija Papež/:

Vadbe ni bilo, ker so imeli učenci v tem razpisanem terminu obveznosti. Vadili so pri izbirnem predmetu Odbojka tako dekleta kakor fantje. Sodelovali so le na občinskem tekmovanju , ki je bilo v Semiču.

**Naravoslovno-matematično področje:**

**Logika 1. in 2. razred** /Alenka Mravinc/:

V šolskem letu **2019/20 je** bilo v začetku šolskega leta v ID vpisanih **12** učencev, dejavnost pa je redno obiskovalo **11 učencev**. Realiziranih je bilo le **19** ur. Dejavnost so predčasno zaključili zaradi uvedbe dela na daljavo v mesecu marcu in ukrepov ob pojavu bolezni covid-19.

V okviru interesne dejavnosti Logika so učenci 1. in 2. razreda razvijali veščine logičnega mišljenja preko razvedrilnih nalog in problemom polnih izzivov, s poudarkom na matematični logiki.

V mesecu novembru so se učenci udeležili tekmovanja iz prostorske predstavljivosti »Matemček«. Na tekmovanju so bili zelo uspešni, saj se jih je na državno raven uvrstilo kar pet.

Šolsko tekmovanje: 10 učencev (biserno priznanje), 1 učenec (bronasto priznanje)

Državno tekmovanje: 3 učenci (priznanje); 2 učenca (srebrno priznanje)

Tekmovanja »Logična pošast« se učenci te skupine niso udeležili, ker v okviru dejavnosti zaradi pojava bolezni COVID-19 niso spoznali vseh tipov nalog. Za učence bi bilo preveč stresno tekmovati, če nalog niso ustrezno povadili.

Sicer pa so bili učenci pri delu zelo motivirani in delavni. Delo je potekalo nemoteno in v sproščeni klimi. Med seboj so si učenci pomagali in sodelovali.

**Logika 3. razred** /Ana Plut/:

Pri logiki so učenci razvijali zaupanje v lastne matematične sposobnosti. Skozi leto so razvijali logično mišljenje, prostorske predstave in dobre delovne navade. Spoznavali in reševali so različne logične naloge. Tekmovali smo na 4 tekmovanjih iz področja logike: Tekmovanje iz logike (ZOTKS), Matemček, Tekmovanje iz razvedrilne matematike in Logična pošast.

**Logika 4. in 5. razred** /Barbara Pezdirc/:

Pri interesni dejavnosti Logika učenci razvijajo logično mišljenje in sklepanje, računske spretnosti, prostorsko predstavljivost ter se učijo strategij reševanja različnih nalog.

Interesna dejavnost je potekala vsak četrtek ob 7.30 za učence 4. in 5. razreda v učilnici 5. b. Sodelovalo je 11 učencev. Dejavnost je potekala od septembra do februarja. Učenci so jo redno obiskovali.

V sklopu interesne dejavnosti so se učenci pripravljali na naslednja tekmovanja:

* Logika (v mesecu septembru, organizator DMFA)
* Matemček (v mesecu novembru, organizator Mathema)
* Razvedrilna matematika (v mesecu decembru, organizator DMFA)
* Logična pošast (v mesecu maju, organizator Mathema)

TEKMOVANJE IZ LOGIKE

Tekmovalo je 13 učencev, 4 so prejeli bronasta priznanja.

TEKMOVANJE MATEMČEK

Tekmovalo je 11 učencev. Na šolskem tekmovanju so 4 učenci prejeli bronasta priznanja in 3 biserna (šolska) priznanja. Na državno tekmovanje so se uvrstili 3 učenci. En učenec je prejel zlato državno priznanje.

TEKMOVANJE RAZVEDRILNA MATEMATIKA

Tekmovalo je 11 učencev, 3 so prejeli bronasta priznanja.

TEKMOVANJE LOGIČNA POŠAST

Šolsko tekmovanje iz Logične pošasti je potekalo (zaradi korona virusa) za učence 4. in 5. razreda na daljavo. Tekmovalo je 9 učencev. Na šolskem tekmovanju sta 2 učenca prejela bronasto in 6 učencev biserno priznanje.

Na državno tekmovanje se je uvrstilo 6 učencev, 3 so prejeli srebrna državna priznanja.

**Logika 6. – 9. razred** /Romana Kočevar/:

1. Organizacija dela

Delo je med šolskim letom potekalo ob torkih 7. šolsko uro v učilnici za fiziko in matematiko. Vpisanih je bilo 14 učencev 6., 7. in 9. razreda. Ob koncu leta je bilo 12 učencev. Dva sta se med letom izpisala zaradi spremembe urnika. Zaradi epidemiološke situacije nismo realizirali načrtovanega števila ur, realizacija je 63 %.

2. Način dela

Pri interesni dejavnosti smo razvijali logično mišljenje in se učili strategij reševanja logičnih in lingvističnih nalog.

18 učencev 6., 7., 8. in 9. razreda se je udeležilo šolskega tekmovanja iz logike, 7 učencev jo osvojilo bronasto priznanje. Državnega tekmovanja so se udeležili trije učenci. Dva učenca sta osvojila srebrno priznanje.

11 učencev 6., 7. in 9. razreda se je udeležilo šolskega tekmovanja za priznanje logične pošasti, 1 učenec je osvojil bronasto priznanje in 10 učencev biserno priznanje. Državnega tekmovanja se je udeležilo devet učencev. Trije učenci so osvojili srebrno priznanje in eden zlato.

3. Delo in obisk učencev

Učenci so bili zavzeti za delo. Obisk je bil reden pri treh učencih, ostali pa so izostajali zaradi bolezni ali drugih dejavnosti v popoldanskem času.

4. Nasveti za delo v prihodnjem letu

Učenci naj se tudi prihodnje leto vključijo v interesno dejavnost. Vzpodbuditi jih je treba k večji meri samostojnega domačega dela.

**Hitro in zanesljivo računanje 2. razred** /Teja Svetelšek/:

V ID se je vključilo 12 učencev 2. razreda. Realizirali so dve uri več od načrtovanih 10-ih. Interesna dejavnost je potekala od septembra do decembra v računalniški učilnici. V sklopu te dejavnosti so se učenci urili v hitrem računanju na pamet. Učenci so bili zelo tekmovalni in se borili, kdo bo najboljši. Udeležili so se tudi treh krogov tekmovanj.

**Hitro in zanesljivo računanje 3. razred** /Nevenka Jankovič/ :

Dejavnost je potekala v računalniški učilnici, kjer se je 13 učencev 3. razreda s pomočjo računalniškega programa Lefo urilo v hitrem računanju in se pripravljalo na šolsko tekmovanje, ki je potekalo v treh krogih.

V prvem krogu so se pomerili v seštevanju (naravna števila in število 0), v drugem v odštevanju (naravna števila in število 0), v tretjem pa v primerjanju vsot in razlik (naravna števila in število 0).

Na tekmovanju so učenci dosegli zelo dobre rezultate, dva učenca sta se uvrstila na državno tekmovanje, ki je v mesecu februarju potekalo v Litiji. Osvojila sta 10. in 12. mesto v svoji starostni kategoriji.

**Hitro in zanesljivo računanje 4. in 5. razred** /Barbara Pezdirc/:

Hitro in zanesljivo računanje se nahaja na spletnem naslovu <http://sl.lefo.net/>. Učenci so pri interesni dejavnosti razvijali sposobnosti spretnega in zanesljivega računanja na pamet.

Interesna dejavnost je potekala vsak petek ob 12.40 za učence 4. in 5. razreda v računalniški učilnici. Sodelovalo je 6 učencev. Dejavnost je potekala od septembra do februarja.

Učenci so se udeležili treh krogov tekmovanj. Letos je 1 učenec prišel v finale državnega tekmovanja, vendar se ga zaradi bolezni ni udeležil.

**Hitro in zanesljivo računanje 6. do 9. razred** /Mateja Žuželj/:

Interesna dejavnost hitro in zanesljivo računanje, namenjena učencem od 6. do 9. razreda, je potekala od oktobra do marca, eno šolsko uro tedensko. Vanjo je bilo v šolskem letu 2019/20 vključenih deset učencev 6. in dva učenca 7. razreda. Učenci razvijajo spretno računanje in spoznavajo trike hitrega računanja. Poudarek je bil predvsem na množenju naravnih števil in seštevanju decimalnih števil, saj so bile to teme tudi šolskih tekmovanj. Veliko pozornosti so namenili tekmovanju med učenci, saj jih to poganja naprej, da izboljšujejo svoje osebne rezultate. Učenci so se v sklopu interesne dejavnosti udeležili šolskega tekmovanja, ki je potekalo v treh krogih v okviru ur interesne dejavnosti, dva učenca 6. razreda pa sta se udeležila tudi državnega tekmovanja, ki je potekalo na OŠ Litija 22. februarja 2020. Na tekmovanju sta bila zelo uspešna, saj sta dosegla 3. in 9. mesto. Učenec, ki je bil v svoji starostni skupini 3., se je uvrstil tudi na meddržavno tekmovanje, ki bi moralo biti izpeljano v Latviji 2. maja 2020, a je bilo zaradi epidemije koronavirusa odpovedano. Zaradi epidemije koronavirusa in zaprtja šol smo realizirali tudi manj ur od načrtovanih (18 ur od 20-ih).

**Matemček** /Mateja Žuželj/:

Pri ID Matemček učenci razvijajo prostorsko predstavljivost s pomočjo različnih didaktičnih pripomočkov in z reševanjem raznovrstnih nalog. ID je bila razpisana za učence 6. in 7. razreda. Aktivnosti so potekale po dogovoru, predvsem v času pred tekmovanjema od novembra do januarja. V okviru interesne dejavnosti se učenci namreč pripravljajo na tekmovanje iz Matemčka in iz Razvedrilne matematike. Na šolskem tekmovanju Matemček, 8. 11. 2020, je sodelovalo 11 učencev 6. in 7. razreda. Vsi učenci so osvojili priznanja (5 učencev biserno priznanje, 6 učencev bronasto), dva učenca pa sta se uvrstila tudi na državno tekmovanje (23. 11. 2019), na katerem je učenec 7. razreda osvojil zlato, učenec 6. razreda pa srebrno priznanje. Na področju logičnih nalog razvedrilne matematike je na šolskem tekmovanju 4. 12. 2019 tekmovalo šest učencev 6. razreda in štirje učenci 7. razreda. Ti učenci so na šolskem tekmovanju osvojili štiri bronasta priznanja, dva učenca pa sta se uvrstila na državno tekmovanje, ki je potekalo 1. 2. 2020 na OŠ Leskovec pri Krškem. Oba učenca (en iz 6. in drug iz 7. razreda) sta na državnem tekmovanju osvojila zlato priznanje.

**Računalništvo** /Razredničarke 2., 3. razred/:

**2. razred**:

Učenci so najprej spoznali računalniško opremo. Pri delu so pridobivali osnovne spretnosti in znanje za delo z računalnikom. S pomočjo didaktičnih programov so utrjevali pridobljena znanja. Spoznali so nekaj zanimivih in uporabnih spletnih strani, npr. dežela Lilibi in Arnes (interaktivne igre), kjer so lahko nadgrajevali učno snov. Ob dnevu varne rabe interneta so se na Safe.si poučili o tem, kako biti varen na spletu. Seznanili so se s programom MS Word, kjer so spoznavali osnovne orodne vrstice. Naučili so se zapisati in oblikovati krajše besedilo ter prilepiti fotografijo. V programu Slikar so naslikali svoje izdelke.

Za delo z računalnikom so bili zelo motivirani in vestni.

**3. razred**:

Učenci so spoznavali, kako je računalnik sestavljen in kako deluje. Preko različnih iger so se urili v uporabi miške in tipkovnice.

V MS Word so se naučili napisati in oblikovati krajše besedilo, v Slikarju pa so z osnovnimi orodji narisali sliko. Začeli so raziskovati internet. Seznanili so se z osnovnimi pojni in se naučili iskati informacije ter podatke. Spoznali so nekaj zelo zanimivih in uporabnih spletnih strani za otroke. Bili so seznanjeni tudi z nevarnostmi in zlorabami, s katerimi se lahko srečajo na spletu.

**Prva pomoč za mlajše** /Katja Kocjan Plut /:

NAČRTOVANO ŠTEVILO UR: 15

ŠTEVILO REALIZIRANIH UR: 4

Interesna dejavnost Prva pomoč za mlajše je bila v letošnjem šolskem letu na OŠ Mirana Jarca namenjena učencem četrtih in petih razredov. Dejavnost je obiskovalo 6 učencev, pet učencev iz 4. razreda, en učenec iz 5. razreda. Interesna dejavnost je potekala v učilnici 2. b razreda, ob ponedeljkih sedmo šolsko uro, v 2. ocenjevalnem obdobju.

Glavni namen in cilj interesne dejavnosti je bil navduševanje mlajših učencev za usvajanje veščin prve pomoči, spoznavanje osnovnih metod pomoči v konkretnih situacijah nesrečnih dogodkov ter tudi učenje preventive in preprečevanje kriznih situacij.

Pri urah so se učenci seznanili z osnovami prve pomoči. Izvedeli so, kaj je prva pomoč, kdo jo lahko nudi in zakaj je pomembna. Vendar pa je bil krožek zaradi razmer - korona virus in posledično učenja na daljavo, le delno izveden, in sicer štirikrat.

Z učenci smo se dogovorili, da bomo s temami in praktičnimi nalogami nadaljevali v naslednjem šolskem letu, seveda, če bodo dopuščale razmere.

**Prva pomoč** /Zdenka Vrtin/:

V krožek se je vključilo 9 učencev sedmega, osmega in devetega razreda. Potekal je ob četrtkih popoldne od 15.30 do 17.ure.

Učenci so pri krožku spoznavali osnovne vsebine prve pomoči, ki so jih najprej teoretično spoznali in nato dopolnili s praktičnim delom. V okviru programa so oživljali, obvezovali, zaustavljali krvavitve, imobilizirali različne poškodbe, spoznali značilnosti različnih poškodb (kemičnih, električnih, opeklin, ozeblin, zastrupitev…) in se jih učili oskrbeti. Učenci so krožek radi obiskovali, najraje so praktično delali, pogosto so povedali svoje izkušnje s poškodbami in velikokrat so imeli različna vprašanja iz prve pomoči. Realizirali so 19 ur ID.

# PREVERJANJE ZNANJA OB KONCU VZGOJNO-IZOBRAŽEVALNIH OBDOBIJ

Preverjanje in ocenjevanje znanja učencev je letos zaradi epidemije COVID-19 potekalo v skladu s Pravilnikom o preverjanju in ocenjevanju znanja ter napredovanju učencev v osnovni šoli in v skladu s priporočili MIZŠ in NIJZ. Ocenjevalna obdobja so trajala v intervalih kot jih je predpisalo Ministrstvo za izobraževanje, znanost in šport.

1. ocenjevalno obdobje: od 2. septembra 2019 do 31. januarja 2020

2. ocenjevalno obdobje:

- za 9. razred od 1. februarja 2020 do 15. junija 2020

- za učence od 1. do 8. razreda pa od 1. februarja 2020 do 24. junija 2020.

Ob koncu posameznega ocenjevalnega obdobja so razredniki starše pisno obveščali o učnem uspehu otrok. Starši prvošolcev so bili o napredku svojih otrok seznanjeni na govorilnih urah ob konferenčnem obdobju. Starše, ki se niso udeležili razgovorov, pa so učiteljice o uspehu otrok obvestile pisno.

Ob koncu šolskega leta je bilo negativno ocenjenih 22 učencev. Dva učenca sta bila v celoti neocenjena, ker nista obiskovala pouka, trije učenci pa so bili neocenjeni iz posameznih predmetov. Zaradi nerednega obiskovanja pouka, učitelji ocen niso mogli pridobiti.

Učenci, ki imajo popravne izpite bodo izpite opravljali v junijskem in avgustovskem roku, letos, pa po navodilih MIZŠ, tudi v septembrskem.

Junijski rok – 9. razred – od 16. do 29. 6. 2020

7. do 8. razred – od 26. 6. do 9. 7. 2020

Avgustovski rok – od 18. do 31. 8. 2020

Septembrski rok – od 11. do 18. 9. 2020

Podrobnejše statistično poročilo o uspehu ob zaključku šolskega leta je podano v Poročilu druge ocenjevalne konference, ki je priloga LDN.

# POROČILO 1. OCENJEVALNE KONFERENCE

Ocenjevalna konferenca za prvo ocenjevalno obdobje v šolskem letu 2019/20 je bila 31. 1. 2020.

V prvem ocenjevalnem obdobju je bilo številčno ocenjenih 297 učencev, 101 učenec prvega in drugega razreda pa so bili ocenjeni opisno.

Od 398 učencev je bilo pozitivno ocenjenih 324 učencev ali **81,4%**, negativno ocenjenih je bilo 69učencev ali **17,3%,** pet učencev pa je bilo neocenjenih (**1,3%)**. Dva učenca, ki pouka nista obiskovala sta bila neocenjena iz vseh predmetov, ena učenka zaradi bolezni iz enega, en iz dveh in en učenec (tujec) iz treh.

Pri reševanju problematike izostajanja od pouka sodelujemo s Centrom za socialno delo. Opravljeni so bili tudi razgovori s starši.

Največ negativnih ocen je pri matematiki 34, sledijo pa slovenščina 26, angleščina 18, glasba 13,naravoslovje in kemija 11, sledi naravoslovje in tehnika 9, družba, geografija in fizika 6, domovinska in državljanska kultura in etika 4, spoznavanje okolja 3, zgodovina, biologija in gospodinjstvo po 2 negativni, šport, likovna umetnost in multimedija pa 1 negativno oceno.

O uspehu otrok v prvem ocenjevalnem obdobju so bili seznanjeni vsi starši pisno, s starši učencev prvega razreda pa so učiteljice opravile ustne razgovore.

**Kaj je bilo storjenega za boljši uspeh?**

Da bi bil uspeh učencev čim boljši, je bil za učence, ki težje dojemajo učno snov, organiziran dopolnilni pouk in individualna strokovna pomoč. Za vključitev so starši podali soglasja.

Obisk je kljub soglasju staršev, zlasti na predmetni stopnji, skromen, poveča pa se pred ocenjevanjem, kar pa ni garancija za uspeh – kampanjsko učenje.

Na predmetni stopnji se jim nudi pomoč iz matematike, fizike, kemije, angleščine, naravoslovja, geografije, zgodovine in slovenščine, na razredni stopnji pa iz slovenščine, matematike, angleščine.

Z učenci Romi dopoldan delata dve učiteljici individualno, izven razreda. Večina ur DSPR je izvedenih na razredni stopnji, nekaj pa tudi na predmetni.

Napredek je viden pri učencih, ki redno prihajajo v šolo in delajo tudi doma.

Za učence Rome je zaposlena tudi romska pomočnica, ki pomaga otrokom pri premagovanju ovir zlasti v nižjih razredih. Za pomoč Romom je zaposlena tudi svetovalna delavka, ki jim nudi učno pomoč, z njimi se pogovarja, se pogovarja s starši in jih občasno obišče v naselju.

Glede na število ur pomoči romskim otrokom, ni želenih rezultatov, kajti učenci in starši prepuščajo vso skrb glede izobraževanja in vzgoje šoli. Učenci niso samostojni, odgovorni, nimajo delovnih navad in zanje je delo ko zapustijo šolske prostore zaključeno.

Na šoli imamo 10 učencev, ki imajo odločbo za dodatno strokovno pomoč, ena učenka pa ima odločbo samo za prilagoditev opreme. Učno pomoč jim nudijo učitelji šole, pomoč pri premagovanju ovir in motenj pa logopedinja in socialna pedagoginja, ki prihajata iz OŠ Milke Šobar Nataše ter specialna in rehabelitacijska pedagoginja naše šole. Ure dodatne strokovne pomoči so dobrodošle za učence, vendar učitelji opažajo, da se nekateri učenci preveč zanašajo na ure dodatne strokovne pomoči in sami vložijo premalo truda.

Opažanja učiteljev

**Razredna stopnja:**

Še vedno opažamo, da so otroci vsepreveč nesamostojni, neodgovorni in preveč lagodni kar je posledica tega, da jim starši predolgo ne zaupajo nalog, ki so jih že zmožni opraviti. Otrokom je vse pretežko, so počasni, zadovoljni z vsem in se ne potrudijo za kaj več. Med otroci se pojavlja nezdrava tekmovalnost, učijo se površno in kampanjsko. Delo v oddelkih je zahtevno tudi zaradi otrok z različnimi motnjami – govorne, vedenjske, težave s koncentracijo, čustvene in večjega števila romskih otrok.

Potrebnega je veliko individualnega dela ker nimajo predznanja, spodbujanja in vodenja ker za delo niso motivirani. Zlasti v prvem razredu je razkorak med otroci še bolj opazen saj nekateri tudi ne razumejo jezika.

Delo z nekaterimi učenci pa je prijetno saj za njimi stojijo starši, ki jih spodbujajo in navajajo na samostojnost in odgovornost. Ti učenci so vedoželjni, motivirani za delo, odgovorni, vestni, imajo razvite učne in delovne navade, sodelujejo na različnih tekmovanjih, natečajih…

Najpogostejše težave ki jih zasledijo so: šibka koncentracija in pomanjkljiva pozornost, neposlušnost in neodgovornost do dela in do drugih udeležencev vzgojno izobraževalnega procesa. Še vedno so nekateri učenci, ki nimajo zavor in se niso sposobni držati pravil. Še vedno se opaža tudi higienska zanemarjenost nekaterih otrok.

Pri mnogih otrocih je problem skromen besedni zaklad, pri Romih pa je nekaj takih, ki ne razumejo zlasti pomena določenih besed, ali ob vstopu v šolo sploh ne razumejo slovenskega jezika.

Učiteljice opažajo, da otroci v šolo vse prevečkrat prihajajo nepripravljeni /brez nalog, potrebščin .../. Starši so prepogosto preveč popustljivi in premalo zahtevajo od svojih otrok. Nekateri starši premalo sodelujejo z učitelji in imajo občutek, da se od otrok preveč zahteva, da so otroci preobremenjeni, da je preveč nalog, prezahtevna snov, so zamerljivi, če jim učitelj pove »resnico«.

Še vedno so težave z izostanki učencev Romov in nezanimanje njihovih staršev za uspeh otrok.

Da bi se stanje izboljšalo sodelujemo s Centrom za socialno delo.

Vse bolj opažajo, da nivo znanja z višino razreda pada.

**Predmetna stopnja:**

Težave, ki se opažajo na razredni stopnji, so prisotne tudi na predmetni stopnji. Nekateri učenci so še vedno neodgovorni in nesamostojni. Vse preveč se premalo trudijo kar je odraz doseženega uspeha.

Poglavitni vzroki neuspeha so: pomanjkljiva koncentracija in odkrenljiva pozornost otrok, otroci so zelo površni in premalo dosledni, v višje razrede prihajajo s pomanjkljivim predznanjem, izmikajo se odgovornostim. Razlog za neuspeh so tudi pomanjkljive delovne navade otrok, premalo je domačega dela (prihajanje brez nalog, snov ni utrjena…). V šolo prihajajo pogosto nepripravljeni, delajo kampanjsko in se izmikajo oblikam pomoči, ki jim jih šola ponuja.

Pri mnogih je prisotna pasivnost in nemotiviranost za delo.

Opaža se pomanjkanje kulture pogovora, mnogi so nespoštljivi do učiteljev in učencev, motijo pouk z neprimernim obnašanjem (govorijo, preklinjajo, vse več jih ne piše med uro, se dolgočasijo…), vse več je neopravičenih izostankov od pouka.


Učenci se izmikajo pomoči, ki jim jo ponuja šola (dopolnilni pouk …). Neuspeh prepogosto rešujejo tik pred ocenjevalno konferenco, ko je vsega preveč in časa premalo.


Starši kljub temu, da so seznanjeni s težavami, mnogokrat ne ukrepajo pravočasno ker zaupajo otroku da bo zmogel.

Opaža se tudi, da si otroci vse preveč upajo, ker jih starši prepogosto zagovorijo. Starše neuspešnih in problematičnih otrok pogosto v šolo prihajajo le na vabilo ali tudi to ne.

Na splošno je sodelovanje s starši dobro.

Na šoli imamo veliko vedoželjnih, sposobnih, ustvarjalnih otrok, ki so pripravljeni na različne izzive. Udeležujejo se različnih tekmovanj na katerih dosegajo izjemne rezultate, sodelujejo na različnih prireditvah, so dobri športniki…. Čestitke.

****





# POROČILO 2. OCENJEVALNE KONFERENCE

**Ocenjevalni konferenci sta bili:**

- za 9. razred – četrtek, 11. 6. 2020

- za 1. do 8. razred – petek, 19. 6. 2020

V šolskem letu 2019/20 je Osnovno šolo Mirana Jarca Črnomelj zaključilo 398 učencev.

* opisno ocenjenih: 101 učenec,
* številčno ocenjenih: 297 učencev.

Letošnje leto je zaznamovala epidemija COVID-19, ki je zaposlene, starše in učence postavila pred novo preizkušnjo. Čez noč smo se morali prilagoditi novim razmeram učenja na daljavo. Kljub različnim pogojem in znanjem smo krizo prestali, se uspešno vrnili v šolske prostore in zaključili šolsko leto.

Šolsko leto je uspešno zaključilo 371 učencev od 398 ali 93,2%, kar je za 3,6% bolje kot v lanskem letu. Negativno ocenjenih je bilo 22 ali 5,5%, neocenjenih pa 5 učencev ali 1,3%.

Sedem učencev 7. in 8. ter 9. razreda ima popravne izpite, ki jih bodo opravljali v junijskem roku, tako da se bo po opravljenih izpitih uspeh zagotovo izboljšal.

**Popravni izpiti po razredih:**

|  |  |
| --- | --- |
| **RAZRED** | **ŠTEVILO UČENCEV Z IZPITI** |
| 7. | 4 |
| 8. | 1 |
| 9. | 2 |
| SKUPAJ | 7 |

Vsi učenci imajo popravni izpit le iz enega predmeta.

Največ negativnih ocen je bilo pri slovenščini 16, sledijo angleščina 10, matematika 9, glasbena umetnost 6, spoznavanje okolja 4, kemija in družba po 3, naravoslovje in tehnika 2, sledijo gospodinjstvo in fizika s po 1 negativno oceno.

Žal smo imeli tudi v letošnjem letu učence, ki pouka niso obiskovali ali so ga obiskovali neredno. Ti učenci so ob zaključku leta v celoti ali delno neocenjeni. Nekateri, so neocenjeni le pri nekaterih predmetih, ker jih zaradi izostajanja učitelji niso mogli izprašati.

S starši vseh teh otrok smo bili v stiku, vendar se stanje, da bi otroci redno obiskovali pouk, ni spremenilo. Starši in otroci so bili zaradi neobiskovanja pouka obravnavani na Centru za socialno delo.

**Neocenjeni učenci po razredih:**

|  |  |  |
| --- | --- | --- |
| RAZRED | DELNO NEOCENJENI (št. predmetov | V CELOTI NEOCENJENI |
| 3. razred | 1 (1)  1 (2) | 1 |
| 4. razred | 1 (1) | 1 |
| SKUPAJ | 3 | 2 |

Kljub uram pomoči, ki so bile nudene otrokom v šoli, nivo znanja pri nekaterih še vedno ni zadovoljiv. Vzrok neuspeha je predvsem nedelo doma in neresen odnos do dela v šoli, nesamostojnost pri delu, neodgovornost, neredno obiskovanje pouka ...

**Osnovnošolsko obveznost v letošnjem letu zaključuje 34 učencev.**

|  |  |
| --- | --- |
| RAZRED | ŠTEVILO UČENCEV |
| 3. razred | 1 |
| 4. razred | 1 |
| 5. razred | 1 |
| 6. razred | 1 |
| 8. razred | 4 |
| 9. razred | 26 |
| SKUPAJ | 34 |

Učenci, ki svojo osnovnošolsko obveznost zaključujejo v nižjih razredih, bodo nadaljevali šolanje v osnovni šoli za odrasle na Zavodu za izobraževanje in kulturo v Črnomlju, učenka osmega razreda se je vpisala v program Nižjega poklicnega izobraževanja, štirje pa bodo osnovno šolo obiskovali deseto leto. Vsi devetošolci so se vpisali na željene srednje šole.

Da bi bili učenci, ki težje dojemajo učno snov uspešnejši, jim je bila nudena pomoč pri dopolnilnem pouku iz različnih predmetov, kot tudi pri urah individualne in skupinske pomoči skozi celo leto.


Za uspešno se je izkazala tudi pomoč romskim učencem.


Enajstim učencem z odločbami Komisije za usmerjanje otrok s posebnimi potrebami je bila nudena dodatna strokovna pomoč, ki so jo izvajali učitelji in strokovni delavci šole ter socialna pedagoginja in logopedinja Osnovne šole Milke Šobar- Nataše. Vsi učenci so uspešno zaključili leto.

Za učence, ki hitreje dojemajo učno snov je bil organiziran dodatni pouk pri različnih predmetih (matematika, slovenščina, angleščina, kemija, fizika, biologija, geografija, zgodovina). Učenci so snov obravnavali bolj poglobljeno, sodelovali so na različnih delavnicah, taborih in se pripravljali na tekmovanja na katerih so dosegali dobre rezultate.

Na šoli smo imeli 10 evidentiranih nadarjenih učencev. Nadarjeni učenci devetega razreda so se udeležili Akademije znanja na Gimnaziji Novo mesto, kjer so izvedeli veliko novega iz področja kemije, biologije, angleščine, latinščine, geografije, psihologije, slovenščine in športa.

V letošnjem šolskem letu smo evidentirali dva nova učenca, vendar postopka zaradi epidemije nismo mogli izpeljati do konca. S postopkom bomo nadaljevali v prihodnjem šolskem letu.







# DOPOLNITEV POROČILA 2. OCENJEVALNE KONFERENCE 2019/20

**Poročilo zajema podatke, ki so se spremenili po opravljenih popravnih izpitih.**

Popravne izpite je po zaključenem drugem ocenjevalnem obdobju imelo 7 učencev. Vsi so bili uspešni, tako da je šolsko leto uspešno zaključilo 378 učencev od 398 ali 95,0%.

Spremenilo se je tudi število negativnih ocen in sicer pri slovenščini 11, kemija 1.



# ZDRAVSTVENO VARSTVO UČENCEV

je bilo izvedeno v skladu s programom.

Opravljeni so bili:

* obvezni zdravniški pregledi za otroke, vpisane v 1. razred,
* sistematski zdravniški in zobozdravstveni pregledi za učence 3., 6. in 8. razreda,
* cepljenje deklic v 6. razredu s cepivom proti okužbi s HPV, katerih starši bodo v cepljenje privolili.

V sodelovanju z Zdravstvenim domom Črnomelj smo izvedli program zdravstvene vzgoje kot del promocije zdravja in učenje za življenje. Delavci Zdravstvenega doma Črnomelj so v okviru zdrave šole in dnevov dejavnosti v vseh razredih izvedli nekajurne delavnice, s katerimi so informirali in motivirali učence za skrb v zvezi s svojim zdravjem.

Celoletno preventivno akcijo za čiste zobe je ravno tako izvajala delavka ZD Črnomelj. Najvišjo stopnjo sodelovanja in skrbi za zobe je izkazal 5. b razred. Zaključne prireditve letos ni bilo, učenci so priznanja prejeli v šoli.

# DELO ŠOLSKE SVETOVALNE SLUŽBE

Program dela pedagoginje zajema:

* delo z učenci,
* delo z učitelji in vodstvom šole, delo s starši,
* delo z zunanjimi inštitucijami.

Pri delu z učenci je največ časa namenila učencem z učnimi težavami in učencem z dodatno strokovno pomočjo.

Z učenci je izvajala ure učne pomoči in svetovalne storitve. Pri delu je uporabljala različne metode in oblike dela, ki so najbolj ustrezale posamezniku.

Pedagoginja je aktivno sodelovala tudi pri organizaciji in izvedbi pomoči učencem s posebnimi potrebami. S starši učencev, ki bi potrebovali DSP, je opravila uvodne razgovore, jim pomagala napisati Zahtevek za začetek postopka usmerjanja. Za predlagane učence je skupaj z učitelji oblikovala poročilo šole o učencu, ter vso potrebno dokumentacijo dostavila Zavodu za šolstvo v Novem mestu. Po prejemu odločbe za izvajanje DSP je sodelovala pri izdelavi individualiziranega programa dela za učenca, organizirala izvajanje ter spremljala potek izvajanja. Za učence, ki jim je odločba potekla in so morali na ponovno preverjanje odločbe, je skupaj z učitelji oblikovala poročilo o izvajanju programa in ustreznosti usmeritve. Koordinirala je delo strokovne skupine, organizirala timska srečanja s starši med letom in ob evalvaciji dela na koncu šolskega leta. Koordinirala je delo strokovnih delavcev in učiteljev, ki so nudili pomoč otrokom s posebnimi potrebami.

Med epidemijo je bila ves čas v stiku z učenci in starši ter učitelji, ki so učencem nudili pomoč tudi na daljavo. Kljub situaciji so bili nemoteno izvedeni novi postopki usmerjanja.

V februarju je izvedla vpis šolskih novincev za šolsko leto 2020/21. Sodelovala je z zdravstvenim domom glede pregledov in tudi odlogov.

Skozi celo leto je spremljala delo letošnjih prvošolcev.

Med letom je izpeljala odlog všolanja dveh prvošolcev, ki nista bila dovolj pripravljeni na obveznosti, ki jih prinaša šola.

Ker v skupnosti s tako velikim številom udeležencev prihaja tudi do konfliktnih situacij, je posredovala kot mediator med sprtimi stranmi.

Ob morebitnih nezgodah in slabem počutju učencev, je kontaktirala starše in ustrezne inštitucije, da je bila nudena pravočasna in ustrezna pomoč.

Veliko časa je bilo namenjenega tudi učencem, ki so zaključevali osnovnošolsko obveznost.

Za učence zaključnega razreda je kljub epidemiji uspešno izpeljala vpis v želene srednje šole.

Na šoli je za devetošolce in osmošolce organizirala obisk predstavnikov Šolskega centra Novo mesto in Ekonomske šole Novo mesto, ki so učencem na zanimiv način predstavili poklice, ki jih izobražujejo. V okviru tehniškega dne so devetošolci obiskali Srednjo šolo Črnomelj, kjer so bili seznanjeni s programi šole. Učence, ki zaključujejo osnovnošolsko obveznost v nižjih razredih ter njihove starše, je seznanjala z možnostmi nadaljnjega šolanja in jim bila v pomoč ob vpisu. Za eno učenko je izpeljala vpis v program Nižjega poklicnega izobraževanja.

Starše in učence zaključnih razredov je sproti seznanjala z novostmi na področju štipendiranja, s spremembami, razpisi in omejitvami. V novembru je izvedla roditeljski sestanek, na katerem je starše seznanila o možnostih vpisa … Z nasveti je pomagala učencem, ki so kolebali pri izbiri pravega program. Ker smo učencem že zgodaj predstavili nadaljnje poti izobraževanja, so se začetne in končne želje le malo razlikovale. Vsi so se uspešno vpisali.

Med delom na daljavo je z učenci vzdrževala stike preko e pošte, spletne učilnice …

V času vpisnega postopka je bila v stiku s srednjimi šolami, tako da smo sproti spremljali nihanje prijav in pozicij naših devetošolcev.

Urejala je oglasno desko za učence, da so bili pravočasno seznanjeni z informacijami o novostih na področju poklicne orientacije. Skrbela je tudi za pravočasno obveščanje staršev o novostih glede vpisa učencev v srednje šole.

Vodila je evidentiranje in identifikacijo nadarjenih učencev ter koordinirala delo z nadarjenimi. Nadarjenim je organizirala udeležbo na Akademiji znanja na Gimnaziji Novo mesto. Sodelovala je pri pripravi individualnih programov za nadarjene učence in opravila razgovore s starši učencev. Tudi letos je vodila postopek evidentiranja novih nadarjenih učencev, ki pa je bil zaradi epidemije prekinjen. Z delom bomo nadaljevali v začetku naslednjega leta.

Veliko časa je namenila tudi romskim učencem in njihovim staršem. Težila je za tem, da bi učenci in starši dojeli pomen obiskovanja pouka, jim predočila vrednote izobraževanja ter pomen šolanja za njihove otroke. Pri iskanju rešitev je tesno sodelovala s Centrom za socialno delo in Romskim centrom. Vodila je tudi nabavo delovnih zvezkov in potrebščin za romske otroke. V času epidemije je ostajala v stiku tudi z romskimi otroci in starši, ki so rabili spodbudo, napotke in pomoč.

Spremljala je zakonodajo in z njo novosti, ki jih je prinašala. Skrbela je za nemoteno izvajanje novosti in nudila pomoč učiteljem pri uvajanju le-teh v prakso.

Izvedla je razpis obveznih in neobveznih izbirnih predmetov za naslednje leto in oblikovala predstavitveni bilten izbirnih predmetov. Pripravila je vprašalnike za starše in učence, seznanila učence z novostmi in oblikovala skupine obveznih in neobveznih izbirnih predmetov za naslednje šolsko leto, glede na odločitve učencev.

Na voljo je bila staršem, ki so želeli individualne razgovore glede učnih in vedenjskih težav otrok, pa tudi gmotnih težav – prehrana, šola v naravi.

Delo z učiteljskim zborom je bilo vsakodnevno ob reševanju najrazličnejše problematike.

Pri svojem delu je bila skoraj vsakodnevno v stiku z zunanjimi institucijami kot so Center za socialno delo, policija, psihologinja v Zdravstvenem domu Črnomelj in Splošni bolnici Novo mesto, šolski dispanzer, srednje šole, VVZ, Razvojna ambulanta v Novem mestu, Svetovalni center iz Ljubljane, Komisija za razvrščanje otrok, ZPMS (botrstvo, subvencija prehrane), pedopsihiatrično ambulanto v Novem mestu, Pediatrično kliniko v Ljubljani, Zavodom za gluhe in naglušne v Ljubljani …

Postopek za izvedbo nacionalnega preverjanja znanja je bil v polnem teku do razglasitve epidemije. V letošnjem letu preverjanje zaradi nastale situacije ni bilo izvedeno.

Za socialno ogrožene učence je v sodelovanju z Občinskim odborom Rdečega križa organizirala nakup učnih pripomočkov in udeležbo socialno ogroženih otrok v koloniji na Debelem Rtiču. S podjetjem Mik Celje je trem učencem omogočila brezplačno letovanje otrok na morju.

Bila je članica Upravnega odbora šolskega sklada, ki je socialno ogroženim otrokom omogočil subvencioniranje nakupa delovnih zvezkov.

Ob koncu šolskega leta je organizirala izvedbo priprav učencev na popravne izpite in izvedbo le-teh. Pripravila je poročilo o uspehu po ocenjevalnih obdobjih.

Njena skrb je bila tudi urejenost, pravilnost in pravočasna izpolnitev šolske dokumentacije (matični list, matična knjiga, e-redovalnica, e-dnevnik …). V pomoč je bila tudi učiteljem pri izpolnjevanju dokumentacije. Bila je administrator programa za vodenje šolske dokumentacije LoPolis in zadolžena za vodenje in urejanje Centralne evidence udeležencev vzgoje in izobraževanja.

Ker so določeni deli šole pod video nadzorom, je bila zadolžena za ogled posnetkov ob morebitnih neljubih dogodkih.

V primeru kraj si je prizadevala odtujene stvari vrniti pravemu lastniku.

Ob prihodu učencev tujcev na šolo, je izvedla vpis in poskrbela za prijazno vključitev otroka v novo okolje. Poskrbela je za izvajanje dodatnih ur slovenskega jezika.

Skozi leto se je strokovno izobraževala na različnih strokovnih aktivih.

# POKLICNA ORIENTACIJA

Učenci se s spoznavanje poklicev srečujejo na vseh stopnjah osnovnošolskega izobraževanja, saj pri različnih predmetih in dejavnostih spoznavajo različne poklice.

Da bi učenci čimprej začeli razmišljati o svojih pravih odločitvah glede poklicev in željenih srednjih šolah, vsako leto za učence osmega razreda organiziramo tehniški dan, na katerem jim predstavniki Šolskega centra Novo mesto v delavnicah predstavijo različne poklice, ki jih izobražujejo na njihovih šolah.

Za devetošolce smo izvedli tehniški dan na Srednji šoli Črnomelj, kjer so bili seznanjeni s programi, ki jih ponuja šola in si ogledali šolske delavnice. Na šoli so jih obiskali tudi predstavniki Ekonomske šole Novo mesto in jim predstavili njihove programe.

Generacija učencev, ki je v letošnjem šolskem letu zaključila osnovnošolsko obveznost:

|  |  |
| --- | --- |
| **RAZRED** | **ŠT. UČENCEV, ki zaključuje obveznost** |
| 3. razred | 1 |
| 4. razred | 1 |
| 5. razred | 1 |
| 6. razred | 1 |
| 8. razred | 4 |
| 9. razred | 26 |
| **SKUPAJ** | **34** |

Vsi učenci devetega razreda so se uspešno vpisali v srednje šole.

Zaradi epidemije je postopek vpisa potekal precej drugače kot druga leta. Ker smo bili pridni, smo prijavnice uspešno odposlali na srednje šole že pred odhodom na delo na daljavo. Vsi postopki vpisa, prenos prijavnic, omejitev vpisa, so se letos zavlekli. Vsi naši učenci so na počitnice odšli z zagotovilom, da so sprejeti v željene programe.

Učencem, ki zaključujejo osnovnošolsko obveznost v nižjih razredih in so pouk obiskovali, so bile predstavljene možnosti obiskovanja osnovne šole za odrasle, možnosti vpisa v nižje poklicno izobraževanje ali nadaljevanje šolanja na osnovni šoli.

Odločitve učencev, ki zaključujejo osnovnošolsko obveznost v nižjih razredih:

|  |  |
| --- | --- |
| **ODLOČITEV učenca** | **ŠTEVILO učencev** |
| Nižje poklicno izobraževanje. | 1 |
| Osnovna šola 10. leto. | 4 |
| OŠ za odrasle na Zik-u. | 1 |

Dva učenca pouka nista obiskovala, zato ne vemo, kam se bosta vključila.

**Kako so se vpisali devetošolci:**

|  |  |  |
| --- | --- | --- |
| **VPIS** | | |
| **Srednje poklicno izobraževanje** | **Tehniško in drugo strokovno izobraževanje** | **Gimnazija** |
| 7 učenec /26,9% / | 14 učencev /53,9% / | 5 učencev /19,2% / |

Pri ugotavljanju namer učencev je bilo izvedenih več anket. V novembru smo na skupnem roditeljskem sestanku starše seznanili s programi, potekom in pogoji vpisa, štipendijami, izvedbi informativnega dne, razpisi …

Med letom so bili opravljeni razgovori z učenci, ki so kolebali glede izbire ustreznega programa.

Glede na to, da smo učencem že zgodaj predstavili različne programe in možnosti izobraževanja, so bili kmalu trdno odločeni o svoji nadaljnji poti. Odstopanj od prve in zadnje odločitve skoraj ni bilo.

Učenci in starši so bili seznanjeni s spletnimi stranmi kjer so lahko dobili pomembne informacije glede šol, vpisa, štipendij...

Z vsemi novostmi na področju poklicne orientacije so bili učenci in starši med letom informirani preko oglasne deske, propagandnega materiala in na oddelčnih skupnostih. Med delom na daljavo je obveščanje potekalo preko spletne učilnice, e pošte in klicev.

Program poklicne orientacije je bil kljub omejitvam realiziran.

# POROČILO O IZVAJANJU SVETOVALNEGA DELA UČENCEM ROMOM

Svetovalno delo za pomoč učencem Romom je izvajala Margareta Andrišević. Dodatno strokovno pomoč za učence Rome (DSPR) je v času rednega pouka izvajala 16 ur tedensko in po pouku 5 ur tedensko.

Delo je načrtovala po predhodnem posvetovanju z učitelji. Z učenci se je srečevala individualno ali v manjših skupinah. Cilji DSP so bili:

* iskanje in krepitev učenčevih močnih področij,
* navajanje na osebno higieno,
* navajanje na red in razvijanje učnih delovnih navad,
* pomoč pri reševanju domačih nalog,
* pomoč pri učenju branja,
* dodatna razlaga učne snovi,
* urjenje fino motorike,
* razvijanje uspešnih učnih strategij (navajanje na branje z razumevanjem),
* spodbujanje medsebojnega sodelovanja,
* razvijanje pozitivne samopodobe,
* krepitev socialnih veščin in spretnosti.

*Tedensko število ur izvajanja dodatne strokovne pomoči učencem Romom v času rednega pouka po razredih.*

|  |  |  |
| --- | --- | --- |
| Razred | Število ur | Število učencev |
| 3. | 6 | 7 |
| 4. | 5 | 9 |
| 5. | 5 | 11 |
| Skupaj | 16 | 27 |

Svetovalna delavka je navezovala stike predvsem s starši, ki niso redno sodelovali z učitelji. Z njimi je komunicirala v šoli in preko telefona. Seznanjala jih je z delom, uspehom in težavami otroka. Osveščala jih je o nujnosti medsebojnega sodelovanja, o pomembnosti domačega dela za napredek otroka ter jih motivirala za redno pošiljanje otrok v šolo in za udeleževanje na govorilnih urah oziroma roditeljskih sestankih.

Aktivno je sodelovala z vodstvom šole, učitelji, romsko pomočnico in romsko spremljevalko.

Zunanje institucije, s katerimi je sodelovala: Center za socialno delo, Ministrstvo za izobraževanje, znanost in šport, Ljudska univerza Kočevje, Center za šolske in obšolske dejavnosti, Romski center Črnomelj.

V obsegu 4 ure tedensko poučevala v oddelkih podaljšanega bivanja in sicer: v OPB 1.b,c 2 uri tedensko, v OPB 2.a,b 1 uro tedensko in v OPB 4.a,b,c 1 uro tedensko.

Vodila je evidenco izostankov od pouka in o številu odsotnih ur mesečno obveščala CSD.

**Delo v času šole na daljavo**

V času šole na daljavo je svetovalna delavka:

* koordinirala delo romske pomočnice,
* zbirala podatke o pogojih dela romskih učencev za šolo na daljavo,
* spremljala učno aktivnost učencev, jih motivirala za delo in skrbela, da so ohranjali stik s šolo,
* izvajala učno pomoč na daljavo,
* tiskala učna gradiva in jih s pomočjo romske pomočnice posredovala učencem,
* učiteljem posredovala naloge učencev,
* komunicirala s starši, učenci, učitelji in z vodstvom šole,
* osveščala starše o pomembnosti šolskega dela in sodelovanja z učitelji,
* sodelovala s CSD, CŠOD in Romskim centrom,
* vodila potrebno dokumentacijo.

# SODELOVANJE Z OKOLJEM

Prvi šolski dan smo pričeli po ustaljenem ritmu. Učenci od 2. do 9. razreda so dan preživeli s svojimi razredniki, za učence 1. razreda in njihove starše pa smo organizirali slavnostni sprejem. Društvo za boljši svet je izvedlo kulturno-umetniški nastop z naslovom Bodi moj prijatelj.

Zaposleni smo se potrudili, da bi šola učence pričakala v kar največjem gostoljubju, vendar so nepridipravi med vikendom pred samim začetkom šolskega leta obmetali šolo s paradižniki in z jajci.

Šola se je večkrat prijazno odzvala na prošnje društev, humanitarnih in neprofitnih organizacij za brezplačen najem šolskih prostorov.

Športno dvorano so najeli:

* ZPM Črnomelj, 22. decembra 2019 – dedek Mraz,
* KUD Godba na pihala Črnomelj, 21. decembra 2019 – božična zGodba
* Namiznoteniški klub Črnomelj, 2. februarja 2020 – tekmovanje ob občinskem prazniku,

Druge prostore šole:

* Zavod za transfuzijo Slovenije, 7. oktobra 2019 in 23. junija 2020 – krvodajalski akciji,
* Mešani pevski zbor Samospev enkrat tedensko,
* upokojeni delavci OŠ Loka in OŠ Mirana Jarca enkrat tedensko,
* Društvo onkoloških bolnikov Slovenije od februarja 2010 vsako drugo sredo v mesecu – samopomoč žensk z rakom dojke.

26. avgusta 2019 smo imeli strokovni delavci osnovnih šol Bele krajine v Kulturnem centru

v Semiču predavanje dr. Igorja Sakside z naslovom Skupaj razvijamo bralno pismenost.

26. avgusta 2019 je Mojca Tomc, dr. med., za starše učencev 1. razreda izvedla predavanje o vzgoji, razvajenosti, upoštevanju pravil, postavljanju meja, prehrani itd.

5. septembra 2019 je Mojca Tomc, dr. med., za starše učenk 6. razreda izvedla predavanje o cepljenju proti okužbam s HPV.

11. septembra 2019 je Športna zveza Črnomelj z učenci od 1. do 4. razreda izvedla Igrivo košarko. Gost dogajanja je bil Lipko.

16. septembra 2019 se je šola pridružila slovenski platformi za trajno mobilnost, v okviru katere se izvaja Evropski teden mobilnosti. Učenci od 1. do 5. razreda so sodelovali v prometni gosenici.

17. septembra 2019 smo izvedli požarno vajo evakuacije učencev in zaposlenih iz šolskih prostorov. Simulirali smo požar v garderobi predmetne stopnje. V vaji so aktivno sodelovali gasilci PGD Črnomelj.

20. septembra 2019 smo se peto leto zapored udeležili Evropskega tedna mobilnosti – dan brez avtomobila. Občina Črnomelj je ob tej priložnosti šoli podarila kolo.

28. septembra 2019 je v športni dvorani v organizaciji Rozalije Gršič potekala dobrodelna prireditev Veselo v šolo. Na prireditvi je nastopila naša folklorna skupina in inštrumentalista Marcel Pezdirc in Bor Toni Grahek.

1. oktobra 2019 je prvošolce obiskal policist Mitja Prijanovič. Predstavil jim je pomen varnosti v prometu, jih popeljal na poučni sprehod po mestu, kjer so večkrat prečkali cesto, osvežili znanje prometnih znakov in pravil varne hoje.

3. oktobra 2019 je učence podjetniškega krožka obiskal Kristjan Asani, vodja Podjetniškega inkubatorja Bela krajina. Učencem je predstavil osnove podjetništva in izvedel delavnico kot uvod k aktivnostim v okviru projekta Mladim se dogaja.

4. oktobra 2019 se je pet učenk šole udeležilo 38. slikarskega Extempora mladih likovnikov Bele krajine v Metliki. Srečanje je bilo posvečeno 150-letnici slovenskega gasilstva in 130-letnici PGD Gradac.

9. oktobra 2019 so učenci 9. razreda obiskali Srednjo šolo Črnomelj z namenom, da pridobijo čim več informacij o izbiri nadaljnjega šolanja.

13. oktobra 2019 se je naš pevski zbor pod taktirko Judite Ilenič udeležil predstavitve pesmarice Andreja Kmetiča Note in rime, ki je bila v Kulturnem centru Semič.

14. oktobra 2019 smo se šestič zapored udeležili projekta Simbioza giba, vseslovenskega prostovoljnega projekta na področju gibanja, rekreacije, športa in telesne aktivnosti pod sloganom Vse življenje se gibamo – gibanje je življenje in življenje je gibanje. V projektu je sodelovalo 88 dedkov in babic ter okoli 250 učencev.

17. in 18. oktobra 2019 smo skupaj z OZ RK Črnomelj izvedli dobrodelno akcijo Drobtinica – malo je veliko, kjer smo zbrali 199 l mleka za socialno šibke občane.

22. oktobra 2019 je na šoli potekala zbiralna akcija starega papirja. Zbrali smo 4.186 kg odpadnega papirja.

24. oktobra 2019 smo za učence 5. razreda z akterji programa Jumicar izvedli utrjevanje znanj s področja prometnih predpisov in se preizkusili s praktičnim preizkusom vožnje na poligonu.

28. oktobra 2019 je Razvojni center Novo mesto na šoli izpeljal jesensko počitniško delavnico robotike in zabavnega programiranja.

7. novembra 2019 so trije učenci šole sodelovali v oddaji Male sive celice v prostorih RTV Slovenija.

11. novembra 2019 so učenci 3. c razreda v sodelovanju z NIJZ in PP Črnomelj izvedli preventivno akcijo otroci za varnost v prometu. Namen akcije je bil opozoriti voznike na nevarnost vožnje v alkoholiziranem stanju.

15. novembra 2019 smo imeli Tradicionalni slovenski zajtrk. Učencem smo hkrati predstavili pomen zajtrka za zdravje.

16. novembra 2019 je folklorni krožek nastopil z odrsko predstavitvijo Ali je kaj trden ta vaš most na kulturni prireditvi bošnjaškega kulturnega društva Merak.

Od 30. novembra do 5. decembra 2019 se je šest učencev in dve mentorici udeležilo mednarodnega projekta Erasmus plus z naslovom Taste my country v Maranellu, Italiji. Učenci so med drugim vrstnikom iz drugih držav predstavili našo šolo, Črnomelj in Slovenijo.

12. decembra 2019 so učence oddelka podaljšanega bivanja 1. razreda obiskali Jernej Kalan ter Adem Ibrahimović iz Podjetniškega inkubatorja Kočevje in Mojca Šikonja iz Podjetniškega inkubatorja Črnomelj. Namen srečanja je bila predstavitev kubo robotkov.

24. decembra 2019 smo za učence šole, njihove starše in zaposlene izvedli kulturno prireditev ob dnevu samostojnosti in enotnosti.

7. januarja 2020 sta medicinski sestri Anita Zajec Kambič in Ana Mavrin z učenci 1. razreda v okviru delavnice Mali zobki delajo veliko delo spoznavali zobke in se učili o pomenu skrbi zanje.

14. januarja 2020 smo s krajšo obeležitvijo otvorili novo učilnico 4. c razreda. Zaradi prostorske stiske smo jo preuredili iz dosedanje zbornice.

21. januarja 2020 so člani podjetniškega krožka obiskali Upravno enoto Črnomelj, kjer jim je vodja SPOT (Slovenska poslovna točka) predstavila svoje delo in postopek ustanavljanja podjetij.

28. januarja 2020 nas je obiskal veleposlanik Republike Češke g. Juraj Chmiel. V prisotnosti župana Andreja Kavška in ravnatelja Borisa Mužarja je podelil priznanja petim učencem, ki so sodelovali na 47. mednarodnem likovnem natečaju Lidice 2019 ter posebno nagrado, ki jo je prejela šola za kolekcijo grafik. Govorci so izpostavili pomen mednarodnega sodelovanja, druženja in povezovanja mladih.

6. februarja 2020 smo izvedli osrednjo občinsko prireditev ob slovenskem kulturnem prazniku. Poseben gost je bil poleg župana Andreja Kavška predsednik Republike Slovenije g. Borut Pahor.

7. februarja 2020 smo celotno kulturno prireditev z naslovom Nekaj je v zraku … nekaj lepega izvedli še enkrat za starše, krajane, učence in zaposlene.

11. februarja 2020 smo izvedli Dan varne rabe interneta, ki je potekal pod sloganom Skupaj za prijaznejši internet.

14. februarja 2020 smo devetošolce napotili po srednjih šolah, ker so tam potekali informativni dnevi v zvezi z njihovim nadaljnjim šolanjem.

18. februarja 2020 je v prostorih Občine Črnomelj potekal 30. otroški parlament, ki ga organizira DPM Črnomelj. Tema je bila Moja poklicna prihodnost. Odločeno je bilo, da dva naša učenca zastopata Belo krajino na regijskem otroškem parlamentu.

22. februarja 2020 je starejša folklorna skupina gostovala v Jastrebarskem na Hrvaškem na prireditvi Moje kolo malo.

Od 27. februarja do 1. marca 2020 je 34 učencev s tremi učiteljicami spremljevalkami spoznavalo jezik, kulturo in druge znamenitosti Londona. Ekskurzijo je v sodelovanju s šolo izvedla Turistična agencija Kompas.

2. marca 2020 se v Sloveniji pojavijo prvi primeri corona virusa.

3. marca 2020 smo na šoli pripravili Načrt zagotavljanja kontinuiranega dela ob pojavu in širjenju corona virusa covid-19. Z načrtom smo seznanili vse zaposlene, učence in starše ter začeli s poudarjenim izvajanjem preventivnih ukrepov.

6. marca 2020 so se folklorniki z mentoricama Katjo Kocjan Plut in Bernardo Starašinič udeležili snemanja oddaje Dobro jutro na TV Slovenija.

6. marca 2020 je pet recitatorjev nastopilo na občinski prireditvi Razvajaj se v mestu. Pridružili so se jim štiri plesalci rumbe.

9. marca 2020 je učence 4. b razreda obiskal župan Andrej Kavšek. Obravnavali so temo Moj domači kraj.

9. marca 2020 sta se dva učenca šole udeležila 30. regijskega otroškega parlamenta v Novem mestu. Eden od njiju je bil izbran za predstavnika regije na državnem nivoju.

9. marca 2020 je šla na dopust delavka, za katero je obstajala možnost, da je bila v stiku z osebo, ki bi bila lahko potencialno prenašalec virusa covid-19.

10. marca 2020 smo zaradi nevarnosti širjenja covid-19 odpovedali vse najemnike športne dvorane, galerije in male telovadnice.

12. marca 2020 smo zaradi nevarnosti širjenja covid-19 do nadaljnjega odpovedali govorilne ure, obiskovalcem omejili vstop v šolo, namestili razkužila ter malico delili po učilnicah.

12. marca 2020 popoldne Vlada Republike Slovenije razglasi epidemijo covid-19 in učencem za v petek odsvetuje prihod v šolo ter odredi, da se s 16. marcem 2020 šolska vrata zaprejo.

16. marca 2020 se uradno prekine tradicionalno šolanje otrok. Prešli smo na pouk na daljavo.

Od 16. marca do 17. maja 2020 za vse učence šole poteka pouk na daljavo.

17. aprila 2020 je učenec sodeloval v radijski oddaji za otroke in mlade Hudo. Učenec bi se moral udeležiti nacionalnega šolskega parlamenta, ki je bil zaradi epidemije odpovedan in se je organizator odločil dati priložnost učencem, da svoja mnenja povedo v radijski oddaji.

18. maja 2020 se v šolske klopi vrnejo učenci 1. triade.

25. maja 2020 se v šolske klopi vrnejo učenci 9. razreda in tisti učenci od 4. do 8. razreda, ki imajo po mnenju učiteljev težave pri pouku na daljavo. Za njih se organizira dopolnilni pouk.

29. maja 2020 so se učenci recitatorskega krožka pridružili projektu Medgeneracijski vrt, ki ga je organizirala Knjižnica Črnomelj.

1. junija 2020 se v šolske klopi vrnejo učenci 4. in 5. razreda.

3. junija 2020 se v šolske klopi vrnejo učenci 6., 7. in 8. razreda.

10. junija 2020 smo izvedli pomladno akcijo zbiranja odpadnega papirja. Zbrali smo 6.159 kg odpadnega papirja.

12. junija 2020 smo na šoli izvedli državno tekmovanje iz logike – Logična pošast.

12. junija 2020 so učenci 9. razreda v dopoldanskem času pripravili poslovitev od mlajših sošolcev.

13. junija 2020 se za učence 9. razreda, ki zaradi ukrepov, ki jih je prinesla epidemija covid-19, niso mogli organizirati klasične valete, organizira slavnost zaprtega tipa. Na dogodku smo jim svečano podelili priznanja ter si ogledali video edicijo, ki so jo v tej zvezi pripravili.

17. junija 2020 je Televizija Vaš kanal posnela prispevek o prejemnikih zlatega priznanja turističnega krožka na tekmovanju Turizmu pomaga lastna glava.

17. junija 2020 Istega dne je šola prejela obvestilo JSKD, da smo izpolnili kvantitativne in kvalitativne pogoje ter si za obdobje 2020 – 2024 prislužili naziv Kulturna šola.

23. junija 2020 župan Andrej Kavšek na Gričku priredi slavnostni sprejem za odlične učence.

24. junija 2020 smo za učence in zaposlene izvedli šolsko radijsko uro ob dnevu državnosti.

Učenci posameznih interesnih dejavnosti pa so **nastopali** tako:

**Pesniške igrarije** /Bernarda Starašinič, Eva Starašinič/:

* nastop na šolski prireditvi ob dnevu samostojnosti in enotnosti – 24.12.2019
* nastop ob kulturnem prazniku v Knjižnici Črnomelj s Pedenjpedovimi pesmimi – 4. 2. 2020.
* nastop na občinski prireditvi ob kulturnem prazniku – 6. 2. 2020
* nastop na prireditvi Razvajaj se v mestu v starem mestnem jedru – 6. 3. 2020.
* nastop ta Knjižnico Črnomelj z Župančičevo poezijo /Učence so posneli zaradi korona situacije./
* nastop v radijski uri od dnevu državnosti prireditvi ob zaključku šolskega leta in dnevu državnosti – 24. 6. 2020

**OPZ 3., 4. in 5. razred** /Judita Ilenič/**:**

- 13. 10. 2019 - nastop na predstavitvi cd-ja Andreja Kmetiča v Semiču

- 24. 12. 2019 - nastop na prireditvi ob dnevu samostojnosti in enotnosti

- 6. 2. 2020 - Prireditev za kulturni praznik (občinska prireditev)

- 7. 2. 2020 - nastop za učence šole ob kulturnem prazniku

**Mladinski pevski zbor** /Judita Ilenič/:

- 13. 10. 2019 - nastop na predstavitvi cd-ja Andreja Kmetiča v Semiču

- 24. 12. 2019 - nastop na prireditvi ob dnevu samostojnosti in enotnosti

- 6. 2. 2020 - Prireditev za kulturni praznik (občinska prireditev)

- 7. 2. 2020 - nastop za učence šole ob kulturnem prazniku

**Folklorni ŽIV ŽAV** /Katja Kocjan Plut, Bernarda Starašinič/:

1. Nastop mlajše folklorne skupine na dobrodelni prireditvi ob zaključku projekta V šolo. /28. 9. 2019/
2. Nastop harmonikarjev Marcela Pezdirca in Bora Schweigerja Grahka /28. 9. 2019/
3. Folklorni krožek učencev 2. in 3. razredov je imel v Kulturnem domu Črnomelj folklorni nastop za KD Merak Črnomelj na prireditvi Ples in pesem v jeseni. Folklorniki 2. in 3. razredov so nastopili z novo odrsko postavitvijo Al je kaj trden ta vaš most.

/16. 11. 2019/

1. Nastop mlajše FS na šolski prireditvi ob dnevu samostojnosti in enotnosti.

/24. 12. 2019/

1. Nastop starejše FS na osrednji občinski prireditvi ob slovenskem kulturnem prazniku. /6. 2. 2020/
2. Nastop starejše FS na osrednji šolski prireditvi ob slovenskem kulturnem prazniku.

/7. 2. 2020/

1. Nastop starejše folklorne skupine naše šole v Jastrebarskem na prireditvi »Moje kolo malo« na povabilo kabineta župana Andreja Kavška. Predstavili so se z odrskima postavitvama PO PRESTE NA PLAC  in FANT PA PUNCA, RIT SE GUNCA /22. 2. 2020/

# POROČILO O MEDNARODNEM PROJEKTU Erasmus+

Osnovna šola Mirana Jarca Črnomelj je bila s šolskim letom 2019/20 vključena v dveletni mednarodni projekt Erasmus+ z naslovom Taste my country! (Okusi mojo deželo!)

Koordinatorica projekta je Italija. V projekt pa so ključene še Slovenija, Nizozemska in Portugalska. Učenci, ki so sodelovali v projektu so stari od 10 do 14 let. V tem šolskem letu sta bili načrtovani dve izmenjavi učencev in učiteljev (2 učitelja in 6 učencev). Osrednja temi sta bili sir in proizvodi z zaščiteno označbo porekla ter zaščiteno geografsko označbo

V času od 30. novembra do 5. decembra 2019 se je šest v spremstvu dveh učiteljic udeležilo ekskurzije v Maranellu, v Italiji. Učenci so si ogledali proizvodnjo parmezana in poskusili sire iz različnih držav. Ogledali so si tudi mesti Bologno in Modeno, muzej Ferrari, park hrane FICO Eataly World ter proizvodnjo balzamičnega kisa.

Učenci so predstavili svojo šolo, Črnomelj in Slovenijo. Logotip celotnega projekta Taste my country! je po zboru vseh sodelujočih učencev je postal ravno logotip, ki so ga izdelali učenci OŠ Mirana Jarca Črnomelj. Imeli so tudi priložnost biti pri pouku in spoznati italijanski šolski sistem. Poleg tega so učenci poglobili znanje angleškega jezika in spoznali nove države in njihove kulture. Hkrati so v Evropski uniji širili zavedanje o naši lokalni in slovenski kulturni dediščini

Po prvi izmenjavi smo začeli z aktivnostmi pred drugo izmenjavo na Nizozemskem, ki bi bila od 16. do 21. aprila 2020, vendar je zaradi izrednih razmer pandemije korona virusa v Evropi nismo izvedli.

Del tega projekta oz. podpora projektu je bilo tudi mednarodno eTwinning sodelovanje, ki ga vodi Lina Zupančič.

Koordinatorica projekta na šoli je Mihaela Filak. V projektu sodelujejo še Alexandra Kočevar, Lina Zupančič, Barbara Pezdirc, Andreja Vraničar in Mateja Žuželj.

# POROČILO O DELU EKOŠOLE

OŠ Mirana Jarca Črnomelj je v šolskem letu 2019/20 že dvajseto leto vključena v mednarodni projekt *Ekošola kot način življenja*. Z različnimi projekti in ostalimi dejavnostmi smo skozi šolsko leto uresničevali zastavljene cilje ekošole. Tudi letošnje šolsko leto smo projekt uspešno zaključili s pridobitvijo zelene zastave.

Teme ekošole v tem šolskem letu so bile: PODNEBNE SPREMEMBE, KROŽNO GOSPODARSTVO, HRANA, ODPADKI, ENERGIJA, VODA, TRAJNOSTNA MOBILNOST in BIOTSKA RAZNOVRSTNOST.

**V šolskem letu 2019/2020 smo uspešno**

1. **sodelovali v novih projektih:**

* Podnebne spremembe v okviru katerega so učenci prve triade dnevno opazovali vreme in izpolnjevali vremensko-opazovalni dnevnik. Učenci so se na takšen način spoznali s podnebnimi spremembami in kako le-te vplivajo na vreme in vremenske pojave ter naravo in življenje ljudi.
* LEAF – znanje o gozdovih je potekalo v sklopu interesne dejavnosti aktivnosti v naravi. Učenci so bili v stiku z naravo, spoznavali in spremljali so njeno spreminjanje v vseh letnih časih, se gibali na svežem zraku in izdelovali izdelke iz naravnih materialov.
* Ekobranje za ekoživljenje je učencem omogočilo s pomočjo ekološke literature razvijati individualno kreativno mišljenje, se aktivno vključevati v okolje, izvajati aktivnosti z ekološkimi vsebinami in ustvarjati konkretne izdelke. Učenci so si s priporočilnega seznama izbrali najzanimivejše gradivo ter ga predstavili preko pogovora, ilustracije, stripa, miselnega vzorca ali besedilnih zapisov o prebranem delu.

Še naprej smo sodelovali v projektih, kot so:

* Ekokviz katerega šolsko tekmovanje je potekalo 4. marca 2020. Na tekmovanju je sodelovalo 13 učencev 6., 7. in 8. razredov. Vsebina učnega gradiva in vprašanj je bila razdeljena na tri vsebinske sklope, in sicer:
* Gozd in les (za učence 6. razredov),
* Ogljični odtis (za učence 7. razredov),
* Krožno gospodarstvo (za učence 8. razredov).

Najboljši dve skupini sta dosegli 18 točk od možnih 30-ih. Vsi učenci so prejeli priznanje za udeležbo na šolskem tekmovanju.

* Likovni natečaj za kreativne izdelke zaradi epidemije koronavirusa in zaprtja šol ni bil izveden.

1. **izvedli eko-dejavnosti:**

* Teden mobilnosti, ki je potekal med 16. in 20. septembrom 2019. V okviru te dejavnosti so učenci od 1. do 5. razreda sodelovali v igri Prometna kača.
* "Tradicionalni slovenski zajtrk" smo obeležili 15. novembra 2019. To je vseslovenski projekt katerega cilj je vplivati na izboljšanje odnosa do hrane, pridelave hrane, varovanja okolja in zdravja populacije.
* Ekodan, so vsi razredi, razen 2., izvedli v času pouka na daljavo. Teme ekodnevov so bili: odpadki, voda in energija.

Poleg vsega zgoraj naštetega smo v pouk in ostale dejavnosti (naravoslovni in tehniški dnevi) redno vključevali ekošolske vsebine. Tesno smo sodelovali tudi z ZD Črnomelj.

Veliko dejavnosti, ki smo jih izvedli, je bilo povezanih s hrano, npr. učencem smo pri obrokih zagotavljali vsakodnevno raznovrstno prehrano, sveže sadje in zelenjavo pri malici ter skrbeli za zmanjševanje ostankov hrane. Šolsko kuhinjo smo se trudili preskrbeti s hrano iz svežih surovih in lokalnih sestavin ter z uporabo ekološko predelane hrane. Pri razdeljevanju hrane smo upoštevali kulturne, verske in posebne zdravstvene prehranske navade učencev.

Učenci 6. razredov so 18. oktobra 2019 obiskali ekokmetijo v okviru naravoslovnega dne.

Za učence od 3. do 5. razreda smo organizirali bralni krožek, imenovan Bralni klub, ki ga je vodila učiteljica Lina Zupančič. Izvajali so raznolike dejavnosti povezane z branjem, ustvarjali kamišibaj gledališče in sodelovali v bralnih projektih in natečajih. Brali so tudi knjige z ekološko vsebino s priporočenega seznama za EKO bralno značko.

1. **sodelovali v zbiralnih in ločevalnih akcijah:**

* Ločevanje papirja od ostalih odpadkov. Po vseh razredih imamo nameščene ekokoše, ki so namenjeni za odpadni papir.
* Ločevanje odpadkov v jedilnici. Kruh in pecivo se ločuje od ostale hrane, ki ostane pri malici ali kosilu. Posebej ločujemo tudi embalažo.
* Zbiranje odpadnih tonerjev, trakov in kartuš.
* Zbiranje odpadnih baterij.
* Zbiranje plastičnih zamaškov. Zbrali smo 120 kg zamaškov. Za odvoz poskrbi Društvo prijateljev mladine Črnomelj.
* Zbiranje odpadnega papirja in kartona: Izvedli smo dve zbiralni akciji. Na jesenski akciji, ki je potekala 22. 10. 2019, smo zbrali 4186 kg papirja. Na spomladanski akciji, ki je zaradi epidemije potekala šele 10. 6. 2020, pa 6159 kg starega papirja.

1. **vzpodbujali učence k:**

* udeležbi pri interesni dejavnosti Ročna izdelava papirja, pri kateri so učenci razredne stopnje izdelovali ekopapir, ki je bil namenjen za izdelavo novoletnih voščilnic šole.
* ureditvi ekokotička v učilnicah.
* skrbi za čisto in urejeno okolico šole.
* vestnemu ugašanju luči, zapiranju pip ter urejenosti sanitarij.
* zmanjševanju hrupa na šoli.

Večina dejavnosti je bila izvedena v skladu z letnim delovnim načrtom. Nekatere dejavnosti smo zaradi epidemije izvedli kasneje, npr. Ekodan in spomladanska zbiralna akcija odpadnega papirja. Projekt, ki ga v celoti nismo izvedli, zaradi istega razloga kot zgoraj našteto, je bil Likovni natečaj za kreativne izdelke.

# POROČILO O DELU V PROJEKTU SLOVENSKA MREŽA ZDRAVIH ŠOL

Osnovna šola Mirana Jarca Črnomelj je šolskem letu **2019/20** sodelovala v projektu **»Slovenska mreža zdravih šol«** že četrto leto. Izvajali smo dejavnosti s področja duševnega zdravja, zdrave prehrane in gibanja ter jim dodali vsebini: **Vzgoja in izobraževanje v realnem in digitalnem svetu** in **Kako šola pristopi k preprečevanju zasvojenosti s psihoaktivnimi snovmi**. Zaradi situacije nastale v zvezi z boleznijo COVID-19 pa nismo mogli izpeljati vseh načrtovanih nalog. Te bomo skušali izvesti v prihodnjem šolskem letu.

Kljub danim razmeram pa smo uspešno izvedli kar nekaj načrtovanih nalog.

**ZDRAVA PREHRANA**

Skozi celo šolsko leto so v šolski kuhinji pripravljali zdrave in raznovrstne obroke s poudarkom na ekološko pridelanih živilih. Učenci in učitelji so imeli vedno na voljo nesladkane pijače ali vodo. Učitelji smo učence spodbujali k samostojni pripravi mize za malico, ločevanju odpadkov po obrokih ter jih navajali na bonton prehranjevanja. Učenci so v okviru različnih delavnic (Vitaminski mesec – 1. razred), interesnih dejavnosti (Postani kuhar) in pouka (sadna solata) sami pripravljali zdrave obroke. Tudi v okviru dnevov dejavnosti so spoznavali pomen zdrave prehrane (ND Topliško jabolko in obisk ekokmetije). Šolska koordinatorica za prehrano je na učiteljski seji predstavila izvajanje projekta Shema šolskega sadja in še nekatere vidike zdravega prehranjevanja. Učenci 8. in 9. razredov so se udeležili tekmovanja v znanja o sladkorni bolezni.

**GIBANJE**

Šola spodbuja gibanje kot zdrav način življenja na več področjih. V letošnjem šolskem letu smo izvedli projekta Simbioza giba in Prometna gosenica. Učenci 1. razreda so ob spremstvu policista prehodili šolske poti v okolici šole. V mesecu novembru smo v šolski telovadnici imeli razgibavanje vseh učencev in učiteljev šole in tako obeležili Svetovni dan boja proti odvisnosti in Svetovni dan otroka. Sicer pa minuto za zdravje izvajamo na razredni stopnji vsakodnevno, na predmetni stopnji občasno. Učenci so se imeli možnost vključiti v dodatno športno dejavnost v okviru interesne dejavnosti, na predmetni stopnji so se udeleževali tekmovanj. V sodelovanju z ZD Črnomelj smo izvedli tudi delavnice Gibalni junak je odličnjak in Gibalni živalski vrt. Učitelji smo skozi celo šolsko spodbujali učencev k aktivnemu preživljanju prostega časa. V času karantene pa smo po aktivih redno posredovali učencem predloge športnih aktivnosti, ki so jih lahko izvajali tudi s starši. Zaposleni na šoli so se po želji enkrat tedensko udeleževali rekreacije.

**VZGOJA IN IZOBRAŽEVANJE V REALNEM IN DIGITALNEM SVETU**

V mesecu februarju so ob dnevu varne rabe interneta (11. 2) učitelji po aktivih na predmetni stopnji izvedli razrednikovo uro na temo varne raba interneta. Učenci predmetne stopnje so sodelovali v aktivnostih pod sloganom »**Skupaj za prijaznejši internet**«. Na spletni strani šoli je povezava s katero lahko starši in učenci dostopajo do vsebin varne rabe interneta. Informacije na dano temo lahko učenci pridobijo tudi s prebiranjem letakov in plakatov.

**KAKO ŠOLA PRISTOPI K PREPREČEVANJU ZASVOJENOSTI S PSIHOAKTIVNIMI SNOVMI**.

V mesecu novembru je bilo organizirano predavanje za starše in zaposlene z naslovom »Odvisnost – nove droge« (policija, Društvo Srečanje). Starši in zaposleni smo se seznanili z različnimi oblikami odvisnosti. Učenci pa so se o zasvojenosti pogovarjali tudi v okviru pouka (5. razred – ND, biologija, razrednikove ure).

**NARAVOSLOVNI DAN »ZDRAVA ŠOLA«**

Že četrto leto smo v okviru vseh razredov izvedli naravoslovni dan namenjen zdravju. Učenci so spoznavali vsebine s področja zdrave prehrane, gibanja, duševnega zdravja, odvisnosti, odraščanja.

|  |  |
| --- | --- |
| **RAZRED** | **VSEBINA** |
| 1.a,b,c | Zdrave navade  Vitaminski mesec |
| 2.a,b,c | Osebna higiena  Gibalni učenjak je odličnjak |
| 3.a,b,c | Zdrav način življenja  Mlečni in stalni zobje |
| 4.a,b,c | Preprečevanje poškodb  Izraščanje, naloge in nega zob |
| 5.a,b,c | Prva pomoč pri poškodbi zob  Zasvojenost |
| 6.a,b,c | Odraščanje  Razvojne nepravilnosti zob |
| 7.a,b | Samopodoba, stres in tehnike sproščanja  Lepota, telesna teža in zdravje |
| 8.a,b | Medosebni odnosi  Zdrave dlesni in zdravi zobje |
| 9.a,b | Vzgoja za zdravo spolnost  Kajenje in ustno zdravje |

**OSTALE DEJAVNOSTI**

* Umivanje zob v 1. razredu
* Tekmovanje za čiste zobe (od 1. do 5. razreda)
* Interesna dejavnost Prva pomoč (mlajši in starejši učenci)
* Interesna dejavnost Aktivnosti v naravi
* Predavanje šolske zdravnice dr. Mojce Tomc za starše prvošolcev
* Prezračevanje prostorov
* Skrb za čistočo šolskih prostorov in okolice šole
* Ureditev table Sodelovanje s koordinatoricama projekta Eko šola

**COVID-19**

Vodstvo šole je zaposlene in starše (preko spletne strani) redno obveščalo o izvajanju ukrepov in organizaciji pouka ob pojavu bolezni COVID-19. Vsi zaposleni na šoli smo delovali v skladu z navodili NIJZ.

# POROČILO O VODENJU ŠOLSKE PREHRANE

1. **Uvod**

V šolskem letu 2019/2020 je bila šolska prehrana organizirana v prizidku nove šole. Vsi učenci so malicali in kosili v šolski jedilnici. Učenci od 1. do 5. razreda so malicali po prvi, učenci od 6. do 9. razreda pa po drugi šolski uri. Obroki so bili higiensko neoporečno pripravljeni in energijsko in hranilno primerni.

Kosila pripravljamo tudi za učence OŠ Milke Šobar Nataše. Na kosilo pa pridejo v jedilnico centralne kuhinje. Pripravljamo še tople malice za Srednjo šolo Črnomelj. Jedi se transportira in razdeli v razdelilni kuhinji srednje šole.

V povratku v šolo, po koncu pouka na daljavo so učenci malicali v razredih. Pred in po obroku se je miza razkužila. Roke so si temeljito umili in razkužili. Jedi in napitki so bili pakirani, razen sadja, ki ga je razdelil/a učitelj/ica s čistimi rokami na čisto brisačko. Učenci so imeli na voljo vodo v plastenkah.

Še vedno smo pripravljali kosila za učence OŠ Milke Šobar Nataše, vendar se ga je transportiralo; kosili so v svoji šolski stavbi. Za dijake Srednje šole Črnomelj po 16.3. nismo več pripravljali toplih malic.

Vsak dan vključujemo sadje in/ali zelenjavo. Polnovredna žita in kaše v razmerju z belimi izdelki vključujemo v jedilnike vsaj 50% - no. Namesto mesnih izdelkov s homogeno strukturo oz. večjim deležem maščob, pogosteje vključujemo pusto belo meso in izdelke z vidno strukturo. Ribe in ribje jedi na jedilnik vključimo 1 – 2 krat tedensko. Izogibamo se pekovskim in slaščičarskim izdelkom. Mleko in priporočene mlečne izdelke vključujemo vsak dan, pri čemer pa se izogibamo mlečnim izdelkom z dodanim sladkorjem. Pri obrokih ponudimo zdrave pijače (voda, nesladkan čaj, stoprocentni sok). Sladice pečemo z dodatkom polnozrnate ali pirine moke. Ponudimo tudi polnozrnate testenine in pirin zdrob.

Enkrat mesečno ponudimo za malico topel mlečni obrok. Ponudimo mlečni zdrob, polento in mleko, žgance in mleko.

Enkrat mesečno pripravimo Mirančkovo malico. Iz palete ponujenih živil si učenci sami sestavijo malico. Na ta dan ponudimo tudi jedi, ki jih sicer ne moremo pripraviti za vse učence: npr. umešana jajca. Ker se učenci na ta dan bolj nasitijo kot sicer, imamo ta dan brezmesno kosilo.

**2. Nadzor**

1.6.2020 nas je obiskal sanitarni inženir Nacionalnega laboratorija za zdravje, okolje in hrano in vzel 10 brisov na snažnost. Na podlagi rezultatov mikrobioloških preizkušanj odvzetih brisov na snažnost s čistih delovnih površin je bilo higiensko stanje kuhinje primerno.

26.5.2020 pa so odvzeli vzorec naključno izbranega učenca v starosti od 7 – 9 let. Analiza vzorca je pokazala, da je učenec dobil malo preveč beljakovin in premalo ogljikovih hidratov kar je stalnica pri tovrstnem vzorčenju. Količina maščob je bila ustrezna. Vzorec je bil vzet brez kruha.

K1) 19. 11. nas je na našo željo obiskala Tea Kordiš, svetovalka Nacionalnega inštituta za varovanje zdravja iz Novega mesta, ki je opravila strokovni pregled organizirane prehrane v našem zavodu za mesec oktober 2019 v skladu z Zakonom o šolski prehrani (Ur.list RS, št. 3/13), ki v 20. členu opredeljuje strokovno spremljanje skladnosti šolske prehrane. Za svetovanje smo se odločili zato, da staršem predstavimo organizacijo šolske prehrane s strani verificiranega strokovnjaka.

Pregledala je jedilnik za mesec oktober in načrtovanje jedilnika, sestavo obrokov in organoleptiko, režim prehranjevanja, zadovoljstvo uporabnikov s ponudbo, izbor in nabavo živil.

Njene ugotovitve so se nanašale že na smernice, ki bodo v veljavi z novim šolskim letom:

Svetovala je, da enkrat tedensko na jedilnik umestimo brezmesni dan, ko meso nadomestimo z ribami, jajci in stročnicami. Meso naj bi bilo 3x tedensko, ribe in stročnice pa 1x tedensko. Ugotovila je, da sadje in zelenjavo vključujemo vsak dan, ne pa v vsak obrok. Največ pritožb je bilo čez popoldansko malico, ko zraven mleka ne ponudimo recimo sadje ali zelenjavo.

Pohvaljeni smo bili, da ponujamo predvsem polnozrnate pekovske izdelke, svetovala pa je, da moramo 30% ogljikovo hidratnih živil nadomestiti z ajdovo, proseno, pirino kašo. Le teh nismo imeli zavedenih v javnih naročilih, jeseni sklepamo nove pogodbe z novimi dobavitelji in bomo dodali tudi kaše.

Ribe in ribje izdelke smo v opazovanem obdobju ponudili 6x, kar je skladno s priporočili.

Rdeče meso ustrezno vključujemo v jedilnik – 4x mesečno pri kosilih in 4x mesečno pri malici. Hkrati smo bili opozorjeni, da bi lahko dali živila z večjim deležem maščob salama, pašteta hrenovka samo 2x, mi pa smo jih ponudili 3x, zaradi samopostrežne Mirančkove malice, kjer si nekateri učenci postrežejo s hrenovko, drugi pa s kosmiči.

Belo meso ponujamo skladno s smernicami.

Mleko in mlečne izdelke ponujamo vsak dan, vendar še vedno prevečkrat ponudimo odsvetovane izdelke (sadni jogurt, sadni kefir, skuta s podloženim sadjem, sirni namaz, sladoled). Pohvaljeni smo bili, ker prednostno uporabljamo sveže, nepasterizirano mleko pred trajnim (UHT).

Zelo smo bili pohvaljeni, ker večino sladic pripravljamo sami iz osnovnih sestavin z dodatkom polnovredne moke, manjšo količino sladkorja in maščob v kombinaciji s svežim sadjem.

Kot pijačo ponujamo 100% - ni sok razredčen z vodo, vodo ali nesladkan čaj. Svetovala je, naj imajo učenci vodo in nesladkan čaj ves čas na razpolago.

Enako je pozdravila prizadevanje za zmanjševanje vnosa soli (npr. ponujamo kruh z manj soli), učenci si jedi ne morejo dosoljevati. Okus se izboljša s svežimi in posušenimi začimbami in zelenjavo.

Enako je bila zadovoljna , ker ne vključujemo instant polizdelkov ali izdelkov, kot so npr. skutni štruklji, obroke pripravljamo iz osnovnih surovin kot je priporočeno. Ne cvremo in pražimo v globoki maščobi, temveč uporabljamo olja in občasno maslo in smetano za namaze in peciva.

Svetovala je, da učence spodbujamo k zaužitju celega obroka, da se porcija individualno prilagodi, da ni preveč ostankov; ješči otroci bi lahko dobili največ 1- x »repete«.

Po njenih priporočilih, naj bi zavod odsvetoval oziroma prepovedal prinašanje hrane v šolo, prigrizkov in nezdravih napitkov. Tudi obeleževanje rojstnih dni naj se izvede drugače, npr. otroka se izpostavi tako, da se mu zapoje pesmico.

Opozorila nas je, naj dnevno zavedemo vse zamenjave za dietna živila zaradi sledljivosti.

**3. Cena obrokov je bila sledeča:**

- hladna malica za učence od 1. do 9. razreda …………………………..0,80 EUR\*

- kosilo za učence od 1. do 3. razreda………………………………………. 1,70 EUR

- kosilo za učence od 4. do 9. razreda………………………………………. 1,85 EUR

- hladna malica za zaposlene……………………………………….…………… 1,60 EUR

- kosilo za zaposlene ..……………………………………………………………… 3,50 EUR

- topla malica za dijake …………………………………….……………………… 2,32 EUR

- topla malica za zaposlene ……………………………………………………… 3,58 EUR

\* 0,50 EUR je subvencioniranih s strani države.

**4. Delovanje Odbora za šolsko prehrano**

Odbor za šolsko prehrano se je sestal 16. 6. 2020.

Obravnavane teme:

1. Predstavitev dela šolske prehrane v šolskem letu 2019/2020

2. Kadrovska problematika

3. Določitev cene kosila

4. Pobude in predlogi

K točki 1) Vodja šolske prehrane, Matejka Skrbinšek, je podrobno predstavila delo šolske prehrane pred in po pouku na daljavo. Govorila je o organizaciji prehrane v centralni kuhinji, in razdelilnih kuhinjah OŠ Milke Šobar Nataše in Srednje šole Črnomelj. Poročilo je vsebovalo analizo upoštevanja smernic zdravega prehranjevanja. V poročilu so bili predstavljeni tudi povzetki poročil Nacionalnega laboratorija za zdravje, okolje in hrano. Obravnavan je bil problem naraščanja števila učencev z alergijo na laktozo.

K točki 2) Ravnatelj Boris Mužar je predstavil kadrovsko problematiko kot posledica dela na daljavo.

K točki 3) Računovodkinja Maja Plavec Levai je predstavila dvig cen živil in analizo cen glede na druge šole v regiji in širše. Na njen predlog se je oblikoval predlog za povišanje cene kosila.

K točki 4) Ravnatelj in predstavnica staršev, Mirela Mićić Despotović, dr. med., sta pohvalila delo in vodenje v šolski kuhinji. Tudi ostali predstavniki Odbora za šolsko prehrano niso imeli pripomb.

**5. Investicije v šolski kuhinji**

Zadnja leta smo v veliki meri dopolnili opremo šolske kuhinje, zato v šolskem letu 2019/20 ni bilo potrebe po nabavi opreme in drobnega inventarja.

**6. Izobraževanje**

V šolskem letu 2019/20 se je vodja šolske prehrana izobraževala na temo sladkorna bolezen.

# POROČILO O DELU V ŠOLSKI KNJIŽNICI

Šolska knjižnica je zakladnica raznovrstnih leposlovnih in strokovnih knjig, številnih priročnikov, enciklopedij, videokaset in revij, ki jih potrebujejo tako učenci kot učitelji pri svojem delu. V njej pa se odvijajo dejavnosti, ki so povezane s knjigo in branjem na področju mladinske književnosti.

**1. Bibliotekarsko delo**

Šolska knjižnica je bila za izposojo odprta vsak dan od 6.30 do 14.00, razen ob četrtkih od 7.00 do 14.30. Učenci so v knjižnico radi prihajali in si izbirali njim primerno literaturo. Pri izbiri gradiva za referate sta jim bili knjižničarki v veliko pomoč. Prav tako sta poskrbeli, da so tudi učitelji imeli pripravljeno ustrezno gradivo za svoje delo.

V šolskem letu 2019/2020 je bilo v šolski knjižnici zabeleženih 2965 izposoj. Največ se je izposojalo leposlovje, ki je namenjeno domačemu branju in bralni znački, učenci pa so redno posegali po mladinskih revijah, ki so jo prebirali v knjižnici. V času od 16. 3. 2020 do 18. 5. 2020 izposoja ni potekala, saj je bila šola zaprta zaradi epidemije.

Najbolj brana je bila knjiga Janje Vidmar *Prijatelja.* Sledila je knjiga *Groznovilca v Hudi hosti* avtorice Jane Bauer, *Grajski strah* avtorja Bogdana Novaka, *Drejček in trije marsovčki* avtorja Vida Pečjaka, *Matilda* avtorja Roalda Dahla, *Pod milim nebom* avtorice Dese Muck, *Zgodba nekega Hektorja* avtorja Dima Zupana, *Preživetje* avtorja Igorja Karlovška in *Pedenjped* avtorja Nika Grafenauerja.

V knjižnici se je sistematično nabavljalo ter računalniško obdelovalo gradivo, ki je namenjeno uporabnikom. V šolskem letu 2019/20 se je knjižna zbirka obogatila za 174 enot aktualnega in strokovno ustreznega knjižničnega gradiva. Pri izboru za nabavo novih knjig se je upoštevalo, da so bile knjige enakovredno razporejene glede na starostno stopnjo učencev in glede na različna področja. Tako danes šolska knjižnica **šteje 12.825** aktivnih enot gradiva. Zastarelo in obrabljeno gradivo smo odpisali. Gradivo je bilo v tem šolskem letu tudi dokončno vneseno v nov program COBISS3/Izposoja.

Skozi šolsko leto so nas s knjižnimi novostmi seznanjali zastopniki založb, ponudbe za nakup knjižničnega in ostalega gradiva smo prejemali tudi po pošti, elektronski pošti in telefonu. Pred nakupom so strokovno gradivo pregledali učitelji, ki poučujejo določen predmet. Leposlovje sta knjižničarki izbirali sami.

1. **Pedagoško delo**

Vse oblike pedagoškega dela so bile usmerjene h knjigi in njeni vlogi pri pridobivanju znanja. Na začetku šolskega leta je bil z učiteljicami slovenščine izdelan seznam obveznih knjig za domače branje.

V okviru ur knjižnično - informacijskih znanj je bila prva ura v vseh oddelkih nižjih razredov namenjena ogledu knjižnice, pri čemer so bili učenci seznanjeni s postavitvijo knjig, z načinom izposoje in vračilom knjig, ravnanjem s knjigami in knjižničnim redom. Pri učencih od 1.–4. razreda je bilo v naslednjih urah več poudarka na pripovedovanju pravljic, ugankah, seznanjanju z novostmi na knjižnih policah. V oddelkih druge in tretje triade je bil učencem predstavljen Knjižnično - muzejski MEGA kviz, sedmošolcem je bil predstavljen projekt "Rastem s knjigo".

Jeseni so se učenci 7. razreda vključili v projekt ''Rastem s knjigo OŠ 2019/20''. V okviru projekta so obiskali Knjižnico Črnomelj. Obisk so opravili v novembru. Knjižničarka Jožica Žunič je učencem predstavila zgodovino knjižnične dejavnosti v Črnomlju, delo splošne knjižnice Črnomelj, vsebino projekta Rastem s knjigo, vsebino knjižnega darila in učencem razdelila pripravljeno zloženko o knjižnici. Povabila jih je tudi k vpisu v knjižnico. Ob zaključku obiska so učenci prejeli knjižno darilo pisateljice Janje Vidmar Elvis Škorc, genialni štor.

Od oktobra 2019 je potekal letošnji knjižnično-muzejski MEGA kviz, v katerega so se vključili tudi učenci naše šole. Rešiti so morali vsaj en sklop vprašanj do gesla in pridobiti vsaj en žig. Reševanje je potekalo preko interneta, žige pa so učenci zbirali na za to predvidenih obrazcih, ki so bili tudi objavljeni na internetu. V šolskem letu 2019/2020 je potekal že 14. cikel, tokrat posvečen Primožu Trubarju in Abecedniku in katekizmu, povezali pa so se tudi z Mestnim muzejem Ljubljana**.** Kviz so reševali učenci sedmošolci v sklopu kulturnega dne 7. 2. 2020. Zaradi izrednih razmer je reševanje kviza podaljšano do 1. 9. 2020, prav tako pa tudi ni bil izveden nagradni ogled filma.

Bralna kultura je povsod po svetu velika vrednota in tudi na naši šoli spodbujamo branje na različne načine. Izpeljana je bila še ena sezona bralne značke, ki je zaradi izrednih razmer prav tako podaljšana do septembra 2020. Tekmovanje za bralno značko se je pričelo septembra 2019. Na zaključni prireditvi, ki bi jo morali izvesti 14. maja 2020, bi gostili gledališče Zapik, ki je za nas pripravljalo kamišibaj predstave. V juniju 2020 so priznanja prejeli samo Zlati bralci. V okviru projekta Zlati bralec so učenci, ki so za bralno značko tekmovali vseh devet let, prejeli od Društva Bralna značka knjigo Pesmi iz galerije avtorja Andreja Rozmana Roze.

V knjižnici je potekalo tudi varstvo učencev vozačev in učencev, ki so imeli proste ure.

V knjižnici je bilo postavljenih več priložnostnih razstav in različnih obvestil:

* september: "Začetek branja za bralno značko – obletnica rojstva in smrti Franceta Bevka'', priporočilni seznam in nagovor za bralno značko, umetniki sezone 2019/20, šolski koledar, misli, pomembni dnevi v septembru;
* oktober: pomembni dnevi v oktobru, mednarodni mesec šolskih knjižnic, reformacija;
* november: pomembni dnevi v novembru;
* december: ta veseli dan slovenske kulture, pomembni dnevi v decembru;
* januar: pomembni dnevi v januarju, Oton Župančič;
* februar: pomembni dnevi v februarju, razstava ob slovenskem kulturnem prazniku Prešernovem dnevu;
* marec: pomembni dnevi v marcu, 8. marec, Josip Jurčič, Josip Murn A.;
* od aprila do junija posebnih razstav ni bilo, zaradi epidemije je bilo delovanje šolske knjižnice okrnjeno, učenci se praviloma do konca šolskega leta niso zadrževali v prostorih knjižnice;
* celo šolsko leto: razstava knjižnih novosti.

1. **Sodelovanje s strokovnimi delavci in sodelovanje z drugimi ustanovami**

Skozi celo leto je potekalo sodelovanje z učitelji razredne in predmetne stopnje. Z njimi sta se knjižničarki posvetovali pri nakupu novih knjig. Skozi celo šolsko leto pa je potekalo tudi sodelovanje s Knjižnico Črnomelj (MEGA kviz, Rastem s knjigo, Pravljični potujoči kovček).

Dejavnosti in naloge šolske knjižnice, ki spadajo v redni del vzgojno-izobraževalnega procesa, so bile v šolskem letu 2019/20 realizirane po letnem delovnem načrtu v največji možni meri glede na izredne razmere, povezane z epidemijo.

Knjižničarki sta se udeleževali predavanj, ki jih je organizirala šola, ter izobraževanj in študijskih srečanj. Knjižničarki sta bili upravljavki učbeniškega sklada in vodji aktiva za kulturne dejavnosti.

# POROČILO O DELU BRALNE ZNAČKE

Bralna značka je v šolskem letu 2019/2020 zakorakala že v 60. bralno sezono. Bralno značko lahko v najširšem smislu označimo kot gibanje za razvoj književne (morda celo knjižne) kulture med slovensko mladino. Ves čas se razvija kot dopolnilo k pouku slovenščine ter dejavnostim (šolske) knjižnice, hkrati pa je bralna značka kot obšolska/interesna dejavnost lahko svobodnejša, bližja otrokom in mladim, ter tako uspešnejša pri oblikovanju bralcev za vse življenje. Bralna značka se vseskozi močno vključuje v strokovna in družbena prizadevanja, da bi se dvignila bralna pismenost posameznikov in družbe v celoti.

V letošnjem šolskem letu se je branje za bralno značko začelo 17. septembra in zaključilo nekoliko drugače kot je bilo načrtovano, brez zaključne prireditve, priznanja so učenci prejeli skupaj z ostalimi ob koncu šolskega leta. Sredi marca 2020 se je opravljanje bralne značke preselilo na splet, učenci so jo imeli možnost opraviti na daljavo. Rok za opravljanje bralne značke se je zamaknil do 17. junija, saj so se mnogi učenci v šolske klopi vrnili šele junija.

Veliko učencev si je knjige izposodilo v naši knjižnici. Pri izbiri sta jim nudili pomoč knjižničarki (knjige po vsebini in obsegu primerne starostni stopnji otrok), v knjižnici pa smo imeli tudi oglasno desko, na kateri je bil objavljen priporočilni seznam knjig za bralno značko.

Na razredni stopnji so tekmovanje oziroma pogovor o vsebini prebranih knjig vodile razredne učiteljice, učenci predmetne stopnje pa so bralno značko opravljali pri knjižničarkama.

Za uspešen potek je bilo potrebno:

* učence seznaniti s pomenom BZ in njenimi cilji,
* seznaniti jih z načinom branja za BZ,
* dogovoriti se o času, načinu in obliki preverjanja prebranega,
* predstaviti oziroma ponuditi okvirni seznam leposlovnih del za posamezne razrede,
* sprejeti tudi predloge učencev, upoštevati njihov bralni okus,
* učence seznaniti z datumom začetka in konca tekmovanja,
* preverjati potek branja,
* razglasiti učence, ki so uspešno brali za BZ,
* organizirati podelitev priznanj.

Letos zaključne prireditve, ki je bila predvidena 14. maja 2020 nismo izvedli, zaradi izredne situacije z epidemijo COVID 19. V primeru realizacije zaključne prireditve pa bi nas obiskalo gledališče Zapik, ki bi pripravilo ločen program za učence od 1. do 4. razreda, kasneje pa še za učence 5. do 9. razreda. Učenci bi si ogledali kamišibaj predstave.

Letos je bralno značko osvojili 206 učencev, od tega 148 učencev na razredni stopnji in 58 učencev na predmetni stopnji. V 9. razredu je bilo 14 zlatih bralcev, kar pomeni, da so bralno značko osvojili vseh 9 let šolanja.

|  |  |
| --- | --- |
| Oddelek | Število bralcev |
| 1. a | 10 |
| 1. b | 13 |
| 1. c | 10 |
| 2. a | 14 |
| 2. b | 11 |
| 2. c | 12 |
| 3. a | 10 |
| 3. b | 8 |
| 3. c | 4 |
| 4. a | 9 |
| 4. b | 9 |
| 4.c | 15 |
| 5. a | 8 |
| 5. b | 8 |
| 5. c | 7 |
| 6. a | 6 |
| 6. b | 3 |
| 6.c | 4 |
| 7. a | 8 |
| 7. b | 5 |
| 8. a | 5 |
| 8. b | 5 |
| 9. a | 7 |
| 9. b | 7 |

Za opravljeno bralno značko so učenci prejeli motivacijsko gradivo (mape, priznanja) z naslovom ''S knjigo v svet''. Gradivo vsako leto naročimo pri Zvezi prijateljev mladine Slovenije - Društvo Bralna značka.

1. razred: mapa ''S knjigo v svet'' in priznanje

1. razred: priznanje
2. razred: priznanje
3. razred: mapa ''S knjigo v svet'' in priznanje
4. razred: priznanje
5. razred: priznanje
6. razred: mapa ''S knjigo v svet'' in priznanje
7. razred: priznanje
8. razred: priznanje

**ZLATI BRALCI**

Učenci, ki so tekmovali devet let (''zlati bralci''):

|  |  |  |
| --- | --- | --- |
| Oddelek | Št. učencev v razredu | Zlati bralci |
| 9. a | 14 | 7 |
| 9.b | 12 | 7 |

Učenci, ki so tekmovali vseh devet let, so prejeli spominsko priznanje za zvestobo knjigi in Bralni znački v osnovni šoli. Društvo Bralna značka jim je podarilo knjižno nagrado Pesmi iz galerije Andreja Rozmana Roze, z ilustracijami Jakoba Klemenčiča in spremnimi gradivi strokovnih sodelavcev Narodne galerije. V šolskem letu 2019/20 je bilo takšnih učencev 14.

V vsakem bralnem letu ZPMS - Društvo Bralna značka poskrbi za lažji pretok informacij med ustvarjalci in naročniki nastopov, pri čemer sodelujejo predvsem kot informacijski center za posredovanje podatkov. V ta namen nam pošljejo tudi programsko knjižico, kjer so objavljene predstavitve ustvarjalcev. Večji del dogovarjanja in finančnega poslovanja med šolo in ustvarjalcem poteka neposredno, ker je tak način hitrejši in manj zapleten. Obisk oz. nastop slovenskih kulturnih ustvarjalcev ne le poživi sklepno prireditev, ampak je to tudi ena večjih spodbud, vabil učencev k branju. Veselimo se prihodnjega leta in upamo, da bomo tokrat lahko izpeljali zaključno prireditev.

Kot je rekel Roald Dahl, avtor zelo branih knjig iz naše knjižnice, »Če želiš priti daleč v življenju, moraš prebrati veliko knjig.« Zato bo tudi v prihodnje glavni cilj bralne značke spoprijateljiti čim več otrok s čim več knjigami.

# POROČILO O DELOVANJU SKUPNOSTI UČENCEV ŠOLE IN ŠOLSKEGA PARLAMENTA

Šolski parlament je izvršilni organ skupnosti učencev šole. Sestavljajo ga učenci, ki jih izvoli skupnost učencev šole. V šolskem letu 2019/20 je bilo izvoljenih 31 učencev, izvedli smo 3 seje.

Učenci so na sejah predstavljali pripombe in predloge oddelčnih skupnosti, razpravljali o uresničevanju pravic in dolžnosti učencev, predlagali izboljšave bivalnega okolja in učnega procesa. Razpravljali so tudi o aktualni temi Otroškega parlamenta, ki je bila v letošnjem letu »Moja poklicna prihodnost«. Z štirimi izvoljenimi predstavniki smo se poglobljeno pripravljali na sejo Občinskega šolskega parlamenta, ki je potekala v prostostih Občine Črnomelj v mesecu februarju. To sejo je vodil učenec naše šole, na regijsko sejo v mesecu marcu pa sta bila izvoljena dva učenca. Tudi tam sta se odrezala odlično, en učenec je bil izvoljen za sejo Otroškega parlamenta na državni ravni, ki bi v mesecu aprilu morala potekati v Ljubljani. Do te kasneje zaradi zdravstvenih razmer v državi ni prišlo, je pa naš učenec na povabilo Zveze prijateljev mladine Slovenije preko javljanja v živo sodeloval v radijski oddaji za otroke in mlade Hudo!, ki je bila posvečena letošnji temi Otroškega parlamenta.

# POROČILO O DELU ROID

ROID ima na šoli zelo raznoliko in dinamično delo. Delo ROID-a je tudi skrb za kompletno IKT opremo na šoli. Učilnice so opremljene z računalnikom na delovnem mestu za učitelja, projektorjem, nekatere učilnice imajo tudi za svoje potrebe lokalne tiskalnike. Učilnice od 1. do 5. razreda ter učilnice za pouk: angleščine, tehnike, slovenščine, geografije, matematike, glasbe, likovni, kemije, fizike, predavalnica in učilnica 4. c razred (prej zbornica) pa tudi z interaktivnimi tablami. Dve interaktivni tabli v matematiki in 5. b razredu smo v tem šolskem letu morali zamenjati zaradi težje okvare. Poleg uporabe IKT pri pouku v razredu smo imeli za izvajanje pouka na razpolago tudi posodobljeno računalniško učilnico, ki je opremljena z 22 računalniki, še dva sta v načrtu za instalacijo.

Pri delu smo uporabljali različna e-gradiva, ki so nastala v projektih Ministrstva za izobraževanje, znanost in šport, Zavoda za šolstvo in šport, posluževali smo se gradiv tudi preko spletne skupnosti [www.sio.si](http://www.sio.si), [www.uciteljska.net](http://www.uciteljska.net) in e-portala založb.

Učenci so se pri izdelavi seminarskih nalog posluževali računalnikov v računalniški učilnici in knjižnici, uporabljali so tudi digitalni fotoaparat. Naloge so pošiljali učiteljem po e-pošti, jih nalagali v spletne učilnice ter jih predstavljali v obliki računalniških predstavitev pri pouku.

Da postane internet vir znanja in zabave, ga moramo uporabljati varno in odgovorno. V okviru dneva varne rabe interneta smo v okviru izbirnih predmetov računalništvo za 4., 5. in 6. razred, multimedije z osmošolci in računalniških omrežij z devetošolci obdelali gradiva, ki smo jih naročili in prejeli s strani ekipe Safe.si. Učiteljem je posredovala gradiva, ki jih je v okviru dneva Varne rabe interneta in mobilnih naprav pripravila ekipa Safe.si. Lahko so jih uporabili pri učnih in razrednih urah.

Izvedli smo šolsko tekmovanje v informacijski in matematični pismenosti Bober. Njegov glavni namen je povečati zanimanje učencev za računalništvo, saj je računalnik neizčrpen vir zanimivih logičnih problemov. Tekmovalna vprašanja se navezujejo na algoritmično razmišljanje, logično sklepanje, razvoj spretnosti za reševanje problemov, uporabo informacijske tehnologije in njen vpliv v družbi. Otroci spoznajo, da je razmišljanje in ustvarjalno reševanje problemov zanimivo in zabavno. Tekmovalci od drugega do petega razreda so reševali naloge na papir, od šestega razreda naprej pa na računalnik.

Na šoli smo se tudi letos pridružili globalni pobudi neprofitne organizacije Code.org, ki mlade spodbuja k ustvarjanju s pomočjo tehnologije. Danes že praktično vsak otrok zna uporabljati računalnik in tablico. Pravo vrednost pa pametne naprave dobijo, ko z njihovo pomočjo lahko tudi ustvarjamo. Projekt »Ura programiranja« spodbuja mlade, da naredijo prve korake v svet razvijanja aplikacij, igric in druge programske opreme.

Delo ROID-ja je bilo vidno pri opravljanju pisnega dela kolesarskega izpita, eko kvizu, nekaterih drugih šolskih tekmovanjih ter projektih.

Tudi v šolskem letu 2019/20 smo bili vključeni v projekt SIO 2020, program nadaljnje vzpostavitve IKT infrastrukture v vzgoji in izobraževanju. Cilj operacije je izboljšanje kompetenc in dosežkov mladih ter večja usposobljenost izobraževalcev prek večje uporabe sodobne IKT pri poučevanju in učenju. Vzgojno-izobraževalnim zavodom se sofinancira izgradnja brezžičnih omrežij in nakup IKT opreme, razvija se e-storitve in e-vsebine.

Konec januarja 2020 smo prejeli iz tega projekta še zadnjo dobavo računalniške opreme in sicer:

* PC Tip 3 – 1 kos, prejel vodja kuhinje.
* PC Tip 3 – 8 kosov, 4 kosi za zamenjavo v računalniški učilnici, dva sta razdeljena v učilnici in sicer: na novo za 4. c razred in za zamenjavo 1. b razred.
* Monitor Tip 1 – 6 kosov.
* Prenosnik Tip 3 – 1 kos – za profesorja na šoli.

Nabava IKT opreme je bila izvedena v skupni višini 7.094,12 € od tega je delež zavoda 50 %, preostali delež 50 % je financiran iz ESRR[[1]](#footnote-1).

Delo ROID-a je tudi skrb za kompletno omrežje in IKT opremo na šoli, zato je bilo potrebno kupiti in izvesti tudi:

* nadgradnjo diska za strežnik v računalniški učilnici,
* nekaterim, še uporabnim računalnikom smo nadgradili pomnilniški prostor,
* izvedli nekaj manjših nakupov potrošnega materiala ...

Ena od nalog ROID-a je tudi ažuriranje in kreiranje AAI računov. Tako sem v januarju na seji učiteljskega zbora profesorjem podelila kreirane AAI račune, ki so potrebni za uporabo storitve Arnes. Dostopne so na spletnem mestu: <https://moj.arnes.si/>.

Menim, da je v današnjem času nujna uporaba spletnih učilnic. Storitev Arnes učilnice in način dela z njimi sem predstavila na seji učiteljskega zbora in jih povabila k samoizobraževanju preko objavljenih seminarjev.

V marcu nas je vodstvo seznanilo z zaprtjem šole in z delom od doma, o tako imenovanem izvajanju pouka na daljavo. Prehod iz rednega pouka na t. i. pouk na daljavo je bil izveden dobesedno skozi noč. Pouk na daljavo je bil zagotovo za vse nas nova in dragocena (pre)izkušnja. Na hitro smo se morali organizirati, vzpostaviti sistem spletnih učilnic po oddelkih in po predmetnih področjih. Trenutno jih imamo vzpostavljenih 85. V začetnih tednih je bilo ogromno truda vloženega v podajanje nasvetov učiteljem in tudi učencem za vzpostavitev dela na daljavo. Pripravljena so bila tudi pisna navodila za delo v spletnih učilnicah in za izbiro videokonferenčne aplikacije. Delo in intenzivnost dela sta se spreminjala vsakodnevno. Pouk je začel potekati bistveno drugače kot do sedaj, po novih digitalnih komunikacijskih poteh, to je vsakomur kmalu postalo jasno.

V prvih tednih smo se vsi verjetno malo iskali, ugotavljali, kako predstaviti učno vsebino na najbolj nazoren, zanimiv način za naše učence. Hkrati smo morali temeljito razmisliti, na kakšen način jim čim enostavneje podati učno vsebino, da jim bo čim bolj razumljiva.

Ves čas je potrebno skrbeti za ažurno spletno vsebino in podobo na spletni strani šole, zato je tudi v tej vlogi ROID kot ustvarjalec in administrator šolske spletne strani, ki mora biti v vsakem trenutku aktualna in posodobljena. Dosegljiva je na: <http://www.osmjc.si/>. Še smo nekoliko povečali krog uporabnikov, ki imajo dodeljeno pravico, da lahko sami kreirajo prispevke na spletni strani [www.osmjc.si](http://www.osmjc.si).

V šolskem letu 2019/20 je na praktično usposabljanje z delom prišel študent Šolskega centra Novo mesto iz študijskega programa Informatika, Nace Kralj, in sicer v obdobju januar-marec 2020 in dijakinja iz Srednje ekonomske šole Novo mesto program Medijski tehnik, Ajda Majerle, v terminu od 8. do 19. 6. 2020.

# SODELOVANJE S STARŠI

Tradicionalno staršem prvi šolski dan pomembne informacije posredujemo preko šolske publikacije Stiki. Pisna obvestila skozi celo leto prejemajo še ob vseh pomembnejših dejavnostih, ki se izvajajo izven šole.

Informacije o učnem uspehu jim posredujemo na mesečnih dopoldanskih in popoldanskih govorilnih urah, roditeljskih sestankih, preko telefonskih pogovorov ter drugih neplaniranih individualnih razgovorih. Učitelji veliko kontaktov opravijo tudi v času prostih ur. Za svetovalno in drugo vzgojno-izobraževalno delo imajo izjemne prostorsko tehnične možnosti, saj imajo lastne kabinete s telefonskimi priključki z dostopom do interneta. Na predlog staršev aktualne informacije tekoče objavljamo na spletni strani šole.

Pomembno vlogo odigrata tudi šolska svetovalna služba in vodstvo šole, ki sta praviloma seznanjena z večino problematike, v zahtevnejše kontakte pa tudi aktivno vključena.

Letošnje leto je bilo zaradi pojava epidemije bolezni covid-19 posebno tudi v relaciji sodelovanja s starši. Starši so se tesneje povezali in zbližali z učitelji, na svoja pleča pa so prevzeli veliko neposrednega dela s svojimi otroki.

Večina staršev z vzgojno-izobraževalnega vidika korektno opravlja svojo vlogo. Nekateri starši pa bi se morali pogosteje posluževati ponujenih oblik sodelovanja, izobraževanja, kjer bi pridobili dodatne napotke in vedenja o načinu ustrezne vzgoje svojih otrok.

Pomembnejša in večja sodelovanja:

26. avgusta 2019 je Mojca Tomc, dr. med., za starše učencev 1. razreda izvedla predavanje o vzgoji, razvajenosti, upoštevanju pravil, postavljanju meja, prehrani itd.

5. septembra 2019 je Mojca Tomc, dr. med., za starše učenk 6. razreda izvedla predavanje o cepljenju proti okužbam s HPV.

14. oktobra 2019 smo se šestič zapored udeležili projekta Simbioza giba, vseslovenskega prostovoljnega projekta na področju gibanja, rekreacije, športa in telesne aktivnosti pod sloganom Vse življenje se gibamo – gibanje je življenje in življenje je gibanje. V projektu je sodelovalo 88 dedkov in babic ter okoli 250 učencev.

17. in 18. oktobra 2019 smo skupaj z OZ RK Črnomelj izvedli dobrodelno akcijo Drobtinica – malo je veliko, kjer smo zbrali 199 l mleka za socialno šibke občane.

22. oktobra 2019 je na šoli potekala zbiralna akcija starega papirja. Zbrali smo 4.186 kg odpadnega papirja.

24. decembra 2019 smo za učence šole, njihove starše in zaposlene izvedli kulturno prireditev ob dnevu samostojnosti in enotnosti.

6. februarja 2020 smo izvedli osrednjo občinsko prireditev ob slovenskem kulturnem prazniku. Poseben gost je bil poleg župana Andreja Kavška predsednik Republike Slovenije g. Borut Pahor.

7. februarja 2020 smo celotno kulturno prireditev z naslovom Nekaj je v zraku … nekaj lepega izvedli še enkrat za starše, krajane, učence in zaposlene.

3. marca 2020 smo na šoli pripravili Načrt zagotavljanja kontinuiranega dela ob pojavu in širjenju bolezni covid-19. Z načrtom smo seznanili vse zaposlene, učence in starše ter začeli s poudarjenim izvajanjem preventivnih ukrepov.

10. junija 2020 smo izvedli pomladno akcijo zbiranja odpadnega papirja. Zbrali smo 6.159 kg odpadnega papirja.

Razredniki so tesno sodelovali s starši pred odhodom v CŠOD.

Svet staršev je obravnaval dopisa Inšpektorata RS za šolstvo in šport, se seznanil s

Poročilom o uresničitvi letnega delovnega načrta za šolsko leto 2018/19, z Letnim delovnim načrtom za šolsko leto 2019/20, obravnaval Poročilo o zagotavljanju pogojev nenasilja med učenci, izvedel volitve predsednika in podpredsednika sveta staršev ter nadomestno izvolitev člana Upravnega odbora šolskega sklada.

Sprejel je Poslovnik o delu sveta staršev, podal soglasje za skupno nabavno ceno delovnih zvezkov in drugih učnih gradiv za posamezen razred za šolsko leto 2020/21, se seznanil s potekom pouka v obdobju korona virusa, članice in člani sveta staršev pa so predstavili svoje izkušnje.

# USPOSABLJANJE OZ. IZOBRAŽEVANJE ZAPOSLENIH

Strokovni delavci šole in tehnični delavci so svoje namere o izobraževanju najavili v začetku šolskega leta. Večino seminarjev so strokovni delavci izbrali iz Kataloga stalnega strokovnega spopolnjevanja Zavoda RS za šolstvo.

|  |  |  |
| --- | --- | --- |
| *IME IN PRIIMEK* | *KRAJ* | *NAMEN* |
| Andrišević Margareta | Ljubljana | Posvet o delu z romskimi učenci |
| Andrišević Margareta | Radenci | Usposabljanje za vožnjo kolesa in kolesarski izpit v OŠ (1.del) |
| Andrišević Margareta | Radenci | Usposabljanje za vožnjo kolesa in kolesarski izpit v OŠ (2. del) |
| Cindrič Agata | Vrhnika | Seminar Ko slovenščina ni materni jezik |
| Cvitkovič Nada | Dolenjske toplice | Akademija Lili in Bine |
| Filak Mihaela | Laško | Srečanje pogodbenikov Erasmus+ |
| Golobič Karmen | Črnomelj | Vertikala znanja  Spletne učilnice MOOC seminarji  Različni računalniški spletni webinarji |
| Grahek Marija | Dolenjske toplice | Akademija Lili in Bine |
| Grudnik Darjan | Terme Zreče | Posvet mladinskih mentorjev GZS |
| Grudnik Darjan | Novo mesto | Sestanek mentorjev občinskega in regionalnega parlamenta |
| Hudelja Jože | Podzemelj | Vertikala znanja |
| Jankovič Nevenka | Lipica | Posvet mentorjev turističnih krožkov osnovnošolskega 34. festivala TPLG |
| Jankovič Nevenka | Stari trg ob Kolpi | Motivacija v šoli – ključ do uspeha |
| Kocjan Plut Katja | Dolenjske toplice | Akademija Lili in Bine |
| Kocjan Plut Katja | Novo mesto | Folklorni in godčevski tabor |
| Kočevar Romana | Koper | Srečanje mentorjev logike |
| Mravinc Alenka | Dolenjske toplice | Akademija Lili in Bine |
| Mravinc Alenka | Ljubljana | VIZ v realnem in digitalnem svetu |
| Mužar Boris | Semič | Dnevi evropske kulturne dediščine |
| Mužar Boris | Šentjernej | Aktiv ravnateljev šol Bele krajine |
| Mužar Boris | Metlika | 2. regijsko srečan je ravnateljev v šolskem letu 2019/2020 |
| Mužar Boris | Ljubljana | Skupaj smo uspešnejši – Nacionalni program Vlade RS za Rome 2021-2030 |
| Mužar Boris | Novo mesto | 1.regijsko srečanje ravnateljev OŠ, OŠPP in SŠ |
| Mužar Boris | Portorož | 28. strokovno srečanje ravnateljev OŠ |
| Mužar Boris | Novo mesto | Sestanek v Posvetovalnici za učence in starše Novo mesto |
| Nemanič Maja | Ljubljana | Sodobna telovadba v šoli |
| Nemanič Maja | Radenci | Usposabljanje za vožnjo kolesa in kolesarski izpit v OŠ |
| Orlič Natalija | Črnomelj | Vertikala znanja |
| Papež Atonija | Novo mesto | Izzivi in priložnosti pri delu z učenci s čustvenimi in vedenjskimi težavami |
| Pavlakovič Tanja | Vrhnika | Seminar Ko slovenščina ni materni jezik |
| Pašič Tatjana | Ljubljana | Izobraževanje OrKa Ric |
| Pašič Tatjana | Novo mesto | Motivacijski dan za svetovalne delavce |
| Pašič Tatjana | Novo mesto | Študijska skupina za šolsko svetovalno delo |
| Petric Urška | Koper | Izzivi in priložnosti pri delu z učenci s čustvenimi in vedenjskimi težavami |
| Petric Urška | Ljubljana | Delavnica za učitelje Z ustvarjalnostjo in inovativnostjo v podjetnosti |
| Pezdirc Barbara | Ljubljana | Program Logika in tekmovanje Logistična pošast |
| Plavec Levai Maja | Ljubljana | E+ za računovodje |
| Plut Ana | Dolenjske toplice | Akademija Lili in Bine |
| Schweiger Vladka | Laško | Tajnik in tajnica v šolah in vrtcih |
| Skrbinšek Matejka | Ljubljana | Izbrane vsebine iz genetike |
| Skrbinšek Matejka | Ljubljana | Seminar o sladkorni bolezni |
| Starašinič Bernarda | Vavta vas | I.srečanje pomočnikov ravnateljev OE NM |
| Starašinič Bernarda | Semič | Dnevi evropske kulturne dediščine |
| Starašinič Bernarda | Portorož | XXII. strokovni posvet pomočnikov ravnateljev |
| Starašinič Bernarda | Metlika | Aktiv pomočnikov ravnateljev Bele krajine |
| Starašinič Bernarda | Novo mesto | Folklorni in godčevski tabor |
| Starašinič Bernarda | Laško | Posvet pomočnikov ravnateljev – vloga pomočnika v vrtcu in šoli |
| Starašinič Boris | Slovenj Gradec | Šola za 21. stoletje |
| Starašinič Boris | Semič | Vertikala znanja |
| Starašinič Eva | Lipica | Posvet mentorjev turističnih krožkov osnovnošolskega 34. festivala TPLG |
| Starašinič Eva | Ljubljana | Joga v šoli |
| Stojanov Mojca | Dolenjske toplice | Akademija Lili in Bine |
| Stojanov Mojca | Lipica | Posvet mentorjev turističnih krožkov osnovnošolskega 34. festivala TPLG |
| Svetelšek Teja | Ljubljana | Sodobna telovadba v šoli |
| Svetelšek Teja | Laško | Konferenca koordinatorjev programa Ekošola |
| Šašek Palmira | Ljubljana | 21. konferenca založbe OUP |
| Šašek Palmira | Lipica | Posvet mentorjev turističnih krožkov osnovnošolskega 34. festivala TPLG |
| Šašek Palmira | Vrhnika | Seminar Ko slovenščina ni materni jezik |
| Šterbenc Jožica | Ljubljana | 5. akademija Radovednih 5 |
| Šterbenc Jožica | Stari trg ob Kolpi | Motivacija v šoli – ključ do uspeha |
| Vogrinec Martina | Ljubljana | 5. akademija Radovednih 5 |
| Vogrinec Martina | Stari trg ob Kolpi | Motivacija v šoli – ključ do uspeha |
| Vranešič Zlata | Dolenjske toplice | Akademija Lili in Bine |
| Vraničar Andreja | Ljubljana | Joga v šoli |
| Vrtin Zdenka | Ljubljana | Izbrane tematike iz genetike |
| Vrtin Zdenka | Laško | 5. konferenca učiteljev naravoslovnih predmetov |
| Vrtin Zdenka | Stari tg ob Kolpi | Vertikala znanja |
| Zupančič Lina | Ljubljana | Zaključek spletnega izobraževanja Varna raba interneta |
| Zupančič Lina | Vrhnika | Seminar Ko slovenščina ni materni jezik |
| Zupančič Lina | Ljubljana | Plesni seminar za vzgojitelje v vrtcih, učitelje 1. triade in športne delavce v šoli |
| Zupanič Nada | Ljubljana | 21. konferenca založbe OUP |
| Zupanič Nada | Črnomelj | Vertikala znanja |
| Žagar Katja | Ljubljana | Zaključek spletnega izobraževanja Varna raba interneta |
| Žagar Katja | Ljubljana | Vzgojno zahtevnejši otroci – kako uspešno sodelovati z njimi |
| Žunič Tjaša | Dolenjske toplice | Akademija Lili in Bine |
| Žunič Tjaša | Ljubljana | Zaključek spletnega izobraževanja Varna raba interneta |
| Žunič Tjaša | Ljubljana | Plesni seminar za vzgojitelje v vrtcih, učitelje 1. triade in športne delavce v šoli |
| Žunič Tjaša | Ljubljana | Vzgojno zahtevnejši otroci – kako uspešno sodelovati z njimi |
| Žunič Urška | Novo mesto | Izobraževanje v obliki matematičnih delavnic |
| Žunič Urška | Vrhnika | 2. srečanje Prepoznavanje SUT in pomoč pri premagovanju le-teh |
| Žunič Urška | Vrhnika | 3. srečanje Prepoznavanje SUT in pomoč pri premagovanju le-teh |
| Žunič Urška | Ljubljana | Seminar za inštruktorje joge za otroke |
| Žunič Urška | Ljubljana | Plesni seminar za vzgojitelje v vrtcih, učitelje 1. triade in športne delavce v šoli |
| Žunič Urška | Vrhnika | Prepoznavanje specifičnih učnih težav in pomoč pri premagovanju teh |
| Žuželj Mateja | Laško | Konferenca koordinatorjev programa Ekošola |
| Žuželj Mateja | Ljubljana | Joga v šoli |

26. avgusta 2019 smo imeli strokovni delavci osnovnih šol Bele krajine v Kulturnem centru

v Semiču predavanje dr. Igorja Sakside z naslovom Skupaj razvijamo bralno pismenost.

21. novembra 2019 je bilo za starše in učitelje izvedeno predavanje Odvisnost – nove droge, ki sta ga izvedli Društvo Srečanje in predstavniki policije.

3. decembra 2019 je direktorica Posvetovalnice za učence in starše iz Novega mesta, ga. Mateja Petric, izvedla predavanje z naslovom Posebna komunikacija s posebnimi starši posebnih otrok.

10. februarja 2020 smo obravnavali samoevalvacijo Varnost učencev, ki sta jo pripravili Teja Svetelšek in Ana Plut.

10. marca 2020 sta učiteljici Urška Petric in Lina Zupančič izvedli predavanje z naslovom Avtoriteta v šoli.

27. avgusta 2020 se je 24 učiteljev udeležilo izobraževanja Uporaba spletnih učilnic, ki ga je izvedel Marjan Cerinšek.

# HOSPITACIJE

Način opravljanja hospitacij za šolsko leto 2019/20 je določen z Letnim delovnim načrtom šole.

Sprejeto je bilo, da si bodo učiteljice in učitelji hospitirali med seboj in sicer:

-  Hospitira se najmanj enkrat v šolskem letu.

-   Hospitacijo opravi vsak učitelj/učiteljica.

-   Vsak učitelj/učiteljica je hospitiran/a.

-   Hospitacija je vnaprej dogovorjena.

-   Učiteljice razredne stopnje ne smejo hospitirati pri kolegicah istega razreda.

-   Učiteljice/učitelji predmetne stopnje ne smejo hospitirati pri učitelju istega predmeta.

-   Učiteljice/učitelji ne smejo hospitirati eden drugemu po principu »jaz pri tebi, ti pri meni«, pač pa »jaz pri tebi, ti pri nekomu drugemu«.

-   Učiteljice/učitelji se s kolegicami/kolegi o hospitaciji dogovorijo sami.

-   Hospitacija se opravi v času od 1. oktobra 2019 do konca aprila 2020.

-   Učiteljice/učitelji o ugotovitvah napišejo poročilo in ga skupaj z učno pripravo oddajo ravnatelju, ki bo po prejemu vseh poročil naredil sintezo.

Namen:

-    Kolegi in kolegice se v pedagoškem delu bolj zbližajo, se seznanijo z drugačnimi načini dela, spoznajo značilnosti otrok in značilnosti poučevanja pri predmetih ali v razredih, ki jih ne poučujejo. Priporočljivo je bilo, da učiteljice/učitelji delajo premike po vertikali.

SINTEZA

Opravljenih je bilo 38 hospitacij in 38 nastopov. Ravnatelj je opravil 1 hospitacijo pri učiteljici, ki se je pripravljala na strokovni izpit.

Analize so bile avtorske, strokovne, kritične in temeljite.

Izpostavljeno je bilo:

Govor učiteljev je bil knjižno-zboren, precizen, razločen in s primernim tempom. Uvodi k posameznim vsebinam so bili motivacijski, razgibani ter vedri in humorni. Navodila so bila jedrnata, podkrepljena s slikovnim materialom. Učenci so se med seboj poslušali. Učitelji so vzpostavljali pozitivno delovno vzdušje kot temelj za kreativno delo. Naloge so zastavljali na način, da pri učencih vzpodbujajo razmišljanje, reševanje problemov, sodelovanje, uporabo različnih virov, povezovanje znanja drugih področij. Pri določenih predmetih je bi vzpostavljena čustvena razsežnost. Učitelji pazijo, da snov povezujejo s situacijami iz vsakdanjega življenja. Trditve so podkrepljene z dokazi. Z oblikami dela so krepili sodelovalnost, tekmovalnost, participacijo vseh udeležencev in medsebojno pomoč. V več primerih je bilo omenjeno, da znajo učitelji snov predstaviti na »lahkoten« in razumljiv način. Odnos je prijateljski, strokoven, življenjski in spoštljiv v obeh smereh. Učitelji učencem predstavljajo avtoriteto. Med drugim skrbijo za dvig samozavesti učencev, spodbudno okolje in pohvalo. Spoštujejo pravičnost, ki je po mnogih raziskavah po mnenju učencev ena najvišje pozicioniranih vrlin učitelja. Učitelji k uri prihajajo motivirani, polni življenjske energije in željni kreativnega dela z učenci. Učenci so v takih okoliščinah motivirani za delo in disciplinirani. Učitelji so bili posebej pozorni na spoštovanje higienskih priporočil.

Priporočila

Učitelji so kolegom predlagali več individualizacije, več spodbude manj aktivnim učencem ter več težjih nalog boljšim učencem. Ugotovili so, da si učenci med poukom premalo zapisujejo. Del učencev je premalo aktivnih.

Priporočila in ugotovitve ravnatelja

Učni cilji so bili realizirani. Nekatere analize učiteljev so preveč splošne. Natančno je opisan potek ure, umanjka pa analitični del in priporočila sodelavcem.

Najboljšo analizo sta naredili učiteljici Judita Ilenič in Mateja Žuželj.

Šestim študentom smo omogočili opravljanje obvezne pedagoške prakse.

|  |  |  |  |  |
| --- | --- | --- | --- | --- |
| MENTORICA | ŠTUDENT | SMER | LETNIK | ČAS IZVAJANJA |
| Martina Vogrinec | Eva Pezdirec | Razredni pouk | 2. | 5 dni po dnevih |
| Tatjana Pašič | Tina Švajger | Pedagogika | 2. | 2. 12. – 6. 12. 2019 |
| Marija Grahek | Tina Švajger | Pedagogika | 2. | 9. 12. – 20. 12. 2019 |
| Barbara Pezdirc | Jana Butala | Razredni pouk | 1. | 20. 4. – 24. 4. 2020  (pouk na daljavo) |
| Alenka Mravinc | Ana Vrlinič | Vzgojiteljica | 1. | 1. 4. – 7. 4. 2020  (pouk na daljavo) |
| Karmen Golobič | Nace Kralj | Informatika | 1. | 13. 1. – 20. 3. 2020 |

Prof. razrednega pouka Barbara Pezdirc je bila v mesecu marcu 2020 mentorica mag. prof. razrednega pouka Katji Žagar pri izpeljavi petih ur pouka, ki so pogoj za opravljanje strokovnega izpita.

Urški Žunič, mag. prof. spec. in reh. pedagogike, je bila mentorica za pripravo pred strokovnim izpitom Irena Petrovič, učiteljica za duševno prizadete iz OŠ Dragotin Kette Novo mesto.

# ŠOLSKI PREVOZI IN VARSTVO VOZAČEV

Za prevoze učencev vozačev v šolo in domov in tudi druge prevoze (šola v naravi, ekskurzije …) je skrbelo podjetje MPOV. S šolskim kombijem smo v letošnjem šolskem letu opravljali prevoz učencev iz Dolenje vasi, Vranovič, Zastave in Ulice pod gozdom. Učenci višjih razredov iz Vranovič so se vozili z redno linijo podjetja Integral. Subvencije prevozov je urejala občina.

Pri prevozih smo strogo spoštovali normative o številu otrok, ki s prevoznim sredstvom lahko potuje. Od prevoznika smo zahtevali tehnično brezhibna vozila. Normative smo spoštovali tudi pri prevozih učencev na različne dejavnosti v okolici šole in dlje (CŠOD, šola v naravi, kulturni dnevi …).

Varnost učencev je za šolo na prvem mestu, zato smo imeli organizirano varstvo učencev vozačev, jutranje varstvo za učence prvega razreda in varstvo skupin, ki so v dopoldanskem času čakale na pouk.

Ker imamo na šoli tudi učence vozače, smo imeli v ta namen organizirano varstvo le teh tako pred kot po pouku, do odhodov avtobusov.

Pred poukom je bilo za učence organizirano varstvo v knjižnici, saj se večina vozačev zjutraj v šolo pripelje tik pred pričetkom pouka. Glede na to, da učenci različno zaključujejo svoje šolske obveznosti, so tudi odhodi avtobusov in kombija različni. Za učence, ki čakajo na odhode avtobusov, so poskrbeli dežurni učitelji, ki so učence pospremili na ustrezne avtobuse. Pri varstvu prevzemajo učitelji veliko odgovornost, saj je cesta kljub omejitvi hitrosti zelo nevarna, otroci pa nepredvidljivi.

Za učence prvega razreda smo imeli organizirano jutranje varstvo od 620 do pričetka pouka. Zaradi potreb nekaterih staršev, smo omogočili jutranje varstvo tudi nekaterim drugo in tretješolce.

Zaradi organizacije pouka športa, ki se je v določenih razredih izvajal v skupinah, je bilo potrebno organizirati varstvo čakajočih skupin tudi v dopoldanskem času. Varstvo se je izvajalo v knjižnici.

Ko so se zaradi epidemije postopoma začeli učenci vračati v šolske klopi, smo vse oblike varstva prilagodili razmeram in navodilom MIZŠ in NIJZ. Zagotovili smo, da se učenci niso mešali med seboj, da so vzdrževali medsebojno distanco. Temu primerno smo zagotovili tudi varne odhode učencev domov, tako vozačem kot ostalih učencev.

# ZAGOTAVLJANJE VARNOSTI UČENCEV

Šolsko leto je v smislu zagotavljanja varnosti minilo brez posebnosti. Za varnost učencev je bilo zelo dobro poskrbljeno. Delavci šole se zavedamo velike odgovornosti za varnost otrok.

Posebnost šolskega leta je bila epidemija korona virusa covid-19. Na srečo na šoli nismo beležili nobenega primera okužbe, smo pa posebno pozornost namenjali skrbi za učence v času epidemije. Izdelali smo načrt ravnanja v času epidemije ter od učencev in vseh zaposlenih zahtevali, da ga dosledno spoštujejo. Posebno pozornost smo namenjali higienskim standardom in zahtevani distanci med udeleženci v procesu.

Dodatno smo postrožili vstop zunanjim obiskovalcem v šolsko stavbo.

V skladu z normativi smo določali število spremljevalcev na ekskurzijah, naravoslovnih, kulturnih, tehniških in športnih dnevih. Organizirali smo varstvo pred in po pouku, med odmori ter v času prostih ur kot jih je narekoval urnik. Učencem smo naročili, da v šolo prihajajo nekaj minut pred začetkom pouka.

Pred novim letom smo jih opozarjali na nevarnosti eksplozivnih sredstev, pred odhodom na ŠD, KD, ND, ekskurzije ... so aktivi pripravili varnostni načrt potovanja in učencem posredovali natančna navodila za zagotavljanje varnosti.

Učenci 5. razreda so opravili vozniški izpit za kolo.

Za učence 3. razredov je bil organiziran 10-urni plavalni tečaj v Dolenjskih Toplicah.

Zaradi pojava korona virusa smo bili primorani odpovedati poletno šolo v naravi s plavalnim tečajem za 5. razred v Nerezinah. Nerealizirani so bili vsi športni dnevi s plavalnimi vsebinami. Učitelji so športne dneve nadomestili z drugimi vsebinami.

V več primerih smo k sodelovanju povabili policiste PP Črnomelj. Pomagali so zagotavljati varnost pri opravljanju kolesarskega izpita za učence 5. razreda, v istem razredu izvajali projekt Policist Leon svetuje, v 1. razredu opravili več pogovorov o pravilih v prometu, o pomenu rumene rutice, predstavili varno pot v šolo, prometne znake in ostalo signalizacijo. Z občasnimi obhodi okoli šole so preprečevali vandalizem ter s tem zagotavljali varno širše šolsko okolje.

Marko Matotek je član operativne skupine Prostovoljnega gasilskega društva Črnomelj.

Antonija Papež je vodja ekipe prve pomoči pri OZ RK Črnomelj. Člani so še Katja Kocjan Plut, Darjan Grudnik, Matejka Skrbinšek, Margareta Andrišević in Jerneja Simčič.

V ekipi civilne zaščite je Jožeta Hudeljo nadomestila Ana Plut.

Z Nacionalnim laboratorijem za zdravje, okolje in hrano, Oddelkom za mikrobiološke analize živil, vod in drugih vzorcev okolja Novo mesto, imamo sklenjeno pogodbo o nadzoru kvalitete kosil glede energijske in hranilne vrednosti, pregledujejo pa nam tudi vzorce na snažnost. Ugotovili so, da je higiensko stanje na šoli ustrezno, pregledi vzorcev hrane pa so pokazali minimalna odstopanja glede energijske in hranilne vrednosti od predpisanih.

Trikrat so izvedli deratizacijo.

Od 1. septembra 2019 do 10. septembra 2020 smo v soglasju z Ministrstvom za izobraževanje, znanost in šport zaposlili Sandro Jakobčič kot spremljevalko agresivnih, vzgojno in vedenjsko problematičnih romskih otrok, od 24. septembra dalje pa je to delo opravljala Anamari Mavrin.

16. septembra 2019 smo sodelovali v Slovenski platformi za trajnostno mobilnost. Učenci od 1. do 5. razreda so sodelovali v prometni gosenici.

17. septembra 2019 smo izvedli evakuacijo iz šole. Simulirali smo požar, ki je zajel garderobo predmetne stopnje. V akciji so sodelovali gasilci PGD Črnomelj.

18. septembra 2019 so se petošolci preizkusili na kolesarskem poligonu. Pripravljali so se za vožnjo po cesti.

10. septembra 2019 smo dokončali izgraditev osmih novih parkirišč.

1. oktobra 2019 je policist Mitja Prijanovič obiskali učence 1. razreda. Z njimi se je pogovarjal o varnosti v prometu, prometnih znakih ter jih v praktičnem delu pospremil na sprehodu skozi mesto.

V tednu od 16. oktobra 2019 so imeli petošolci vožnjo za kolesarski izpit.

24. oktobra 2019 je Jumicar d. o. o. za učence 5. razreda na poligonu izvedel tečaj varne vožnje s teoretično pripravo.

11. novembra 2019 so učenci 3. razreda v sodelovanju z NIJZ in s Policijsko postajo Črnomelj izvedli preventivno akcijo Otroci za varnost v prometu. Namen akcije je bil opozoriti voznike na nevarnost uporabe alkohola v prometu.

11. februarja 2020 smo sodelovali na Dnevu varne rabe interneta 2020, ki je potekal pod sloganom Skupaj za prijaznejši internet.

V sodelovanju z Občino Črnomelj smo naročili izdelavo projekta za sanacijo prisotnosti radona v učilnicah 1. razreda. Izbran je bil Zavod za gradbeništvo Ljubljana. Dela zaradi pojava epidemije še niso stekla.

# HIŠNI RED

Delo šole poteka v lepih in ustreznih prostorskih pogojih. Zaradi prostorske stiske smo zbornico preuredili v razred. Šola ima v skladu z zakonodajo sprejet pravilnik o vzgojnih ukrepih, posodobljen hišni red, pravila hišnega reda ter vzgojni načrt. Predloge smo pred sprejemom in uveljavitvijo konzultirali z učenci, s starši ter na organih šole – svet staršev, svet šole. Učenci so nova določila hitro usvojili. Posebej hitro so se prilagodili na zdravstvene zahteve, ki jih je terjala epidemija korona virusa.

Tisti učenci, ki niso spoštovali pravil hišnega reda, so bili deležni strokovne obravnave učiteljev, svetovalne delavke, ravnatelja, delavcev centra za socialno delo, policistov in strokovnjakov vzgojne posvetovalnice.

V mesecu novembru 2019 smo posodobili video nadzor okolice šole in obeh garderob. Občasni obhodi policistov zmanjšujejo pojave vandalizma v okolici šole, vendar vandalizma v celoti ne preprečujejo. Tako se je že prvi šolski dan začel s tem, da so nepridipravi z jajci in paradižniki obmetali stene šole ter povzročili še drugo škodo na objektu. V drugi polovici šolskega leta so razbili reflektorje na šolskem igrišču ter z ognjem poškodovali fasado športne dvorane. Primere je obravnavala policija. Z varnostnim stanjem seznanjamo predstavnike občine. Potreb po sodelovanju s policijo iz drugih interventnih razlogov je bilo malo. Svoje delo so opravili strokovno.

Učenci dnevno skrbijo za čiščenje okolice šole.

Poročilo o uresničitvi letnega delovnega načrta šole za šolsko leto 2019/19 je na 84. seji obravnaval in sprejel učiteljski zbor.

28. 9. 2020 je bil na svoji 1. seji z njim seznanjen svet staršev.

29. 9. 2020 ga je na svoji 15. seji obravnaval in sprejel svet zavoda.

Predsednica sveta zavoda Ravnatelj

Palmira Šašek Boris Mužar

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. ESRR - operacijo delno financira Evropska unija iz Evropskega sklada za regionalni razvoj ter Ministrstvo za izobraževanje, znanost in šport. [↑](#footnote-ref-1)